cyanic-selkie/wikianc huggingface dataset:
ᱱᱤᱨᱳ ᱮᱡᱤ
ᱱᱤᱨᱳ ᱮᱡᱤ (᱒᱐᱐᱕ ᱦᱟᱹᱵᱤᱡ ᱟᱦᱮᱰ ᱥᱚᱯᱷᱴᱣᱮᱭᱟᱨ ᱮᱡᱤ ᱞᱮᱠᱟᱛᱮ ᱵᱟᱰᱟᱭ ᱧᱟᱢ ᱟᱠᱟᱱᱟ) ᱱᱤᱣᱟ ᱫᱚ ᱢᱤᱫᱴᱟᱝ ᱡᱚᱨᱢᱚᱱ ᱠᱳᱢᱯᱭᱩᱴᱚᱨ ᱥᱚᱯᱷᱴᱣᱮᱭᱟᱨ ᱠᱳᱢᱯᱟᱱᱤ ᱠᱟᱱᱟ ᱡᱟᱦᱟᱸ ᱫᱚ ᱟᱡᱟᱜ ᱵᱤᱥᱮᱥ ᱨᱩᱚ ᱥᱤᱰᱤ/ᱰᱤᱵᱤᱰᱤ/ᱵᱤᱰᱤ ᱵᱟᱨᱱᱤᱜ ᱥᱩᱴ, ᱱᱤᱨᱳ ᱵᱟᱨᱱᱤᱸᱜ ᱨᱳᱢ ᱞᱟᱹᱜᱤᱫ ᱛᱮ ᱵᱟᱰᱟᱭ ᱧᱟᱢ ᱟᱠᱟᱱᱟᱭ ᱟᱨ ᱱᱤᱛᱚᱜ ᱟᱜ ᱱᱟᱝ ᱨᱮ ᱱᱤᱣᱟ ᱨᱮᱠᱳᱨᱰᱤᱧ ᱵᱤᱰᱭᱳ ᱞᱟᱹᱜᱤᱫ ᱛᱮ ᱮᱵᱮᱞᱟᱵᱞ ᱢᱮᱱᱟᱜ ᱟ᱾ ᱥᱮᱭᱟᱨ ᱢᱟᱨᱠᱮᱴ ᱵᱮᱥᱣᱤᱠ ᱵᱟᱡᱟᱨ ᱨᱮ ᱾ ᱠᱳᱢᱯᱟᱱᱤ ᱨᱮᱱᱟᱜ ᱢᱩᱠᱷᱭᱚ ᱢᱮᱱᱫᱚ ᱢᱩᱬᱩᱛ ᱩᱛᱯᱟᱫ ᱱᱤᱨᱳ ᱒᱐᱑᱙ ᱠᱟᱱᱟ, ᱥᱚᱯᱷᱴᱣᱮᱭᱟᱨ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱮᱫ ᱴᱩᱠᱲᱟ ᱡᱟᱦᱟᱸ ᱫᱚ ᱡᱩᱞ ᱮᱢᱟᱱ, ᱯᱷᱟᱹᱭᱤᱞ ᱦᱟᱱᱛᱮ ᱱᱷᱟᱛᱮ, ᱢᱤᱰᱤᱭᱟ ᱯᱨᱤᱵᱚᱸᱫᱷᱚᱱ ᱟᱨ ᱵᱤᱰᱭᱳ ᱥᱟᱯᱲᱟᱣ ᱠᱟᱹᱢᱤ ᱦᱚᱨᱟ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱟᱨ ᱱᱚᱣᱟ ᱥᱮᱨᱢᱟ ᱯᱩᱨᱟᱹᱣ ᱫᱤᱱ ᱢᱟᱦᱟ ᱨᱮ ᱡᱟᱣ ᱞᱮᱠᱟ ᱜᱮ ᱚᱯᱰᱮᱴ ᱦᱩᱭᱩᱜ ᱠᱟᱱᱟ᱾
ᱱᱟᱜᱟᱢ
ᱨᱤᱪᱟᱨᱰ ᱞᱮᱥᱟᱨ ᱑᱙᱙᱕ ᱨᱮ ᱠᱳᱢᱯᱟᱱᱤ ᱮ ᱟᱦᱮᱟᱰ ᱥᱚᱝᱴᱣᱟᱨᱮ ᱜᱵᱢᱷ ᱨᱩᱯ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱱᱟ᱾ ᱠᱳᱢᱯᱟᱱᱤ ᱫᱚ ᱟᱡᱟᱜ ᱧᱩᱛᱩᱢ ᱫᱚ (ᱠᱟᱱᱩᱱ ᱨᱩᱯ ᱞᱮᱠᱟᱛᱮ) ᱒᱐᱐᱑ ᱨᱮ ᱟᱦᱮᱟᱰ ᱥᱚᱝᱴᱣᱟᱨᱮ ᱟᱜ ᱟᱨ ᱛᱟᱭᱚᱢ ᱫᱚ ᱒᱐᱐᱕ ᱨᱮ ᱸᱮᱨᱚ ᱟᱜ ᱧᱩᱛᱩᱢ ᱛᱮ ᱟᱹᱨᱩ ᱨᱩᱣᱟᱹᱲ ᱠᱮᱫᱟᱭ᱾
ᱱᱤᱨᱳ ᱜᱟᱫᱮᱞ ᱨᱮ ᱜᱞᱮᱱᱰᱮᱞ, ᱠᱮᱭᱞᱤᱯᱷᱳᱨᱱᱤᱭᱟ, ᱥᱟᱸᱭᱩᱠᱛ ᱨᱟᱡᱭᱚ ᱟᱢᱮᱨᱤᱠᱟ (᱒᱐᱐᱑ ᱨᱮ ᱛᱷᱟᱯᱱᱟᱣ ᱟᱠᱟᱱ ᱱᱤᱨᱳ ᱤᱸᱠ), ᱡᱟᱯᱟᱱ ᱨᱤᱱ ᱭᱳᱠᱳᱦᱟᱢᱟ, ᱡᱟᱯᱟᱱ (ᱱᱤᱨᱳ ᱠᱮᱠᱮ, ᱒᱐᱐᱔ ᱨᱮ ᱛᱷᱟᱯᱱᱟᱣ) ᱟᱨ ᱦᱟᱸᱜᱡᱳ ᱪᱤᱱ (ᱱᱤᱨᱳ ᱞᱤᱢᱤᱴᱮᱰ, ᱒᱐᱐᱗ ᱨᱮ ᱛᱷᱟᱯᱱᱟᱣ) ᱨᱮ ᱵᱤᱫᱮᱥᱤ ᱜᱚᱜᱲᱚᱭᱤᱡᱽ ᱠᱳᱢᱯᱟᱱᱤ ᱥᱮᱞᱮᱫ ᱨᱮ ᱢᱮᱱᱟᱭ᱾ ᱥᱟᱸᱭᱩᱠᱛ ᱨᱟᱡᱭᱚ ᱟᱢᱮᱨᱤᱠᱟ ᱟᱨ ᱡᱟᱯᱟᱱ (ᱯᱟᱨᱤᱪᱟᱞᱟᱱ ᱟᱠᱷᱨᱤᱧ ᱚᱯᱷᱤᱥ ᱠᱟᱱᱟ, ᱢᱮᱱᱠᱷᱟᱱ ᱪᱤᱱᱤ ᱜᱚᱜᱲᱚᱭᱤᱡᱽ ᱠᱳᱢᱯᱟᱱᱤ ᱞᱟᱹᱜᱤᱫ ᱛᱮ ᱟᱸᱛᱨᱤᱠ ᱵᱤᱠᱟᱥ ᱥᱮᱣᱟ ᱧᱟᱢ ᱞᱟᱹᱜᱤᱫ ᱛᱮ ᱵᱤᱥᱮᱥ ᱨᱩᱯ ᱛᱮ ᱥᱟᱸᱪᱟᱞᱤᱛ ᱢᱮᱱᱟᱜᱼᱟ᱾ ᱢᱮᱭ ᱒᱐᱐᱗ ᱨᱮ, ᱱᱚᱣᱟ ᱜᱷᱚᱥᱱᱟ ᱦᱩᱭ ᱮᱱᱟ ᱡᱮ ᱞᱟᱠᱥᱢᱵᱟᱨᱜ ᱨᱮ ᱢᱮᱱᱟᱜ ᱯᱷᱚᱨᱢ ᱮᱜᱽᱨᱤᱯᱤᱱᱟ ᱤᱱᱴᱚᱨᱱᱮᱥᱱᱚᱞ ᱮᱥᱟᱨᱮᱞ ᱴᱷᱮᱱ ᱱᱤᱨᱳ ᱮᱡᱤ ᱟᱜ ᱒᱕% ᱠᱷᱚᱱ ᱦᱚᱸ ᱵᱟᱬᱛᱤ ᱥᱮᱭᱟᱨ ᱢᱮᱱᱟᱜᱼᱟ᱾ ᱒᱐᱐᱙ ᱨᱮ ᱠᱳᱢᱯᱟᱱᱤ ᱫᱚ ᱡᱚᱨᱢᱟᱱ ᱨᱮ ᱵᱟᱨᱭᱟ ᱵᱷᱮᱜᱟᱨ ᱛᱮ ᱜᱚᱜᱲᱚ ᱠᱳᱢᱯᱟᱱᱤ ᱨᱮᱭᱟᱜ ᱮ ᱛᱷᱟᱯᱚᱱᱚ ᱠᱮᱫᱟᱺ ᱱᱤᱨᱳ ᱰᱮᱣᱞᱮᱯᱢᱮᱱᱴ ᱮᱸᱰ ᱥᱟᱨᱣᱤᱥᱮᱡ ᱡᱤᱮᱢᱵᱤᱮᱪ ᱟᱨ ᱱᱤᱨᱳ ᱤᱮᱢᱤᱮ ᱥᱮᱞᱥ ᱡᱤᱮᱢᱵᱤᱮᱪ᱾ ᱒᱐᱑᱔ ᱨᱮ, ᱠᱳᱢᱯᱟᱱᱤ ᱱᱤᱨᱳ ᱮᱡᱤ ᱥᱟᱸᱪᱟᱞᱟᱱ ᱟᱨ ᱦᱮᱰ ᱚᱯᱷᱤᱥ ᱢᱩᱬᱩᱛ ᱚᱯᱷᱤᱥ ᱠᱚ ᱴᱟᱨᱱᱥᱯᱷᱚᱨ ᱠᱮᱫᱟ, ᱥᱟᱶᱛᱮ ᱵᱟᱱᱟᱨ ᱜᱟᱫᱮᱞ ᱠᱳᱢᱯᱟᱱᱤ ᱱᱤᱨᱳ ᱰᱮᱣᱞᱮᱯᱢᱮᱱᱴ ᱮᱸᱰ ᱥᱟᱨᱣᱤᱥᱮᱡᱽ ᱡᱤᱮᱢᱵᱤᱮᱪ ᱟᱨ ᱱᱤᱨᱳ ᱤᱮᱢᱤᱮᱥ ᱥᱮᱞᱥ ᱡᱤᱮᱢᱵᱤᱮᱪ ᱫᱚ ᱠᱟᱨᱞᱥ ᱨᱮᱠᱚ ᱴᱨᱟᱱᱥᱯᱷᱚᱨ ᱠᱮᱫᱟ᱾
ᱯᱨᱚᱰᱟᱠᱴ
ᱱᱚᱣᱟ ᱨᱮᱱᱟᱜ ᱯᱩᱭᱞᱩ ᱮᱛᱚᱦᱚᱵ ᱡᱟᱞᱟᱣ ᱞᱟᱹᱜᱤᱫ ᱢᱤᱫ ᱥᱚᱯᱷᱴᱮᱭᱟᱨ ᱮᱯᱞᱤᱠᱮᱥᱚᱱ ᱛᱮᱭᱟᱨ ᱟᱠᱷᱨᱤᱧ ᱜᱮ, ᱠᱳᱢᱯᱟᱱᱤ ᱨᱮᱱᱟᱜ ᱢᱮᱱ ᱡᱮ ᱱᱚᱣᱟ ᱢᱤᱫᱴᱟᱝ “ᱰᱤᱡᱤᱴᱟᱞ ᱢᱤᱰᱤᱭᱟ ᱯᱨᱚᱫᱭᱳᱜᱤᱠᱤ ᱟᱜᱽᱨᱟᱱᱤ” ᱵᱮᱱᱟᱣ ᱮᱱᱟ᱾ ᱱᱤᱨᱳ ᱟᱡ ᱨᱤᱱ ᱯᱨᱚᱰᱟᱠᱴ ᱠᱚ ᱥᱤᱫᱷᱟ ᱦᱟᱨᱰᱣᱮᱭᱟᱨ ᱵᱮᱱᱟᱣ ᱠᱚ ᱛᱟᱞᱟ ᱛᱮ ᱟᱠᱷᱨᱤᱧ ᱠᱟᱱᱟᱭ ᱡᱟᱦᱟᱸ ᱫᱚ ᱩᱱᱤ ᱯᱤᱥᱤ, ᱦᱟᱨᱰ ᱰᱤᱥᱠ, ᱠᱮᱢᱠᱳᱨᱰᱟᱨ ᱟᱨ ᱟᱨᱦᱚᱸ ᱮᱢᱟᱱ ᱩᱯᱠᱚᱨᱚᱱ ᱠᱚ ᱨᱮ ᱵᱚᱸᱰᱚᱞ ᱮᱫᱟ᱾ ᱱᱚᱣᱟ ᱠᱷᱚᱱ ᱮᱴᱟᱜ ᱵᱷᱮᱜᱟ ᱠᱳᱢᱯᱟᱱᱤ ᱱᱤᱨᱳ ᱢᱟᱞᱴᱤᱢᱤᱰᱤᱭᱟ ᱠᱳᱰᱮᱠᱥ, ᱮᱥᱰᱤᱠᱮ ᱟᱨ ᱯᱨᱚᱜᱨᱟᱢᱢᱤᱱᱜ ᱤᱱᱴᱟᱨᱯᱷᱮᱥ ᱨᱮᱱᱟᱜ ᱦᱚ ᱭᱩᱡ ᱦᱩᱭᱩᱜ ᱠᱟᱱᱟ᱾ ᱒᱐᱐᱘ ᱨᱮ, ᱱᱤᱨᱳ ᱫᱚ ᱟᱡᱟᱜ ᱯᱷᱮᱢᱚᱥ ᱵᱟᱨᱱᱤᱝ ᱥᱚᱯᱷᱴᱣᱮᱭᱟᱨ ᱠᱷᱚᱱ ᱢᱟᱬᱟᱝ ᱨᱮ ᱯᱩᱭᱞᱩ ᱛᱮ ᱟᱡᱟᱜ ᱯᱨᱚᱰᱟᱠᱴ ᱨᱮᱸᱡᱽ ᱨᱮᱭᱟᱜ ᱥᱯᱮᱠᱴᱨᱟᱢ ᱞᱮᱫᱼᱟ᱾ ᱱᱤᱨᱳ ᱢᱩᱣ ᱥᱟᱶᱛᱮ ᱭᱩᱡᱽ ᱪᱤᱛᱟᱹᱨ, ᱵᱤᱰᱭᱳ, ᱟᱨ ᱥᱮᱨᱮᱧ ᱠᱚ ᱢᱤᱫᱴᱟᱝ ᱰᱤᱣᱟᱹᱥ ᱠᱷᱚᱱ ᱫᱚᱥᱟᱨ ᱰᱤᱣᱟᱹᱥ ᱨᱮ ᱟᱨ ᱵᱟᱝ ᱭᱩ ᱴᱭᱩᱵᱽ, ᱢᱟᱤᱮᱥᱯᱮᱥ ᱟᱨ ᱠᱳᱢᱚᱟᱱᱤ ᱨᱮᱱ ᱟᱯᱱᱟᱨ ᱱᱤᱡᱮ ᱢᱟᱞᱴᱤᱢᱮᱰᱤᱭᱟ ᱠᱩᱢᱭᱩᱱᱤᱴᱤ ᱢᱮᱭ ᱱᱤᱨᱳ ᱮᱢᱟᱱ ᱚᱱᱞᱟᱭᱤᱱ ᱠᱩᱢᱭᱩᱱᱤᱴᱤ ᱠᱚ ᱴᱨᱟᱱᱥᱯᱷᱚᱨ ᱠᱚᱨᱮ ᱟᱹᱰᱤ ᱱᱟᱯᱟᱭ ᱜᱟᱱ ᱵᱟᱰᱟᱭ ᱜᱟᱱ ᱛᱟᱦᱮ ᱠᱟᱱ ᱛᱟᱭᱟ᱾ ᱱᱤᱨᱳ ᱙ ᱢᱟᱞᱴᱤᱢᱤᱰᱤᱭᱟ ᱥᱩᱴ ᱥᱟᱶᱛᱮ, ᱩᱱᱤ ᱟᱯᱱᱟᱨ ᱟᱜ ᱥᱮᱨᱮᱧ, ᱵᱤᱰᱭᱳ, ᱟᱨ ᱯᱦᱚᱴᱚ ᱯᱷᱟᱭᱤᱞ ᱮ ᱵᱮᱱᱟᱣ ᱫᱟᱲᱮᱭᱟᱜᱼᱟ, ᱪᱤᱨᱟᱹ ᱜᱟᱱ ᱫᱟᱲᱮᱭᱟᱜ ᱟᱢ, ᱡᱟᱞᱟᱣ ᱫᱟᱲᱮᱭᱟᱜᱼᱟ, ᱥᱟᱯᱲᱟᱣ ᱦᱩᱭ ᱫᱟᱲᱮᱟᱭᱟᱜᱼᱟ ᱟᱨ ᱥᱚᱫᱚᱨ ᱯᱟᱨᱥᱟᱞ ᱦᱩᱭ ᱫᱟᱲᱮᱭᱟᱜᱼᱟ᱾ ᱡᱩᱱ ᱒᱐᱐᱙ ᱨᱮ ᱠᱳᱢᱯᱟᱱᱤ ᱟᱡᱟᱜ ᱱᱤᱨᱳ ᱵᱮᱭᱠᱤᱴᱟᱯ ᱮᱸᱰ ᱵᱟᱨᱱ ᱯᱨᱚᱰᱟᱠᱴ ᱞᱳᱱᱪ ᱦᱩᱭ ᱮᱱᱟ᱾ ᱡᱟᱦᱟᱸ ᱫᱚ ᱰᱮᱴᱟ ᱵᱟᱧᱪᱟᱣ ᱮᱱᱟ, ᱡᱟᱞᱟᱣ ᱮᱱᱟ ᱟᱨ ᱢᱟᱬᱟᱝ ᱞᱮᱠᱟ ᱜᱮ ᱛᱷᱟᱯᱟᱱᱟᱣ ᱠᱮᱫᱟ᱾ ᱟᱨ ᱮᱱᱮᱢᱤᱭᱟ ᱠᱚᱣᱟᱜ ᱰᱤᱡᱤᱴᱟᱞ ᱥᱟᱢᱟᱱ ᱠᱚ ᱱᱟᱯᱟᱭ ᱡᱟᱭᱜᱟ ᱨᱮ ᱫᱚᱦᱚᱭ ᱨᱮᱱᱟᱜ ᱜᱚᱜᱲᱚ ᱮᱢᱟᱫ ᱠᱚᱣᱟᱭ᱾ ᱠᱳᱢᱯᱟᱱᱤ ᱟᱡᱟᱜ ᱞᱳᱱᱪ ᱥᱮᱨᱢᱟ ᱛᱟᱭᱚᱢ ᱯᱨᱚᱰᱟᱠᱴ ᱵᱷᱮᱜᱟᱨ ᱠᱟᱹᱢᱤ ᱠᱚᱨᱮ ᱠᱚ ᱥᱟᱶᱛᱮ ᱞᱟᱦᱟ ᱥᱮᱫ ᱮ ᱢᱟᱬᱟᱝ ᱤᱫᱤ ᱠᱮᱫᱟ ᱟᱨ ᱮᱱᱮᱢᱤᱭᱟ ᱠᱚ ᱵᱷᱮᱜᱟᱨ ᱵᱷᱮᱜᱟᱨ ᱯᱨᱚᱜᱨᱟᱢ ᱮᱞᱮᱢᱮᱱᱴᱥ ᱨᱮᱱᱟᱜ ᱮᱠᱥᱯᱮᱨᱤᱭᱟᱱᱥ ᱮ ᱮᱢᱟᱫ ᱠᱚᱣᱟ᱾
ᱢᱚᱨᱟᱫᱟᱵᱟᱫᱽ ᱦᱚᱱᱚᱛ
ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱠᱚᱸᱧᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱠᱷᱚᱸᱰ ᱨᱮ ᱯᱟᱲᱟᱣ ᱟᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱢᱚᱨᱟᱫᱟᱵᱟᱫᱽ ᱱᱟᱝᱜᱽᱨᱟᱦᱟ ᱠᱟᱱ ᱜᱮᱭᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱔,᱗᱗᱒,᱐᱐᱖ ᱡᱚᱱᱟ ᱦᱚᱲ ᱵᱤᱨᱟᱹᱵᱟᱥ ᱟᱠᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱓,᱗᱑᱘ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱭ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱗᱑ (ᱮᱭᱟᱭ ᱜᱮᱞ ᱢᱤᱫ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱟᱞᱟᱦᱟᱵᱟᱫᱽ ᱛᱟᱭᱱᱚᱢ ᱫᱚᱥᱟᱨ ᱥᱟᱸᱜᱮ ᱦᱚᱲ ᱞᱮᱠᱷᱟᱣᱟᱱ ᱦᱚᱱᱚᱛ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱔,᱗᱗᱒,᱐᱐᱖ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱝᱜᱟᱯᱩᱨ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱟᱞᱟᱵᱟᱢᱟ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱑,᱒᱘᱔ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱕ᱹ᱒᱕% ᱾ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱨᱮ ᱢᱤᱫ ᱜᱮᱞ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱐᱓ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱕᱘ᱹ᱖᱗% ᱾
ᱯᱟᱹᱨᱥᱤ
᱒᱐᱐᱑ ᱥᱮᱨᱢ ᱟᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱨᱮᱱ ᱘᱒ᱹ᱔᱘% ᱦᱤᱸᱥ ᱦᱚᱲ ᱜᱮ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱮᱫ ᱠᱟᱱ ᱛᱟᱦᱮᱸᱠᱟᱱᱟ ᱟᱨ ᱥᱟᱨᱮᱡ ᱑᱗ᱹ᱓᱑% ᱦᱤᱸᱥ ᱦᱚᱲ ᱫᱚ ᱩᱨᱫᱩ ᱯᱟᱹᱨᱥᱤ ᱟᱠᱚᱣᱟᱜ ᱯᱟᱹᱦᱤᱞ ᱯᱟᱹᱨᱥᱤ ᱞᱮᱠᱟ ᱛᱮ ᱠᱚ ᱞᱟᱲᱪᱟᱲᱮᱫ ᱠᱟᱱᱟ ᱾
ᱫᱷᱚᱨᱚᱢ
᱒᱐᱑᱑ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱨᱮ ᱕᱒ᱹ᱑᱔% ᱦᱤᱸᱥ ᱥᱟᱝᱜᱮ ᱦᱚᱲ ᱜᱮ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱔᱗ᱹ᱑᱒% ᱦᱤᱸᱥ ᱦᱚᱲ ᱫᱚ ᱢᱩᱥᱞᱤᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱐ᱹ᱒᱘% ᱦᱤᱸᱥ ᱦᱚᱲ ᱫᱚ ᱤᱥᱟᱹᱭ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱐ᱹ᱐᱕ ᱦᱤᱸᱥ ᱦᱚᱲ ᱫᱚ ᱡᱚᱭᱱ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱨᱮᱡ ᱐ᱹ᱑᱙% ᱦᱤᱸᱥ ᱨᱮᱱ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱟᱨ ᱐ᱹ᱐᱓ ᱦᱤᱸᱥ ᱦᱚᱲ ᱫᱚ ᱵᱩᱫᱽ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱷᱤᱣᱟᱱᱤ ᱦᱚᱱᱚᱛ
ᱵᱷᱤᱣᱟᱱᱤ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱒᱒ ᱰᱤᱥᱮᱢᱵᱚᱨ ᱑᱙᱗᱒ ᱥᱟᱹᱦᱤᱛ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱪᱟᱨᱠᱤ ᱫᱟᱫᱽᱨᱤ ᱦᱚᱱᱚᱛ ᱵᱮᱱᱟᱣ ᱞᱟᱦᱟ ᱨᱮ ᱚᱱᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱞᱮᱠᱟᱛᱮ ᱠᱟᱱᱟ ᱾ ᱱᱚᱶᱟ ᱫᱚ ᱕᱒᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱔᱔᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱥᱤᱨᱥᱟ ᱦᱚᱱᱚᱛ ᱫᱚ ᱱᱤᱛ ᱚᱱᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾
ᱵᱷᱤᱣᱟᱱᱤ ᱱᱟᱜᱽᱨᱟᱦᱟ ᱜᱮ ᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱒᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱢᱟᱨᱟᱝ ᱱᱟᱜᱽᱨᱟᱦᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱥᱤᱣᱟᱱᱤ, ᱞᱚᱦᱟᱨᱩ, ᱛᱚᱥᱟᱢ, ᱵᱷᱤᱣᱟᱱᱤ ᱠᱷᱮᱨᱟ, ᱠᱚᱦᱞᱟᱣᱟᱥ, ᱞᱟᱢᱵᱟ ᱮᱢᱟᱱ ᱾
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱤᱥᱟᱨ ᱟᱨ ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ ᱛᱟᱭᱚᱢ ᱨᱮ ᱱᱚᱶᱟ ᱫᱚ ᱛᱮᱥᱟᱨ ᱥᱟᱝᱜᱮ ᱦᱚᱲ ᱢᱮᱱᱟᱜ ᱠᱚ ᱦᱚᱱᱚᱛ ᱠᱟᱱᱟ ᱾
ᱱᱟᱜᱟᱢ
ᱤᱱᱰᱚᱥ ᱵᱦᱮᱞᱞᱭ ᱥᱚᱱᱟᱜ (Indus Valley Civilization) ᱞᱟᱦᱟ ᱨᱮᱱᱟᱜ ᱠᱷᱟᱫᱟᱱ ᱫᱷᱤᱨᱤ, ᱚᱲᱟᱜ ᱮᱢᱟᱱ ᱠᱚ ᱧᱟᱢ ᱟᱠᱟᱱᱟ ᱛᱚᱥᱟᱢ ᱵᱩᱨᱩ ᱮᱞᱟᱠᱟ ᱨᱮᱱᱟᱜ ᱠᱷᱟᱱᱟᱠ ᱵᱩᱨᱩ ᱨᱮ ᱾ ᱢᱤᱛᱟᱛᱷᱟᱞ (Mitathal) ᱟᱹᱛ ᱨᱮ ᱞᱟ (1968–73 ᱟᱨ 1980–86) ᱞᱮᱫ ᱚᱠᱛᱚ ᱨᱮ ᱦᱚᱨᱚᱯᱯᱟᱱ ᱞᱟᱦᱟ (pre-Harappan) ᱟᱨ ᱦᱚᱨᱚᱯᱯᱟᱱ (Indus Valley Civilization) ᱞᱟᱠᱪᱟᱨ ᱧᱟᱢ ᱞᱮᱱᱟ ᱚᱱᱟ ᱮᱞᱟᱠᱟ ᱨᱮ ᱾ ᱵᱷᱤᱣᱟᱱᱤ ᱱᱟᱜᱽᱨᱟᱦᱟ ᱨᱮᱱᱟᱜ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱱᱟᱣᱨᱟᱝᱜᱟᱵᱟᱫᱽ ᱟᱹᱛᱩ ᱨᱮ ᱒᱐᱐᱑ ᱥᱟᱹᱦᱤᱛ ᱨᱮ ᱞᱟ ᱠᱟᱛᱮ ᱢᱟᱨᱮ ᱠᱟᱹᱣᱰᱤ, ᱦᱟᱹᱛᱭᱟᱹᱨ, ᱴᱷᱤᱞᱤ, ᱢᱩᱴᱷᱟᱹ ᱮᱢᱟᱱ ᱠᱚ ᱒᱕᱐᱐ ᱥᱮᱨᱢᱟ ᱢᱟᱨᱮ ᱨᱮᱱᱟᱜ  ᱧᱟᱢ ᱞᱮᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱵᱷᱤᱣᱟᱱᱤ ᱦᱚᱱᱚᱛ ᱨᱮ ᱫᱚ ᱑,᱖᱒᱙,᱑᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱜᱩᱱᱤᱭᱟ-ᱵᱤᱥᱟᱹᱣ ᱨᱤᱱ ᱦᱚᱲ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱤᱫᱟᱦᱚ ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱠᱚ ᱥᱩᱨᱥᱩᱚᱩᱨᱚᱜᱼᱟ ᱾  ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱓᱖᱐ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱒᱐᱐᱒-᱒᱐᱑᱑ ᱨᱮ ᱑᱔ᱹ᱓᱒% ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱘᱘᱔ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ  ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱖ᱹ᱗% ᱾
ᱥᱳᱦᱱᱤ ᱢᱚᱦᱤᱣᱟᱞ
ᱥᱳᱦᱱᱤ ᱢᱚᱦᱤᱣᱟᱞ  ᱟᱜ ᱠᱟᱛᱷᱟ ᱫᱚ ᱥᱤᱱᱫᱷᱤ ᱟᱨ ᱯᱚᱧᱡᱟᱵᱽ ᱨᱮᱱᱟᱜ ᱟᱹᱰᱤ ᱜᱮ ᱧᱩᱛᱩᱢᱟᱱ ᱦᱚᱲ ᱠᱟᱛᱷᱟ ᱠᱟᱱᱟ ᱾ ᱱᱚᱶᱟ ᱟᱹᱰᱤ ᱜᱮ ᱫᱩᱠᱟᱱ ᱫᱩᱯᱩᱞᱟᱹᱲ ᱠᱟᱛᱷᱟ ᱠᱟᱱᱟ ᱾
ᱠᱟᱛᱷᱟ
ᱥᱳᱦᱱᱤ ᱫᱚ ᱥᱤᱱᱫᱷᱩ ᱱᱟᱹᱭ ᱠᱟᱛᱟ ᱨᱮ ᱛᱟᱦᱮᱸᱱᱤᱡ ᱠᱩᱝᱠᱟᱹᱞ ᱛᱩᱞᱟᱭᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱩᱝᱠᱟᱹᱞ ᱦᱚᱛᱮᱛᱮ ᱵᱮᱱᱟᱣᱜ ᱠᱟᱱ ᱴᱷᱤᱞᱤ, ᱴᱩᱠᱩᱡ ᱥᱟᱯᱟᱵ ᱪᱮᱛᱟᱱ ᱨᱮ ᱪᱚᱨᱚᱠ ᱪᱮᱦᱨᱟ ᱪᱤᱛᱟᱹᱨ ᱮ ᱵᱮᱱᱟᱣ ᱛᱟᱦᱮᱸᱫ ᱾ ᱩᱡᱽᱵᱮᱠᱤᱥᱛᱟᱱ ᱨᱮ ᱢᱮᱱᱟᱜ ᱵᱩᱠᱷᱟᱨᱟ ᱨᱤᱱᱤᱡ ᱠᱤᱥᱟᱹᱬ ᱵᱮᱯᱟᱨᱤᱭᱟᱹ ᱤᱡᱡᱚᱛ ᱵᱮᱭᱜᱽ ᱛᱮ ᱵᱮᱯᱟᱨ ᱠᱷᱟᱹᱛᱤᱨ ᱥᱤᱧᱚᱛ ᱮ ᱦᱮᱡ ᱮᱱᱟ ᱾ ᱥᱳᱦᱱᱤ ᱥᱟᱶ ᱮ ᱧᱟᱯᱟᱢ ᱮᱱ ᱠᱷᱟᱱ ᱩᱱᱤ ᱫᱚ ᱟᱡᱟᱜ ᱪᱮᱦᱨᱟ ᱪᱤᱠᱟᱹᱬ ᱨᱮ ᱵᱷᱟᱹᱲᱩᱢᱵᱷᱟᱜ ᱛᱟᱦᱮᱸ ᱮᱱᱟ ᱾ ᱥᱳᱦᱱᱤ ᱧᱮᱧᱮᱞ ᱞᱟᱹᱜᱤᱫ ᱩᱱᱤ ᱫᱚ ᱫᱤᱱᱟᱹᱢ ᱦᱤᱞᱚᱜ ᱥᱚᱱᱟ ᱨᱮᱱᱟᱜ ᱠᱟᱹᱣᱰᱤ ᱛᱷᱟᱹᱭᱞᱟᱹᱜ ᱨᱮ ᱥᱟᱸᱵᱟᱣ ᱠᱟᱛᱮ ᱠᱩᱝᱠᱟᱹᱞ ᱴᱷᱮᱱ ᱮ ᱦᱤᱡᱩᱜ-ᱟ ᱟᱨ ᱴᱷᱤᱞᱤ ᱴᱩᱠᱩᱡ ᱠᱚᱭ ᱠᱤᱨᱤᱧᱟ ᱾ ᱥᱳᱦᱱᱤ ᱦᱚᱸ ᱩᱱᱤ ᱥᱮᱫ ᱮ ᱢᱩᱦᱤᱛ ᱪᱟᱞᱟᱣ ᱮᱱᱟ ᱾ ᱩᱱᱤ ᱫᱚ ᱥᱳᱦᱱᱤ ᱟᱡ ᱵᱟᱵᱟ ᱚᱲᱟᱜ ᱨᱮ ᱪᱟᱹᱠᱨᱤᱜ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱩᱱᱤ ᱫᱚ ᱢᱚᱦᱤᱣᱟᱞ ᱢᱮᱱᱛᱮ ᱠᱚ ᱧᱩᱛᱩᱢ ᱠᱮᱫᱮᱭᱟ ᱾ ᱪᱮᱫᱟᱜ ᱥᱮ ᱩᱱᱤ ᱫᱚ ᱠᱟᱰᱟᱭ ᱜᱩᱯᱤ ᱠᱚ ᱛᱟᱦᱮᱸᱫ ᱾
ᱛᱤᱱ ᱡᱚᱦᱚᱜ ᱩᱱᱠᱤᱱᱟᱜ ᱫᱩᱯᱩᱞᱟᱹᱲ ᱨᱮᱱᱟᱜ ᱠᱟᱛᱷᱟ ᱥᱩᱨ ᱥᱩᱯᱩᱨ ᱨᱮ ᱯᱟᱥᱱᱟᱣ ᱮᱱ ᱠᱷᱟᱱ ᱛᱩᱞᱟ ᱫᱚ ᱥᱳᱦᱱᱤ ᱵᱟᱝ ᱞᱟᱹᱭ ᱠᱟᱛᱮ ᱩᱱᱤᱭᱟᱜ ᱜᱚᱝ ᱢᱤᱫ ᱠᱩᱝᱠᱟᱹᱞ ᱥᱟᱶ ᱮ ᱛᱚᱨᱟᱣ ᱠᱟᱫ-ᱟ ᱾ ᱢᱚᱦᱤᱣᱟᱞ ᱟᱡᱟᱜ ᱚᱲᱟᱜ ᱫᱤᱥᱚᱢ ᱦᱤᱲᱤᱧ ᱠᱟᱛᱮ ᱯᱷᱚᱠᱤᱨ ᱮ ᱥᱟᱡᱟᱣ ᱮᱱᱟ ᱾ ᱤᱠᱷᱟᱹᱱ ᱵᱟᱱᱟ ᱦᱚᱲ ᱫᱩᱯᱩᱞᱟᱹᱲ ᱠᱤᱱ ᱧᱟᱯᱟᱢ ᱫᱚ ᱵᱟᱹᱠᱤᱱ ᱵᱟᱹᱜᱤ ᱞᱮᱫ ᱜᱮᱭᱟ ᱾ ᱫᱤᱱᱟᱹᱢ ᱦᱤᱞᱚᱜ ᱛᱤᱱ ᱡᱚᱦᱚᱜ ᱧᱤᱫᱟᱹ ᱯᱩᱨᱟᱹ ᱫᱩᱱᱟᱭᱟᱹᱭ ᱡᱟᱹᱯᱤᱫᱟ, ᱥᱳᱦᱱᱤ ᱱᱟᱹᱭ ᱨᱮᱱᱟᱜ ᱦᱟᱱᱟ ᱯᱟᱦᱴᱟ ᱢᱚᱦᱤᱣᱟᱞ ᱛᱟᱺᱜᱤ ᱨᱮᱭ ᱛᱟᱦᱮᱸᱱᱟ, ᱡᱟᱦᱟᱸᱭ ᱫᱚ ᱯᱟᱭᱨᱟ ᱠᱟᱛᱮ ᱟᱡ ᱴᱷᱮᱱ ᱮ ᱦᱤᱡᱩᱜ-ᱟ ᱾ ᱢᱚᱦᱤᱣᱟᱞ ᱮ ᱵᱮᱢᱟᱨ ᱞᱮᱱ ᱠᱷᱟᱱ ᱥᱳᱦᱱᱤ ᱫᱚ ᱢᱤᱫ ᱠᱮᱴᱮᱡ ᱥᱟᱫᱚᱢ ᱟᱜ ᱜᱚᱲᱚ ᱛᱮ ᱯᱟᱭᱨᱟ ᱠᱟᱛᱮ ᱩᱱᱤ ᱥᱟᱶ ᱧᱟᱯᱟᱢᱚᱜ ᱞᱟᱹᱜᱤᱫ ᱮ ᱥᱮᱴᱮᱨ ᱮᱱᱟ ᱾ ᱩᱱᱤᱭᱤᱡ ᱤᱨᱤᱞ ᱠᱩᱲᱤ ᱢᱤᱫ ᱫᱷᱟᱣ ᱫᱚ ᱩᱱᱤᱭ ᱧᱮᱞ ᱧᱟᱢ ᱠᱮᱫᱮᱭᱟ ᱮᱱᱠᱷᱟᱱ ᱩᱢᱤ ᱫᱚ ᱛᱟᱜᱽᱲᱟ ᱥᱟᱫᱚᱢ ᱴᱷᱟᱶ ᱨᱮ ᱞᱤᱪᱟᱹᱲ ᱥᱟᱫᱚᱢ ᱮ ᱫᱚᱦᱚ ᱠᱟᱫᱮᱭᱟ ᱾ ᱥᱳᱦᱱᱤ ᱥᱟᱫᱚᱢ ᱦᱚᱛᱮᱛᱮ ᱱᱟᱹᱭ ᱯᱟᱨᱚᱢᱚᱜ ᱮ ᱪᱷᱩᱴᱟᱹᱣ ᱮᱱ ᱠᱷᱟᱱ ᱩᱱᱤ ᱫᱚᱭ ᱩᱱᱩᱢ ᱮᱱᱟ ᱾ ᱢᱚᱦᱤᱣᱟᱞ ᱩᱱᱤ ᱫᱩᱜ ᱵᱟᱧᱪᱟᱣ ᱮ ᱞᱟᱹᱜᱤᱫ ᱱᱟᱹᱭ ᱨᱮᱭ ᱫᱚᱱ ᱠᱮᱫ-ᱟ, ᱮᱱᱠᱷᱟᱱ ᱜᱮ ᱩᱱᱤ ᱦᱚᱸᱭ ᱩᱱᱩᱢ ᱮᱱᱟ ᱾ ᱱᱚᱜ ᱚᱭ ᱱᱚᱝᱠᱟ ᱛᱮ ᱱᱚᱶᱟ ᱫᱩᱠᱷᱟᱹᱞᱤ ᱛᱮ ᱯᱮᱨᱮᱡ ᱟᱠᱟᱱ ᱫᱩᱯᱩᱞᱟᱹᱲ ᱠᱟᱹᱦᱱᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱢᱩᱪᱟᱹᱫ ᱥᱟᱹᱨᱤ ᱮᱱᱟ ᱾
ᱠᱚᱨᱤᱢᱱᱚᱜᱚᱨ
ᱠᱚᱨᱤᱢᱱᱚᱜᱚᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱚᱨᱤᱢᱱᱚᱜᱚᱨ ᱢᱤᱫ ᱢᱩᱬ ᱥᱚᱦᱨᱤ ᱜᱩᱴ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱱᱚᱜᱚᱨ ᱱᱤᱜᱟᱢ ᱤᱫᱤ ᱛᱮ ᱥᱟᱥᱚᱱᱚᱜ ᱠᱟᱱᱟ ᱟᱨ ᱠᱚᱨᱤᱢᱱᱟᱜᱟᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱱᱚᱣᱟ ᱢᱚᱱᱤᱭᱚᱨ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱜᱚᱫᱟᱣᱟᱨᱤ ᱜᱟᱰᱟ ᱨᱮᱱᱟᱜ ᱢᱤᱫ ᱜᱚᱲᱚ ᱤᱡ ᱜᱟᱰᱟ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱱᱚᱛ ᱨᱮ ᱯᱩᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱞᱚᱜᱚᱱ  ᱵᱟᱲᱦᱟᱜ ᱥᱚᱦᱨᱤ ᱦᱚᱲ ᱮᱞ ᱠᱟᱱᱟ ᱾ ᱱᱚᱣᱟ ᱑᱙᱙᱑ ᱟᱨ ᱒᱐᱑᱑ ᱛᱟᱞᱟ ᱨᱮ ᱯᱤᱪᱷᱲᱟᱹ ᱵᱟᱨ ᱜᱮᱞ ᱥᱮᱨᱢᱟ ᱨᱮ ᱔᱕.᱔᱖% ᱟᱨ ᱓᱘.᱘᱗% ᱦᱚᱲ ᱮᱞ ᱜᱨᱚᱴ ᱫᱚᱨ ᱚᱞ ᱮᱱᱟ, ᱱᱚᱣᱟ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱨᱮ ᱟᱹᱰᱤ ᱩᱥᱩᱞ ᱩᱴᱷᱱᱟᱹᱣ ᱫᱚᱨ ᱠᱟᱱᱟ ᱾ ᱱᱚᱣᱟ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱠᱚᱧᱮ ᱦᱚᱱᱚᱛ ᱞᱟᱹᱜᱤᱫ ᱛᱮ ᱢᱤᱫ ᱢᱩᱬ ᱥᱮᱪᱮᱫ ᱟᱨ ᱦᱮᱞᱴᱷ (health) ᱛᱟᱞᱢᱟ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱱᱚᱣᱟ ᱢᱤᱫ ᱢᱩᱬ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱟᱨ ᱡᱤᱞᱤᱧ ᱚᱥᱟᱨ ᱞᱮᱠᱟᱛᱮ ᱜᱨᱮᱱᱟᱭᱤᱴ ᱟᱨ ᱪᱟᱥ ᱴᱷᱟᱯᱚᱱ ᱤᱱᱰᱟᱥᱴᱨᱤ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ "ᱜᱨᱮᱱᱟᱭᱤᱴ ᱥᱚᱦᱚᱨ" ᱦᱚᱸ ᱠᱚ ᱢᱮᱛᱟᱜᱼᱟ ᱾
ᱱᱩᱭ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱚᱫᱤ ᱟᱜ ᱢᱩᱬ ᱥᱢᱟᱨᱴ ᱥᱚᱦᱚᱨ ᱢᱤᱥᱚᱱ ᱨᱮ ᱥᱮᱞᱮᱫ ᱥᱢᱟᱨᱴ ᱥᱚᱦᱚᱨ ᱞᱮᱠᱟᱛᱮ ᱩᱴᱷᱱᱟᱹᱣ ᱟᱜ ᱢᱤᱫᱥᱟᱭ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱞᱮᱠᱟᱛᱮ ᱵᱟᱪᱷᱱᱟᱣ ᱟᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱱᱤᱡᱟᱢ ᱡᱩᱜᱽ ᱚᱠᱛᱚ, ᱠᱚᱨᱤᱢᱱᱚᱜᱚᱨ ᱨᱮᱭᱟᱜ ᱧᱩᱛᱩᱢ ᱢᱤᱫ ᱟᱹᱛᱩ ᱞᱟᱹᱜᱤᱫ ᱛᱮ ᱢᱤᱫ ᱮᱞᱜᱚᱱᱫᱽᱞᱟ ᱠᱤᱞᱟᱫᱚᱨ, ᱥᱮᱭᱟᱫᱽ ᱠᱚᱨᱤᱢᱩᱫᱫᱤᱱ ᱮ ᱫᱚᱦᱚ ᱞᱮᱫᱼᱟ ᱛᱟᱦᱮᱸᱫ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱦᱚᱨ ᱥᱚᱲᱚᱠ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑ ᱢᱮᱱᱟᱜᱼᱟ ᱱᱤᱭᱟᱹ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱛᱮᱞᱮᱝᱜᱟᱱᱟ ᱨᱟᱡᱤᱵᱽ ᱨᱟᱦᱫᱟᱨᱤ ᱦᱟᱭᱫᱨᱟᱵᱟᱫᱽ-ᱠᱚᱨᱤᱢᱱᱚᱜᱚᱨ-ᱢᱚᱸᱪᱮᱨᱤᱭᱚᱞ ᱨᱟᱡᱽᱜᱟᱲ ᱠᱚᱭᱞᱟ ᱵᱮᱞᱴ ᱠᱚᱨᱤᱰᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱗ ᱟᱨ ᱑᱐, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱑ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱖᱓ ᱱᱚᱣᱟ ᱡᱚᱜᱽᱛᱤᱞᱼᱠᱚᱨᱤᱢᱱᱚᱜᱚᱨᱼᱣᱟᱨᱟᱝᱜᱟᱞᱼᱠᱷᱚᱢᱢᱚᱢ ᱡᱚᱲᱟᱣ ᱟᱠᱟᱱᱟ ᱾
ᱦᱟᱭᱫᱽᱨᱟᱵᱟᱫᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱦᱟᱭᱫᱽᱨᱟᱵᱟᱫᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱑᱗ ᱜᱚᱴᱟᱝ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱟᱭᱫᱽᱨᱟᱵᱟᱫᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱦᱟᱹᱴᱤᱧ ᱫᱚ ᱒᱐᱐᱘ ᱥᱟᱞ ᱨᱮ ᱦᱩᱭ ᱮᱱᱟ ᱾ ᱦᱟᱭᱫᱽᱨᱟᱵᱟᱫᱽ ᱵᱟᱪᱷᱱᱟᱣ ᱴᱚᱴᱷᱟ ᱥᱟᱶᱛᱮ, ᱦᱟᱭᱫᱽᱨᱟᱵᱟᱫᱽ ᱨᱟᱡᱽᱜᱟᱲ ᱥᱚᱦᱚᱨ ᱨᱮ ᱟᱨ ᱚᱱᱟ ᱥᱩᱨᱥᱩᱯᱩᱨ ᱯᱩᱱᱭᱟᱹ ᱮᱴᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜᱼᱟ - ᱢᱚᱞᱠᱟᱡᱽᱜᱤᱨᱤ, ᱥᱤᱠᱚᱱᱫᱽᱨᱟᱵᱟᱫᱽ, ᱪᱮᱵᱮᱞᱞᱟ ᱟᱨ ᱢᱮᱫᱚᱠ ᱾  ᱵᱤᱡᱮᱯᱤ ᱨᱤᱱᱤᱡ ᱵᱷᱮᱱᱠᱟᱭᱟ ᱱᱟᱭᱰᱩ ᱫᱚ ᱑᱙᱙᱖ ᱥᱟᱞ ᱨᱮ ᱢᱤᱫ ᱰᱷᱟᱣ ᱦᱟᱭᱫᱽᱨᱟᱵᱟᱫᱽ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱞᱮᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱩᱱᱤ ᱥᱩᱞᱛᱟᱱ ᱥᱚᱞᱟᱦᱩᱫᱫᱤᱱ ᱚᱣᱮᱭᱥᱤ ᱥᱟᱞᱟᱜ ᱮ ᱗᱓,᱒᱗᱓ ᱵᱷᱚᱴ ᱛᱮᱭ ᱦᱟᱨᱟᱣ ᱮᱱᱟᱭ ᱾
ᱵᱤᱫᱷᱟᱱᱥᱚᱵᱷᱟ ᱠᱷᱚᱸᱰ
ᱦᱟᱭᱫᱽᱨᱟᱵᱟᱫᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱚ:
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱦᱟᱭᱫᱽᱨᱟᱵᱟᱫᱽ ᱦᱚᱱᱚᱛ
ᱟ.ᱛᱩ
ᱢᱟᱹᱱᱢᱤ ᱫᱚ ᱟᱹᱛᱩ ᱫᱤᱥᱚᱢ ᱠᱟᱛᱮ ᱠᱚ ᱛᱟᱦᱮᱸᱱᱟ ᱾ ᱚᱱᱠᱟ ᱜᱮ ᱥᱟᱱᱛᱟᱲ ᱠᱚ ᱞᱟᱹᱜᱤᱫ ᱦᱚᱸ ᱟᱹᱛᱩ ᱫᱤᱥᱚᱢ ᱢᱮᱱᱟᱜᱼᱟ ᱾ ᱥᱟᱱᱛᱟᱲ ᱠᱚ ᱦᱚᱸ ᱟᱹᱛᱩ ᱨᱮ ᱛᱟᱦᱮᱱ ᱞᱟᱹᱜᱤᱫ ᱢᱟᱬᱟᱝ ᱫᱚ ᱟᱹᱛᱩ ᱠᱚ ᱛᱮᱸᱜᱮᱱᱟ ᱾ ᱟᱹᱛᱩ ᱛᱮᱸᱜᱮᱱ ᱢᱟᱬᱟᱝ ᱨᱮ ᱚᱛ ᱦᱟᱥᱟ ᱨᱮᱱᱟᱜ ᱨᱚᱝ, ᱥᱤᱵᱤᱞ, ᱜᱩᱱ, ᱜᱚᱲᱦᱚᱱ, ᱫᱟᱨᱮ, ᱫᱷᱤᱨᱤ, ᱫᱟᱜ, ᱰᱟᱦᱟᱨ ᱠᱚ ᱠᱚ ᱪᱤᱭᱟᱹᱭᱟ ᱾ ᱚᱱᱟ ᱛᱟᱭᱚᱢ ᱫᱚ ᱢᱤᱫ ᱯᱚᱦᱟ ᱛᱤᱨᱤᱞ ᱫᱟᱨᱮ ᱵᱟᱝ ᱠᱷᱟᱱ ᱯᱚᱦᱟ ᱥᱟᱨᱡᱚᱢ ᱫᱟᱨᱮ ᱠᱚ ᱪᱤᱭᱟᱹᱭᱟ ᱾ ᱚᱱᱟ ᱫᱟᱨᱮ ᱵᱩᱴᱟᱹ ᱨᱮ ᱛᱟᱥᱟᱫ ᱠᱚ ᱨᱟᱪᱟᱜ ᱯᱷᱟᱨᱪᱟ ᱠᱟᱛᱮ ᱠᱚ ᱜᱩᱨᱤᱡ ᱯᱷᱟᱨᱪᱟᱭᱟ ᱾ ᱱᱚᱶᱟ ᱡᱟᱦᱟᱸᱭᱮ ᱠᱟᱹᱱᱤᱭᱟ, ᱩᱱᱤᱫᱚ ᱮᱭᱟᱭ ᱢᱟᱦᱟ ᱱᱤᱨᱵᱟᱨ ᱮ ᱛᱟᱦᱮᱸᱱᱟ ᱾ ᱰᱟᱺᱜᱽᱣᱟᱹ ᱠᱚᱲᱟ ᱠᱷᱟᱱ ᱟᱹᱰᱤ ᱱᱟᱯᱟᱭᱚᱜᱼᱟ ᱾ ᱟᱫᱚ ᱚᱱᱟ ᱜᱩᱨᱤᱡ ᱯᱷᱟᱨᱪᱟᱨᱮ ᱢᱟᱨᱟᱝ ᱵᱳᱨᱳ ᱧᱩᱛᱩᱢ ᱛᱮ ᱯᱮ ᱴᱤᱰᱟᱹᱜ ᱥᱤᱸᱫᱩᱨ ᱠᱚ ᱴᱤᱰᱟᱹᱜᱟ ᱾ ᱚᱱᱟ ᱴᱤᱰᱟᱹᱜ ᱥᱤᱸᱫᱩᱨ ᱨᱮ ᱟᱫᱽᱣᱟ ᱯᱩᱸᱰ ᱦᱳᱲᱳ ᱢᱤᱫ ᱪᱩᱯᱩᱫ ᱵᱟᱝ ᱠᱷᱟᱱ ᱯᱮ ᱪᱩᱯᱩᱫ ᱠᱚ ᱪᱩᱨᱩᱡᱼᱟ ᱾ ᱚᱱᱟ ᱫᱚ ᱵᱩᱫᱟᱹ ᱠᱷᱚᱱ ᱱᱟᱥᱮ ᱪᱷᱟᱰᱟ ᱧᱚᱜ ᱨᱮ ᱾ ᱟᱫᱚ ᱚᱱᱟ ᱵᱩᱫᱟᱹ ᱨᱮ ᱢᱤᱫᱴᱟᱹᱝ ᱟᱨᱟᱜ ᱥᱟᱺᱰᱤ ᱵᱟᱝ ᱠᱷᱟᱱ ᱯᱩᱸᱰ ᱥᱟᱺᱰᱤ ᱠᱚ ᱛᱚᱞᱮᱭᱟ ᱾ ᱤᱱᱟᱹᱦᱤᱞᱚᱜ ᱧᱤᱫᱟᱹ ᱫᱚ ᱚᱱᱟ ᱥᱩᱨ ᱨᱮᱠᱚ ᱜᱤᱛᱤᱡ ᱟᱸᱜᱟᱭᱟ ᱾ ᱧᱤᱫᱟᱹ ᱥᱤᱢ ᱥᱟᱺᱰᱤ ᱠᱩᱲᱠᱩᱪᱩᱫ ᱠᱚ ᱟᱛᱮᱱᱟ ᱾ ᱯᱮ ᱫᱷᱟᱣ ᱠᱷᱚᱱ ᱵᱟᱹᱲᱛᱤᱭ ᱠᱩᱲ ᱠᱩᱪᱩᱫ ᱞᱮᱠᱷᱟᱱ ᱟᱹᱰᱤ ᱱᱟᱯᱟᱭᱟ ᱾ ᱚᱱᱟ ᱟᱹᱛᱩ ᱨᱮ ᱨᱚᱲ, ᱞᱟᱸᱫᱽ, ᱮᱱᱮᱡ, ᱥᱮᱨᱮᱧ, ᱛᱷᱩᱛᱤ ᱰᱤᱸᱜᱚᱨ ᱥᱩᱞᱩᱠ ᱨᱮ ᱟᱹᱛᱩ ᱦᱚᱲᱠᱚ ᱛᱟᱦᱮᱱᱟ ᱾ ᱥᱮᱛᱟᱜ ᱟᱸᱜᱟ ᱠᱟᱛᱮ ᱫᱚ, ᱥᱤᱢ ᱤᱞ ᱠᱚ ᱧᱮᱞᱟ ᱾ ᱵᱟᱞᱮ ᱤᱞ ᱧᱩᱨ ᱠᱚᱜ ᱠᱷᱟᱱ, ᱜᱤᱫᱽᱨᱟᱹ ᱩᱢᱮᱨ ᱨᱤᱱ ᱵᱟᱹᱲᱛᱤ ᱠᱚ ᱜᱩᱨᱩᱜᱼᱟ ᱾ ᱦᱟᱲᱟᱢ ᱤᱞ ᱧᱩᱨᱩᱜ ᱠᱷᱟᱱ ᱦᱟᱲᱟᱢ ᱫᱩᱲᱩᱢ ᱠᱟᱛᱮ ᱠᱚ ᱜᱩᱨᱩᱜᱼᱟ ᱾ ᱪᱩᱨᱩᱡ ᱦᱳᱲᱳ ᱛᱤᱱᱟᱹᱜ ᱥᱮᱫ ᱥᱟᱦᱟ ᱠᱚᱜᱼᱟ, ᱤᱱᱟᱹᱜ ᱥᱮᱦᱮᱫ ᱨᱤᱱ ᱵᱚᱸᱜᱟ ᱡᱟᱦᱮᱨ ᱨᱮᱠᱚ ᱨᱟᱠᱟᱵ ᱠᱚᱣᱟ ᱾ ᱵᱚᱸᱜᱟ ᱟᱨ ᱵᱚᱸᱜᱟ ᱧᱩᱛᱩᱢ ᱠᱚᱫᱚ ᱨᱩᱢ ᱠᱟᱛᱮ ᱠᱚ ᱵᱟᱰᱟᱭᱟ ᱾ ᱦᱳᱲᱳ ᱪᱩᱨᱩᱡ ᱴᱷᱮᱱ ᱚᱛ ᱚᱫᱟᱜ ᱠᱷᱟᱱ ᱱᱟᱯᱟᱭᱮ ᱥᱟᱶᱟᱭᱟ ᱾ ᱚᱱᱟ ᱛᱟᱭᱚᱢ ᱡᱟᱦᱮᱨ ᱜᱟᱲᱠᱚ ᱛᱚᱞ ᱟ ᱾ ᱚᱸᱰᱮ ᱵᱚᱸᱜᱟ ᱵᱳᱨᱳ ᱠᱟᱛᱮ ᱾ ᱚᱱᱟ ᱛᱟᱭᱚᱢ ᱚᱲᱟᱜ ᱠᱚ ᱡᱚᱠᱷᱟᱭᱟ ᱾ ᱠᱩᱞᱦᱤ ᱫᱚ ᱵᱚᱸᱜᱟ ᱨᱟᱠᱟᱵ ᱵᱚᱸᱜᱟ ᱦᱟᱹᱥᱩᱨ ᱠᱚ ᱫᱚᱦᱚᱭᱟ ᱾ ᱵᱚᱸᱜᱟ ᱨᱟᱠᱟᱵ ᱠᱩᱞᱦᱤ ᱢᱩᱪᱟᱹᱫ ᱥᱮᱫ ᱨᱮ ᱡᱟᱦᱮᱨ ᱫᱚ ᱛᱟᱦᱮᱱᱟ ᱾ ᱚᱱᱟ ᱥᱟᱦᱟ ᱠᱩᱞᱦᱤ ᱢᱩᱪᱟᱹᱫ ᱨᱮᱜᱮ ᱜᱚᱥᱟᱬᱮ ᱦᱚᱸ ᱛᱟᱦᱮᱱᱟ ᱾ ᱟᱹᱛᱩ ᱯᱷᱟᱨᱪᱟ ᱛᱟᱦᱮᱱᱟ, ᱠᱩᱞᱦᱤᱨᱮ ᱡᱚᱵᱽᱨᱟ ᱵᱟᱠᱚ ᱫᱚᱦᱚᱭᱟ, ᱛᱤᱠᱤ ᱞᱩᱜᱽᱲᱤ ᱴᱟᱰᱟᱛᱮ ᱵᱟᱠᱚ ᱫᱤᱯᱤᱞ ᱯᱟᱨᱚᱢᱟ ᱾ ᱡᱟᱦᱮᱨ ᱨᱮ ᱟᱨᱟᱬ ᱡᱚᱲᱟᱣ ᱰᱟᱝᱜᱽᱨᱟ ᱵᱟᱠᱚ ᱞᱟᱜᱟ ᱯᱟᱨᱚᱢ ᱠᱚᱣᱟ ᱾ ᱪᱷᱩᱛ ᱠᱟᱛᱮ ᱡᱟᱦᱮᱨ ᱵᱚᱠᱚ ᱵᱚᱞᱚᱱᱟ ᱾ ᱟᱨ ᱦᱚᱸ ᱱᱚᱝᱠᱟ ᱟᱹᱱᱟᱹᱨᱤ ᱫᱚ ᱱᱟᱭᱠᱮ ᱵᱟᱵᱟ ᱵᱚᱸᱜᱟ ᱵᱳᱨᱳ ᱴᱷᱮᱱ ᱠᱷᱚᱱ ᱵᱟᱰᱟᱭ ᱠᱟᱛᱮ ᱞᱟᱹᱭ ᱪᱮᱫ ᱟᱠᱚᱣᱟᱭ ᱾
ᱢᱟᱺᱡᱷᱤ ᱢᱟᱯᱟᱹᱧᱡᱤ ᱠᱚ
ᱟᱹᱛᱩ ᱨᱮ ᱛᱟᱦᱮᱱ ᱞᱟᱹᱜᱤᱫ ᱠᱷᱟᱱ, ᱨᱟᱭ ᱨᱤᱛ ᱢᱟᱱᱟᱣ ᱠᱟᱛᱮ ᱛᱟᱦᱮᱱ ᱦᱩᱭᱩᱜᱼᱟ ᱾ ᱢᱮᱱᱫᱚᱼᱵᱚᱸᱜᱟ ᱵᱳᱨᱳ, ᱫᱷᱚᱨᱚᱢ, ᱞᱟᱠᱪᱟᱨ ᱠᱚᱨᱮᱱᱟᱜ ᱠᱟᱹᱢᱤ ᱛᱚᱨᱟᱣ ᱦᱩᱭᱩᱜᱼᱟ ᱾ ᱚᱱᱟᱠᱚ ᱠᱟᱹᱢᱤ ᱛᱚᱨᱟᱣ ᱟᱨ ᱧᱮᱞ ᱥᱚᱡᱷᱮ ᱞᱟᱹᱜᱤᱫ ᱟᱹᱛᱩ ᱨᱤᱱ ᱢᱚᱬᱮ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱩᱱᱠᱩ ᱢᱚᱬᱮ ᱦᱚᱲ ᱫᱚ ᱟᱹᱛᱩ ᱦᱚᱲ ᱛᱮᱠᱚ ᱵᱟᱪᱷᱚᱱ ᱠᱚᱣᱟ ᱾ ᱵᱟᱪᱷᱚᱱ ᱫᱚ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱪᱟᱸᱫᱚ ᱢᱟᱜᱽ ᱵᱚᱸᱜᱟ ᱢᱩᱞᱩᱜ ᱢᱚᱬᱮ ᱢᱟᱦᱟ ᱢᱟᱜᱽ ᱴᱟᱺᱰᱤ ᱨᱮ ᱢᱟᱜᱽ ᱵᱚᱸᱜᱟᱜ ᱡᱚᱠᱷᱟᱜ, ᱵᱚᱸᱜᱟ ᱪᱟᱵᱟ ᱠᱟᱛᱮ, ᱢᱟᱜᱽ ᱥᱚᱲᱮ ᱡᱚᱢ ᱢᱟᱬᱟᱝ ᱨᱮ ᱢᱟᱺᱡᱷᱤ ᱵᱟᱵᱟ ᱛᱟᱹᱨᱤ ᱨᱮ ᱟᱨ ᱟᱡᱟᱜ ᱫᱮᱞᱟ ᱛᱮᱜᱮ ᱢᱤᱫ ᱴᱷᱮᱱ ᱪᱟᱹᱣᱨᱟᱹ ᱛᱮ ᱫᱩᱲᱩᱵ ᱠᱟᱛᱮᱠᱚ ᱜᱟᱞᱢᱟᱨᱟᱣ ᱟᱠᱚ ᱾ ᱢᱟᱹᱡᱷᱤ ᱵᱟᱵᱟᱭ ᱢᱮᱱ ᱟ, ᱥᱮᱨᱢᱟ ᱯᱩᱨᱟᱹᱣ ᱮᱱᱟ ᱜᱩᱛᱤ ᱠᱟᱹᱲᱢᱤ ᱠᱚᱦᱚᱸᱠᱚ ᱚᱸᱰᱚᱠᱚᱜᱼᱟ ᱾ ᱟᱨᱦᱚᱸ ᱢᱟᱺᱡᱷᱤ ᱵᱟᱵᱟᱭ ᱢᱮᱱᱟ ᱟᱵᱚ ᱫᱚ ᱱᱮᱥᱫᱚ, ᱢᱟᱨᱮ ᱱᱟᱸᱜᱽᱞᱮ ᱥᱮ ᱱᱟᱣᱟ ᱱᱟᱸᱜᱽᱞᱮ ? ᱱᱟᱶᱟ ᱡᱚᱛᱮ ᱥᱮ ᱢᱟᱨᱮ ᱡᱚᱛᱮ ? ᱱᱟᱶᱟ ᱟᱨᱟᱬ ᱥᱮ ᱢᱟᱨᱮ ᱟᱨᱟᱬ ? ᱱᱟᱶᱟ ᱯᱟᱭᱬᱟ ᱥᱮ ᱢᱟᱨᱮ ᱯᱟᱭᱬᱟ ? ᱱᱟᱶᱟ ᱴᱚᱨᱚᱰᱟᱝ ᱥᱮ ᱢᱟᱨᱮ ᱴᱚᱨᱚᱰᱟᱝ ? ᱱᱟᱶᱟ ᱦᱟᱴᱟᱜ ᱥᱮ ᱢᱟᱨᱮ ᱦᱟᱴᱟᱜ ? ᱱᱚᱝᱠᱟ ᱠᱩᱯᱩᱞᱤᱜ ᱟᱠᱚ ᱾ ᱢᱟᱨᱮ ᱠᱚ ᱢᱮᱱᱠᱷᱟᱱ, ᱢᱟᱨᱮᱱ ᱠᱚᱜᱮᱠᱚ ᱛᱟᱦᱮᱱᱟ ᱟᱨ ᱱᱟᱶᱟ ᱠᱚ ᱢᱮᱱᱠᱷᱟᱱ ᱱᱟᱶᱟᱱ ᱠᱚᱠᱚ ᱵᱟᱪᱷᱟᱣ ᱠᱚᱣᱟ ᱾ ᱱᱟᱶᱟᱱ ᱠᱚᱠᱚ ᱵᱟᱪᱷᱟᱣ ᱞᱮᱱᱠᱷᱟᱱ, ᱯᱟᱱ ᱯᱩᱸᱜᱤ ᱠᱚ ᱪᱟᱯᱟᱞᱟ ᱾ ᱱᱟᱭᱠᱮ ᱵᱟᱵᱟ ᱵᱟᱨᱭᱟ ᱯᱟᱱ ᱟᱨ ᱯᱮᱭᱟ ᱯᱩᱸᱜᱤᱭ ᱵᱟᱹᱭ ᱟᱭ ᱾ ᱟᱫᱚ ᱱᱟᱭᱠᱮ ᱵᱟᱵᱟ ᱫᱚ ᱢᱟᱨᱮ ᱢᱟᱺᱡᱷᱤ ᱢᱤᱫᱴᱟᱹᱝ ᱯᱟᱱ ᱟᱨ ᱢᱟᱨᱮ ᱯᱟᱨᱟᱱᱤᱠ ᱢᱤᱫᱴᱟᱹᱝ ᱯᱟᱱ ᱮ ᱮᱢᱟᱭᱟ ᱾ ᱯᱮᱭᱟ ᱯᱩᱸᱜᱤ ᱫᱚ ᱡᱚᱜᱽᱢᱟᱺᱡᱷᱤ, ᱡᱚᱜᱽᱯᱟᱹᱨᱟᱹᱱᱤᱠ ᱟᱨ ᱜᱚᱰᱮᱛ ᱛᱮᱠᱚ ᱪᱟᱞ ᱟᱠᱚᱣᱟᱭ ᱾ ᱢᱟᱨᱮᱱ ᱠᱚ ᱚᱱᱟ ᱯᱟᱱ ᱯᱩᱸᱜᱤ ᱜᱮ ᱱᱟᱣᱟᱱ ᱠᱚᱠᱚ ᱪᱟᱞ ᱟᱠᱚᱣᱟ ᱾ ᱟᱫᱚ ᱠᱚ ᱜᱚᱰ ᱡᱚᱦᱟᱨᱟ ᱾ ᱦᱟᱴᱟᱜ ᱵᱚᱫᱚᱞ ᱫᱚ ᱡᱟᱦᱮᱨ ᱨᱮ ᱵᱚᱸᱜᱟ ᱨᱩᱢ ᱠᱟᱛᱮ ᱵᱚᱸᱜᱟ ᱠᱩᱞᱤ ᱠᱟᱛᱮ ᱠᱚ ᱵᱚᱫᱚᱞ ᱠᱚᱣᱟ ᱾ ᱱᱟᱣᱟᱱ ᱠᱚ ᱱᱟᱣᱟ ᱥᱮᱨᱢᱟ ᱠᱷᱚᱱ ᱠᱟᱹᱢᱤᱠᱚ ᱥᱟᱵᱽ ᱟ ᱾ ᱱᱟᱣᱟ ᱱᱟᱭᱠᱮ ᱫᱚ ᱵᱟᱦᱟ ᱵᱚᱸᱜᱟ ᱠᱷᱚᱱ ᱵᱚᱸᱜᱟᱭ ᱮᱛᱚᱦᱚᱵᱟ ᱾ ᱟᱹᱛᱩ ᱢᱚᱬᱮ ᱦᱚᱲ ᱢᱮᱱ ᱞᱮᱠᱷᱟᱱ ᱼ ᱢᱟᱺᱡᱷᱤ, ᱡᱚᱜᱽᱢᱟᱺᱡᱷᱤ, ᱯᱟᱹᱨᱟᱹᱱᱤᱠ, ᱡᱚᱜᱽᱯᱟᱹᱨᱟᱹᱱᱤᱠ ᱟᱨ ᱜᱚᱰᱮᱛ ᱾ ᱱᱟᱭᱠᱮ ᱫᱚ ᱢᱟᱯᱟᱹᱧᱡᱤ ᱵᱷᱤᱛᱨᱤ ᱨᱮᱫᱚ ᱵᱟᱠᱚ ᱥᱮᱞᱮᱫ ᱮᱭᱟ ᱾
ᱢᱟᱺᱡᱷᱤᱭᱟᱜ ᱡᱩᱜᱽᱛᱟᱹᱭ ᱟᱨ ᱠᱟᱹᱢᱤ
ᱢᱟᱺᱡᱷᱤ ᱫᱚ ᱟᱹᱛᱩ ᱨᱤᱱᱤᱡ ᱠᱤᱥᱟᱹᱬ ᱠᱟᱱᱟᱭ ᱾ ᱟᱡᱟᱜ ᱵᱟᱝ ᱵᱟᱰᱟᱭ ᱨᱮ ᱪᱮᱫ ᱦᱚᱸ ᱵᱟᱝ ᱠᱟᱹᱢᱤ ᱫᱟᱲᱮ ᱜᱚᱜᱼᱟ ᱾ ᱢᱤᱫ ᱢᱟᱺᱡᱷᱤ ᱦᱩᱭᱩᱜ ᱞᱟᱹᱜᱤᱫ ᱫᱚ ᱵᱟᱯᱞᱟ ᱠᱚᱜ ᱞᱟᱹᱠᱛᱤᱭᱟ ᱾ ᱥᱟᱶᱛᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ, ᱨᱟᱭᱨᱤᱛ, ᱵᱤᱪᱟᱹᱨ ᱟᱪᱟᱨ, ᱵᱚᱸᱜᱟᱜ, ᱵᱳᱨᱳᱜ, ᱪᱷᱩᱛ, ᱪᱷᱟᱹᱴᱭᱟᱹᱨ, ᱵᱟᱯᱞᱟ, ᱵᱷᱟᱸᱰᱟᱱ, ᱵᱩᱜᱤ, ᱵᱟᱹᱲᱤᱡ, ᱠᱟᱛᱷᱟ ᱵᱟᱰᱟᱭ ᱠᱟᱜ ᱞᱟᱹᱠᱛᱤᱭᱟ ᱾ ᱚᱞ ᱯᱟᱲᱦᱟᱣ ᱠᱚᱜ ᱠᱷᱟᱱ ᱟᱹᱰᱤ ᱱᱟᱯᱟᱭᱟ ᱾
ᱯᱟᱨᱟᱱᱤᱠᱟᱜ ᱠᱟᱹᱢᱤ ᱟᱨ ᱡᱩᱜᱽᱛᱟᱹᱭ
ᱢᱟᱹᱡᱷᱤ ᱵᱟᱭ ᱛᱟᱦᱮᱱ ᱡᱚᱠᱷᱟᱜ ᱯᱟᱨᱟᱱᱤᱠ ᱜᱮ ᱢᱟᱹᱡᱷᱤᱭᱟᱜ ᱠᱟᱹᱢᱤᱭ ᱛᱚᱨᱟᱣᱟ ᱾ ᱡᱩᱠᱛᱟᱹᱭ ᱫᱚ ᱢᱟᱹᱡᱷᱤ ᱞᱮᱠᱟᱜᱮ ᱾
ᱡᱚᱜᱽᱢᱟᱺᱡᱷᱤᱭᱟᱜ ᱡᱩᱜᱽᱛᱟᱹᱭ ᱟᱨ ᱠᱟᱹᱢᱤ
ᱢᱟᱺᱡᱷᱤ ᱟᱨ ᱯᱟᱨᱟᱱᱤᱠ ᱞᱮᱠᱟᱜᱮ ᱡᱚᱜᱽᱢᱟᱺᱡᱷᱤ ᱦᱚᱸ ᱟᱹᱛᱩᱨᱮ ᱦᱚᱯᱚᱱ ᱠᱚ ᱞᱟᱹᱜᱤᱫ ᱮ ᱠᱟᱹᱢᱤᱭᱟ ᱾ ᱱᱩᱭᱫᱚ ᱮᱱᱮᱡ ᱥᱮᱨᱮᱧ ᱨᱤᱱᱤᱡ ᱠᱤᱥᱟᱹᱬ ᱠᱟᱱᱟᱭ ᱾ ᱫᱷᱚᱨᱚᱢ ᱟᱠᱷᱲᱟ ᱨᱮ ᱞᱟᱜᱽᱬᱮ ᱮᱱᱮᱡ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱠᱟᱱᱟᱭ ᱾ ᱰᱟᱦᱟᱨ, ᱨᱤᱸᱡᱟᱹ, ᱞᱟᱜᱽᱬᱮ, ᱵᱟᱦᱟ, ᱢᱟᱜ ᱢᱚᱬᱮ, ᱫᱚᱝ, ᱯᱷᱤᱨᱠᱟᱹᱞ ᱮᱢᱟᱱ ᱮᱱᱮᱡ ᱠᱚᱨᱮ ᱡᱚᱜᱽᱢᱟᱺᱡᱷᱤ ᱜᱮ ᱠᱚᱲᱟ ᱠᱩᱲᱤ ᱠᱚᱭ ᱟᱹᱭᱩᱨ ᱠᱚᱣᱟ ᱾ ᱮᱴᱟᱜ ᱟᱹᱛᱩ ᱮᱱᱮᱡ ᱠᱚ ᱪᱟᱞᱟᱜ ᱨᱮᱦᱚᱸ ᱡᱚᱜᱽᱢᱟᱺᱡᱷᱤ ᱜᱮᱭ ᱟᱹᱭᱩᱨ ᱠᱚᱣᱟ ᱾ ᱛᱩᱢᱫᱟᱜ ᱴᱟᱢᱟᱠ ᱨᱮᱱᱟᱜ ᱡᱚᱜᱟᱣ ᱡᱚᱛᱚᱱ ᱦᱚᱸ ᱟᱡᱟᱜ ᱠᱟᱹᱢᱤ ᱠᱟᱱ ᱜᱮᱭᱟ ᱾
ᱡᱚᱜᱽᱯᱟᱨᱟᱱᱤᱠᱟᱜ ᱡᱩᱜᱽᱛᱟᱹᱭ ᱟᱨ ᱠᱟᱹᱢᱤ
ᱡᱚᱜᱽᱯᱟᱨᱟᱱᱤᱠ ᱫᱚ ᱡᱚᱜᱽᱢᱟᱺᱡᱷᱤ ᱵᱟᱝ ᱛᱟᱸᱦᱮᱱ ᱨᱮ ᱩᱱᱤᱭᱟᱜ ᱠᱟᱹᱢᱤᱭ ᱛᱚᱨᱟᱣᱟ ᱾ ᱩᱱᱤᱫᱚ ᱢᱤᱫ ᱵᱟᱯᱞᱟ ᱠᱚᱲᱟᱭ ᱦᱩᱭ ᱠᱚᱜᱼᱟ ᱾
ᱜᱚᱰᱮᱛᱟᱜ ᱡᱩᱜᱽᱛᱟᱹᱭ ᱟᱨ ᱠᱟᱹᱢᱤ
ᱟᱹᱛᱩᱨᱮ ᱢᱤᱫ ᱜᱚᱰᱮᱛᱮ ᱛᱟᱦᱮᱱᱟ ᱾ ᱩᱱᱤᱭᱟᱜ ᱯᱚᱫᱽ ᱫᱚ ᱦᱟᱹᱱᱠᱩ ᱠᱚᱨᱮ ᱠᱷᱚᱱ ᱦᱩᱰᱤᱧ ᱨᱮᱦᱚᱸ ᱠᱟᱹᱢᱤ ᱫᱚ ᱵᱟᱹᱲᱛᱤ ᱜᱮ ᱛᱟᱭᱟ ᱾ ᱜᱚᱰᱮᱛ ᱫᱚ ᱢᱟᱺᱡᱷᱤ, ᱯᱟᱨᱟᱱᱤᱠ, ᱡᱚᱜᱽᱢᱟᱺᱡᱷᱤ, ᱡᱚᱜᱽᱯᱟᱨᱟᱱᱤᱠ ᱠᱚᱣᱟᱜ ᱟᱸᱫᱮ ᱛᱮ ᱠᱟᱹᱢᱤ ᱟᱭ ᱾ ᱟᱹᱛᱩ ᱨᱮ ᱵᱚᱸᱜᱟᱜ ᱵᱳᱨᱳᱜ, ᱯᱟᱨᱟᱵᱽ, ᱠᱩᱱᱟᱹᱢᱤ, ᱪᱷᱩᱛ ᱪᱷᱟᱹᱴᱭᱟᱨ, ᱜᱚᱡ ᱜᱩᱨ, ᱵᱟᱯᱞᱟ, ᱵᱷᱟᱸᱰᱟᱱ, ᱵᱤᱪᱟᱹᱨ, ᱫᱚᱨᱵᱟᱨ, ᱮᱢᱟᱱ ᱠᱚᱨᱮ ᱟᱹᱛᱩ ᱦᱚᱲᱠᱚ ᱚᱲᱟᱜ ᱫᱟᱬᱟ ᱠᱟᱛᱮ ᱫᱮᱞᱟ ᱟᱠᱚ ᱟᱭ ᱵᱟᱨᱛᱮ ᱟᱠᱚ ᱟᱭ ᱾ ᱜᱚᱰᱮᱛ ᱦᱚᱸ ᱵᱟᱯᱞᱟ ᱠᱚᱜ ᱞᱟᱹᱠᱛᱤ ᱟᱱᱟ ᱾ ᱟᱹᱛᱩᱨᱮ ᱱᱟᱭᱠᱮᱭᱟᱜ ᱡᱩᱜᱽᱛᱟᱹᱭ ᱟᱨ ᱠᱟᱹᱢᱤ
ᱱᱟᱭᱠᱮ ᱟᱹᱛᱩ ᱨᱮᱱᱟᱜ ᱱᱟᱭᱟᱜ ᱜᱮᱭ ᱠᱟᱹᱢᱤᱛᱮ ᱩᱱᱤ ᱫᱚ ᱱᱟᱭᱠᱮ ᱵᱚ ᱢᱮᱛᱟᱭᱟ ᱾ ᱱᱩᱭ ᱫᱚ ᱥᱟᱱᱟᱢ ᱠᱚᱣᱟᱜ ᱫᱩᱠ ᱥᱩᱠ ᱞᱟᱹᱜᱤᱫ ᱵᱚᱸᱜᱟ ᱵᱳᱨᱳ ᱠᱚᱭ ᱯᱮᱨᱮᱡ ᱩᱢᱟᱹᱬ ᱠᱚᱣᱟ ᱾ ᱢᱟᱜᱽ, ᱵᱟᱦᱟ, ᱮᱨᱚᱜ, ᱢᱟᱜ ᱢᱚᱬᱮ, ᱫᱟᱜ ᱥᱮᱸᱫᱽᱨᱟ, ᱟᱹᱥᱟᱹᱲᱭᱟᱹ, ᱦᱟᱹᱨᱭᱟᱹᱲ, ᱱᱟᱹᱶᱟᱹᱭ, ᱥᱚᱦᱨᱟᱭ, ᱤᱨᱥᱤᱫ, ᱵᱟᱯᱞᱟ ᱥᱤᱢ, ᱮᱨᱮ ᱮᱢᱟᱱ ᱵᱚᱸᱜᱟ ᱠᱚᱭ ᱵᱚᱸᱜᱟᱭᱟ ᱾ ᱟᱹᱛᱩᱨᱮ ᱢᱤᱫ ᱜᱩᱨᱩᱣᱟᱜ ᱞᱟᱹᱠᱛᱤ ᱟᱨ ᱠᱟᱹᱢᱤ
ᱟᱹᱛᱩ ᱨᱮ ᱢᱤᱫ ᱦᱚᱲ ᱚᱡᱷᱟᱭ ᱛᱟᱦᱮᱱᱟ ᱾ ᱩᱱᱤ ᱫᱚ ᱟᱹᱛᱩ ᱵᱟᱹᱲᱤᱡ ᱞᱮᱱᱠᱷᱟᱱ, ᱢᱮᱱᱫᱚᱼᱥᱮᱛᱟᱠᱚ ᱠᱟᱨᱟᱡᱚᱜᱼᱟ, ᱛᱩᱭᱩ ᱠᱚ ᱠᱟᱨᱟᱡᱚᱜᱼᱟ, ᱫᱟᱨᱮ ᱰᱟᱹᱨᱠᱚ ᱟᱹᱣᱲᱤ ᱜᱮ ᱨᱟᱹᱯᱩᱫᱚᱜᱼᱟ, ᱠᱚᱠᱚᱨ ᱮᱢᱟᱱ ᱠᱚᱠᱚ ᱨᱟᱜ ᱵᱟᱲᱟ ᱞᱮᱠᱷᱟᱱ, ᱡᱟᱦᱮᱨ ᱨᱮ ᱛᱟᱦᱮᱱ ᱪᱮᱬᱮ ᱠᱚ ᱦᱚᱯᱚᱱ ᱠᱚ ᱜᱩᱡᱩᱜᱼᱟ, ᱧᱤᱫᱟᱹ ᱰᱟᱹᱝᱜᱽᱨᱤ ᱵᱷᱚᱠᱨᱟᱣ, ᱮᱢᱟᱱ ᱮᱨᱮ ᱠᱚ ᱯᱚᱨᱚᱠ ᱞᱮᱱᱠᱷᱟᱱ ᱟᱹᱛᱩ ᱵᱟᱹᱲᱤᱡ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱟᱹᱛᱩ ᱨᱮ ᱦᱚᱲ ᱦᱚᱸ ᱟᱹᱣᱲᱤ ᱠᱚ ᱨᱩᱣᱟᱹᱜᱼᱟ, ᱰᱟᱹᱝᱜᱽᱨᱤ ᱢᱮᱨᱚᱢ ᱠᱚ ᱵᱮᱢᱟᱨᱚᱜᱼᱟ, ᱱᱚᱶᱟ ᱦᱚᱸ ᱵᱟᱹᱲᱤᱡ ᱮᱨᱮ ᱜᱮ ᱾ ᱚᱡᱷᱟ ᱫᱚ ᱱᱚᱶᱟ ᱠᱚᱨᱮᱱᱟᱜ ᱚᱡᱮ ᱠᱷᱟᱹᱲᱤ ᱠᱷᱚᱱᱴᱟ ᱠᱟᱛᱮ ᱵᱟᱰᱟᱭ ᱠᱟᱛᱮ ᱢᱟᱯᱟᱹᱧᱡᱤ ᱠᱚᱭ ᱞᱟᱹᱭ ᱟᱠᱚᱣᱟ ᱾ ᱚᱱᱟ ᱞᱮᱠᱟᱛᱮ ᱵᱚᱸᱜᱟ ᱵᱳᱨᱳ ᱟᱨ ᱨᱩᱣᱟᱹ ᱵᱟᱠᱷᱨᱟ ᱠᱷᱟᱱ ᱨᱟᱱ ᱠᱚᱭ ᱡᱚᱴᱟᱣ ᱟᱠᱚᱣᱟ ᱾ ᱚᱡᱷᱟᱣᱟᱜ ᱦᱚᱸ ᱴᱚᱞᱟᱨᱮ ᱟᱹᱰᱤ ᱦᱟᱢᱟᱞ ᱠᱟᱹᱢᱤ ᱛᱟᱭ ᱢᱮᱱᱟᱜᱼᱟ ᱾ ᱟᱹᱛᱩ ᱨᱮ ᱱᱟᱹᱯᱤᱛᱟᱜ ᱞᱟᱹᱠᱛᱤ
ᱟᱹᱛᱩᱨᱮ ᱱᱟᱹᱯᱤᱛᱮ ᱛᱟᱦᱮᱸᱱᱟ ᱾ ᱩᱱᱤᱫᱚ ᱜᱚᱡ ᱜᱩᱨ ᱡᱚᱠᱷᱟᱜ, ᱛᱮᱞᱢᱟᱦᱟᱱ, ᱡᱤᱞᱤᱧ ᱰᱟᱦᱟᱨ ᱠᱚᱨᱮ ᱦᱚᱭᱚ ᱢᱩᱰᱨᱟᱹ ᱠᱚᱭ ᱠᱟᱹᱢᱤᱭᱟ ᱾ ᱛᱩᱯᱩᱱ ᱜᱷᱟᱴ ᱪᱟᱞᱟᱜ ᱡᱚᱠᱷᱟᱜ ᱱᱟᱹᱯᱤᱛ ᱜᱮ ᱠᱟᱲᱮ ᱥᱩᱱᱩᱢ ᱢᱚᱬᱮ ᱦᱚᱲ ᱞᱟᱹᱜᱤᱫᱼᱮ ᱥᱟᱵᱽ ᱟ ᱟᱨ ᱜᱷᱟᱴ ᱛᱮ ᱛᱩᱯᱩᱱ ᱮ ᱟᱹᱭᱩᱨ ᱠᱚᱣᱟ ᱾ ᱟᱹᱛᱩᱨᱮ ᱫᱷᱟᱺᱭ ᱵᱩᱰᱷᱤ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱚᱝᱜᱚᱞ ᱯᱟᱱᱰᱮ
ᱢᱚᱝᱜᱚᱞ ᱯᱟᱱᱰᱮ ᱫᱚ ᱥᱤᱧᱚᱛ ᱨᱤᱱᱤᱡ ᱦᱩᱞᱜᱟᱹᱨᱤᱭᱟᱹ ᱯᱷᱟᱹᱫ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱑᱘᱕᱗ ᱥᱟᱞᱮᱨᱮ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱟᱹᱭᱩᱨᱤᱭᱟᱹ ᱞᱮᱠᱟ ᱛᱮ ᱛᱟᱦᱮᱸ ᱠᱟᱱᱟ  ᱩᱱᱤ ᱫᱚ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱢᱤ ᱨᱤᱱᱤᱡ ᱓᱔ ᱟᱱᱤᱡ ᱵᱟᱝᱜᱟᱞ ᱱᱮᱴᱤᱵᱽ ᱤᱱᱯᱷᱮᱱᱴᱨᱤ (Bengal Native Infantry) ᱨᱮ ᱢᱤᱫ ᱥᱤᱯᱟᱹᱦᱤ ᱯᱷᱟᱹᱫ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱟᱡᱟᱜ ᱢᱟᱨᱟᱝ ᱮᱱᱮᱢ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱢᱟᱹᱱ ᱥᱟᱨᱦᱟᱣ ᱞᱮᱠᱟᱛᱮ ᱟᱡ ᱧᱩᱛᱩᱢ ᱰᱟᱠ ᱴᱤᱠᱤᱴ ᱑᱙᱔᱘ ᱥᱟᱞᱮᱨᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾
ᱡᱟᱱᱟᱢ ᱟᱨ ᱡᱤᱭᱚᱱ
ᱩᱛᱚᱨᱯᱨᱚᱫᱮᱥ ᱨᱮᱱᱟᱜ ᱵᱚᱞᱤᱭᱟ ᱦᱚᱱᱚᱛ ᱱᱚᱜᱽᱣᱟ ᱟᱹᱛᱩ ᱨᱮ ᱢᱤᱫ ᱵᱟᱵᱽᱬᱮ ᱜᱷᱟᱨᱚᱸᱡᱽ ᱨᱮ ᱑᱙ ᱡᱩᱞᱟᱭ ᱑᱘᱒᱗ ᱥᱟᱞᱮᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾  ᱢᱚᱝᱜᱚᱞ ᱯᱟᱱᱰᱮ ᱫᱚ ᱯᱩᱭᱞᱩ ᱫᱷᱟᱣ ᱤᱝᱨᱮᱡᱽ ᱵᱤᱨᱩᱫᱽ ᱨᱮ "ᱢᱟᱨᱚ ᱯᱷᱤᱨᱚᱝᱜᱤ ᱠᱳ" ᱠᱟᱠᱞᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱫᱤᱵᱟᱠᱚᱨ ᱯᱟᱱᱰᱮ ᱟᱨ ᱚᱵᱷᱚᱭᱨᱟᱬᱤ  ᱛᱤᱠᱤᱱᱟᱜ ᱠᱚᱞᱮᱨᱮ ᱡᱟᱱᱟᱢ ᱞᱮᱱ ᱢᱚᱝᱜᱚᱞ ᱯᱟᱱᱰᱮ ᱫᱚ ᱯᱩᱭᱞᱩ ᱯᱷᱟᱹᱫ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱤᱝᱨᱮᱡᱽ ᱠᱚᱣᱟᱜ ᱨᱚᱰᱚᱡᱽ ᱠᱚᱪᱞᱚᱱ ᱠᱷᱚᱱ ᱫᱤᱥᱚᱢ ᱦᱚᱲ ᱠᱚ ᱫᱩᱜ ᱫᱚᱦᱚ ᱠᱚ ᱞᱟᱹᱜᱤᱫ ᱪᱤᱨᱜᱟᱹᱞ ᱟᱲᱟᱝᱮ ᱯᱷᱚᱴᱮᱞ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱩᱭᱞᱩ ᱦᱩᱞᱜᱟᱹᱨᱤᱭᱟᱹ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭᱟ ᱾
ᱢᱩᱪᱟᱫ ᱡᱤᱭᱚᱱ ᱟᱨ ᱜᱩᱨ
᱑᱘᱕᱗ ᱥᱟᱞᱮ ᱮᱯᱨᱤᱞ ᱘ ᱢᱟᱹᱦᱤᱛ ᱨᱮ ᱢᱚᱝᱜᱚᱞ ᱯᱟᱱᱰᱮ ᱫᱚ ᱠᱚ ᱯᱟᱹᱥᱤ ᱞᱮᱫᱮᱛᱟᱦᱮᱸᱫ ᱾ ᱩᱱᱤᱫᱚ ᱵᱮᱨᱚᱠᱯᱩᱨ ᱨᱮ ᱯᱟᱹᱥᱤ ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱵᱮᱨᱚᱠᱯᱩᱨ ᱨᱮ ᱢᱚᱝᱜᱚᱞ ᱯᱟᱱᱰᱮ ᱯᱟᱹᱥᱤ ᱞᱟᱹᱜᱤᱫ ᱡᱚᱞᱟᱫᱽ ᱠᱚ ᱢᱟᱱᱟ ᱠᱮᱫ ᱠᱷᱟᱹᱛᱤᱨ ᱟᱥᱚᱠᱟᱭᱛᱮ ᱠᱚᱞᱠᱟᱛᱟ ᱠᱷᱚᱱ ᱡᱚᱞᱟᱫᱽ ᱠᱚ ᱟᱹᱜᱩ ᱞᱮᱫ ᱠᱚ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱦᱩᱞᱜᱟᱹᱨᱤᱭᱟᱹ
ᱥᱤᱧᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱚ
ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱒᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ, ᱟᱵᱩᱜᱤᱫᱟ, ᱮᱞᱯᱷᱟᱵᱮᱴᱤᱠ ᱟᱨ ᱟᱵᱡᱟᱫᱽ (ᱟᱨᱵᱤ ᱠᱷᱚᱱ ᱧᱟᱢ ᱟᱠᱟᱱ ᱚᱞ ᱦᱚᱨᱟ) ᱾
ᱟᱵᱩᱜᱤᱫᱟ ᱚᱞ ᱦᱚᱨᱟ
ᱵᱷᱟᱨᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱜᱮᱞ ᱜᱚᱴᱟᱝ ᱟᱵᱩᱜᱤᱫᱟ ᱚᱞ ᱦᱚᱨᱟ ᱵᱮᱣᱦᱟᱨᱚᱜᱼᱟ ᱾ ᱱᱚᱶᱟ ᱥᱟᱱᱟᱢ ᱟᱵᱩᱜᱤᱫᱟ ᱜᱮ ᱵᱨᱟᱢᱤᱠ ᱞᱤᱯᱤ ᱜᱷᱟᱨᱚᱸᱡᱽ (ᱥᱤᱧᱚᱛᱤᱭᱟᱹ ᱞᱤᱯᱤ ᱜᱷᱟᱨᱚᱸᱡᱽ) ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱟᱝᱞᱟ-ᱟᱥᱟᱢᱤᱥ ᱞᱤᱯᱤ
ᱥᱟᱢᱟᱝ ᱱᱟᱜᱽᱨᱤ ᱞᱤᱯᱤ ᱥᱮ ᱵᱟᱝᱞᱟᱼᱟᱥᱟᱢᱤ ᱞᱤᱯᱤ ᱫᱚ ᱚᱥᱚᱢᱤᱭᱟ ᱯᱟᱹᱨᱥᱤ, ᱵᱟᱝᱞᱟ ᱯᱟᱹᱨᱥᱤ ᱟᱨ ᱢᱮᱭᱛᱮᱭ ᱯᱟᱹᱨᱥᱤ (ᱥᱚᱨᱠᱟᱨᱤ ᱞᱮᱠᱟᱛᱮ ᱢᱟᱱᱤᱯᱩᱨᱤ ᱯᱟᱹᱨᱥᱤ ) ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱟᱱᱟ᱾ ᱵᱷᱟᱨᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱩᱫᱽᱨᱮ ᱯᱮᱭᱟ ᱯᱟᱹᱨᱥᱤ ᱾
ᱚᱥᱚᱢᱤᱭᱟ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾
ᱵᱟᱝᱞᱟ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ, ᱛᱨᱤᱯᱩᱨᱟ , ᱟᱥᱟᱢ (ᱵᱟᱨᱚᱠ ᱵᱷᱮᱞᱤ ᱟᱨ ᱡᱷᱟᱨᱠᱷᱚᱸᱰ) ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾
ᱢᱮᱭᱛᱮᱭ ᱯᱟᱹᱨᱥᱤ ᱨᱮᱭᱟᱜ ᱵᱟᱨᱭᱟ ᱥᱚᱨᱠᱟᱨᱤ ᱞᱤᱯᱤ ᱢᱩᱫᱽᱨᱮ ᱢᱤᱫᱴᱟᱝ ᱞᱮᱠᱟᱛᱮ (ᱟᱨᱢᱤᱫ ᱫᱚᱢᱮᱭᱛᱮᱭ ᱪᱤᱠᱤ) ᱱᱚᱶᱟ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱢᱟᱱᱤᱯᱩᱨ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾
ᱞᱟᱛᱟᱨ ᱨᱮ ᱚᱞ ᱟᱠᱟᱱᱠᱚ ᱚᱞ ᱫᱚᱦᱚ ᱞᱟᱹᱠᱛᱤ ᱠᱟᱱᱟ:
ᱫᱮᱵᱽᱱᱟᱜᱽᱨᱤ ᱞᱤᱯᱤ
ᱫᱮᱵᱽᱱᱟᱜᱽᱨᱤ ᱞᱤᱯᱤ (, ᱨᱳᱢᱟᱱ ᱛᱮ: Devanāgarī) ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱵᱳᱲᱳ, ᱰᱳᱜᱽᱨᱤ, ᱦᱤᱱᱫᱤ, ᱠᱚᱝᱠᱚᱱᱤ, ᱢᱚᱭᱛᱷᱤᱞᱤ, ᱢᱟᱨᱟᱴᱷᱤ, ᱱᱮᱯᱟᱞᱤ, ᱥᱚᱸᱥᱠᱨᱤᱛ ᱟᱨ ᱥᱤᱱᱫᱷᱤ ᱯᱟᱹᱨᱥᱤ ᱚᱞ ᱨᱮ ᱵᱮᱣᱦᱟᱨᱚᱜ ᱠᱟᱱᱟ, ᱥᱤᱧᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱯᱟᱹᱨᱥᱤ ᱢᱩᱫᱽ ᱨᱮ ᱙ ᱜᱚᱴᱟᱝ ᱯᱟᱹᱨᱥᱤ ᱨᱮ᱾
ᱵᱳᱲᱳ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ, ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮ , ᱡᱟᱦᱟᱸ ᱨᱮ ᱵᱳᱲᱳ ᱫᱚ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱮ ᱦᱟᱢᱮᱴ ᱟᱠᱟᱫᱟ , ᱫᱮᱵᱽᱱᱟᱜᱽᱨᱤ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾
ᱰᱳᱜᱽᱨᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ, ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ , ᱡᱟᱸᱦᱟᱫᱚ ᱢᱟᱲᱟᱝ ᱨᱮ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱨᱮ, ᱡᱟᱦᱟᱸ ᱨᱮ ᱰᱳᱜᱽᱨᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱟᱠᱟᱫᱟ , ᱚᱱᱟ ᱨᱮ ᱫᱮᱵᱽᱱᱟᱜᱽᱨᱤ ᱵᱮᱣᱦᱟᱨ ᱦᱩᱭᱩᱜᱼᱟ ᱾
ᱵᱷᱟᱨᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮ ᱞᱟᱹᱭ ᱟᱠᱟᱱᱟ ᱡᱮ ,
ᱦᱤᱱᱫᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱚᱨᱠᱟᱨ ᱥᱟᱶ ᱥᱟᱶᱛᱮ ᱟᱭᱢᱟ ᱵᱷᱟᱨᱚᱛ ᱨᱮᱭᱟᱜ ᱯᱚᱱᱚᱛ ᱨᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸᱨᱮ ᱦᱤᱱᱫᱤ ᱫᱚ ᱩᱱᱠᱩᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱩᱯᱨᱩᱢ ᱟᱠᱟᱱᱟ ᱾ ᱵᱤᱦᱟᱨ, ᱪᱷᱚᱛᱛᱤᱥᱜᱚᱲ, ᱦᱚᱨᱤᱭᱟᱱᱟ, ᱦᱤᱢᱟᱪᱚᱞ ᱯᱨᱚᱫᱮᱥ, ᱡᱷᱟᱨᱠᱷᱚᱸᱰ, ᱢᱚᱫᱷᱭᱚ ᱯᱨᱚᱫᱮᱥ, ᱢᱤᱡᱳᱨᱟᱢ, ᱨᱟᱡᱚᱥᱛᱷᱟᱱ, ᱩᱛᱛᱚᱨ ᱯᱨᱚᱫᱮᱥ ᱟᱨ ᱩᱛᱛᱚᱨᱟᱠᱷᱚᱸᱰ ᱟᱨ ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱫᱤᱞᱞᱤ, ᱟᱱᱫᱟᱢᱟᱱ ᱟᱨ ᱱᱤᱠᱳᱵᱚᱨ ᱰᱷᱤᱯ ᱟᱨ ᱫᱟᱫᱽᱨᱟ ᱟᱨ ᱱᱟᱜᱟᱨ ᱦᱟᱣᱮᱞᱤ ᱟᱨ ᱫᱚᱢᱚᱱ ᱟᱨ ᱫᱤᱭᱩ ᱨᱮ ᱾ ᱜᱩᱡᱽᱨᱟᱴ ᱟᱨ ᱯᱚᱪᱷᱤᱢ ᱵᱟᱝᱞᱟ ᱦᱚᱸ ᱥᱚᱨᱠᱟᱨᱤ ᱞᱮᱠᱟᱛᱮ ᱫᱮᱵᱽᱱᱟᱜᱽᱨᱤ ᱵᱮᱣᱦᱟᱨᱼᱟ ᱪᱮᱫᱟᱜ ᱥᱮ ᱱᱚᱶᱟ ᱵᱟᱨᱭᱟ ᱯᱚᱱᱚᱛ ᱦᱤᱱᱫᱤ ᱫᱚ ᱩᱱᱠᱩᱣᱟᱜ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱᱮ ᱮᱢ ᱟᱠᱟᱫᱟ ᱾
ᱠᱳᱝᱠᱱᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ, ᱵᱷᱟᱨᱚᱛ ᱨᱮᱭᱟᱜ ᱫᱚᱨᱮᱭᱟ ᱟᱲᱮ ᱯᱚᱱᱚᱛ ᱜᱳᱣᱟ ᱨᱮ, ᱡᱟᱦᱟᱸ ᱨᱮ ᱠᱳᱝᱠᱱᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ, ᱫᱮᱵᱽᱱᱟᱜᱽᱨᱤ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾
ᱢᱚᱭᱛᱷᱤᱞᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸᱨᱮ 'ᱢᱚᱭᱛᱷᱤᱞᱤ' ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱟᱠᱟᱫᱟ ᱾
ᱢᱟᱨᱟᱴᱷᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱢᱚᱦᱟᱨᱟᱥᱴᱨᱚ ᱟᱨ ᱜᱳᱣᱟ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸᱨᱮ ᱢᱟᱨᱟᱴᱷᱤ ᱫᱚ ᱩᱱᱠᱩᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱢᱟᱨᱟᱴᱷᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱵᱮᱣᱦᱟᱨᱚᱜ ᱠᱟᱱ ᱫᱮᱵᱽᱱᱟᱜᱽᱨᱤ ᱞᱤᱯᱤ ᱫᱚ ᱵᱟᱞᱵᱳᱫᱷ ᱨᱮ ᱢᱮᱱᱟᱜᱼᱟ ᱾
ᱱᱮᱯᱟᱞᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱥᱤᱠᱠᱤᱢ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸ ᱨᱮ ᱱᱮᱯᱟᱞᱤ ᱯᱟᱹᱨᱥᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱟᱠᱟᱫᱟ ᱾
ᱥᱚᱸᱥᱠᱨᱤᱛ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱦᱤᱢᱟᱪᱚᱞ ᱯᱨᱚᱫᱮᱥ ᱟᱨ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸ ᱨᱮ 'ᱥᱚᱸᱥᱠᱨᱤᱛ' ᱫᱚ ᱩᱱᱠᱩᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱᱮ ᱧᱟᱢ ᱟᱠᱟᱱᱟ ᱾
ᱮᱞᱯᱷᱟᱵᱮᱴᱤᱠ ᱚᱞ ᱦᱚᱨᱟ
ᱵᱷᱟᱨᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱵᱟᱨᱭᱟ ᱚᱞ ᱦᱚᱨᱟ ᱞᱤᱯᱤ ᱵᱮᱣᱦᱟᱨᱚᱜᱼᱟ ᱾ ᱢᱤᱫᱴᱟᱝ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱠᱟᱱᱟ ᱟᱨ ᱮᱴᱟᱜ ᱫᱚ ᱵᱷᱟᱨᱚᱛ ᱨᱮ ᱦᱮᱡ ᱥᱮ ᱟᱸᱜᱚᱪ ᱟᱠᱟᱱᱟ᱾
ᱞᱮᱴᱤᱱ ᱞᱤᱯᱤ
ᱞᱟᱛᱤᱱ ᱦᱚᱨᱚᱯ (ᱥᱮ ᱨᱳᱢᱟᱱ ᱦᱚᱨᱚᱯᱷ) ᱫᱚ ᱦᱩᱭᱩᱜ ᱠᱟᱱᱟ ᱤᱝᱨᱮᱡᱤ ᱯᱟᱹᱨᱥᱤ ᱨᱮᱭᱟᱜ ᱢᱤᱫᱴᱟᱝ ᱜᱮ ᱥᱚᱨᱠᱟᱨᱤ ᱞᱤᱯᱤ ᱡᱟᱦᱟᱸ ᱫᱚ ᱛᱟᱞᱢᱟ ᱥᱚᱨᱠᱟᱨ ᱥᱟᱶᱛᱮ ᱟᱹᱰᱤ ᱜᱟᱱ ᱯᱚᱱᱚᱛ ᱨᱮ ᱵᱮᱣᱦᱟᱨᱚᱜᱼᱟ᱾
ᱚᱞ ᱪᱤᱠᱤ
ᱚᱞ ᱪᱤᱠᱤ ᱵᱟᱝᱠᱷᱟᱱ ᱚᱞ ᱪᱮᱢᱮᱫ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱩᱫᱨᱮ ᱢᱤᱫᱴᱟᱝ ᱥᱚᱱᱛᱟᱞᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱟᱱᱟ᱾ ᱑᱙᱒᱕ ᱥᱮᱨᱢᱟ ᱨᱮ ᱯᱚᱸᱰᱤᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱱᱚᱶᱟ ᱫᱚ ᱵᱮᱱᱟᱣ ᱞᱮᱫᱟᱭ ᱾
ᱚᱵᱟᱡᱟᱫᱽ ᱚᱞ ᱦᱚᱨᱟ
ᱟᱨᱵᱤ ᱞᱤᱯᱤ ᱵᱟᱝᱠᱷᱟᱱ ᱚᱱᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱯᱟᱨᱥᱤᱭᱟᱱ ᱞᱤᱯᱤ ᱥᱮ ᱩᱨᱫᱩ ᱞᱤᱯᱤ ᱵᱷᱟᱨᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱩᱫᱽᱨᱮ ᱓ ᱭᱟ ᱯᱟᱹᱨᱥᱤ ᱩᱨᱫᱩ, ᱥᱤᱱᱫᱷᱤ ᱟᱨ ᱠᱟᱥᱢᱤᱨᱤ ᱯᱟᱹᱨᱥᱤ ᱨᱮᱫᱚ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾
ᱩᱨᱫᱩ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱚᱞ ᱦᱚᱨᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱵᱤᱦᱟᱨ, ᱩᱛᱛᱚᱨ ᱯᱨᱚᱫᱮᱥ, ᱡᱷᱟᱨᱠᱷᱚᱸᱰ, ᱟᱱᱫᱷᱨᱚ ᱯᱨᱚᱫᱮᱥ, ᱛᱮᱞᱮᱝᱜᱟᱱᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱟᱨ ᱫᱤᱞᱞᱤ ᱨᱮ ᱵᱮᱣᱦᱟᱨᱚᱜᱼᱟ ᱾
ᱠᱟᱥᱢᱤᱨᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱚᱞ ᱦᱚᱨᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸᱨᱮ ᱠᱟᱥᱢᱤᱨᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱧᱟᱢ ᱟᱠᱟᱫᱟ᱾
ᱥᱤᱱᱫᱷᱤ ᱞᱟᱹᱜᱤᱫ ᱮᱱᱦᱚᱸ ᱟᱨᱵᱤᱼᱯᱷᱟᱨᱥᱤ ᱨᱮᱭᱟᱜ ᱱᱟᱥᱠᱷ ᱞᱤᱯᱤ ᱚᱞ ᱨᱮ ᱵᱟᱹᱲᱛᱤ ᱵᱮᱵᱷᱟᱨᱚᱜᱼᱟ ᱫᱚ ᱢᱟᱨᱟᱝ ᱞᱮᱠᱟᱛᱮ ᱵᱮᱣᱦᱟᱨᱚᱜ ᱠᱟᱱ ᱚᱞ ᱦᱚᱨᱟ ᱠᱟᱱᱟ ᱾ ᱛᱚᱵᱮ ᱫᱮᱵᱽᱱᱟᱜᱽᱨᱤ ᱞᱤᱯᱤ ᱫᱚ ᱥᱚᱨᱠᱟᱨᱟᱜ ᱠᱟᱹᱢᱤ ᱞᱟᱹᱜᱤᱫ ᱵᱮᱣᱦᱟᱨᱚᱜ ᱥᱟᱶ ᱥᱟᱶᱛᱮ ᱥᱮᱪᱮᱫ ᱞᱟᱹᱜᱤᱫ ᱵᱮᱣᱦᱟᱨ ᱦᱳᱭᱳᱜᱼᱟ ᱢᱟ ᱢᱮᱱᱛᱮ ᱵᱚᱲᱦᱮ ᱚᱪᱚᱭᱮᱫᱟ᱾
ᱡᱟᱢᱱᱚᱜᱚᱨ
ᱵᱟᱡᱟᱨ ᱨᱮᱭᱟᱜ ᱱᱟᱦᱟᱜ ᱪᱮᱦᱨᱟ ᱫᱚ ᱮᱪ ᱮᱪ ᱡᱟᱢ ᱨᱚᱱᱡᱤᱛ ᱥᱤᱝ ᱮ ᱵᱮᱱᱟᱣ ᱞᱮᱜ-ᱟ ᱾ ᱑᱙᱒᱐ ᱥᱟᱞ ᱚᱠᱛᱚ ᱨᱮ ᱩᱱᱤ ᱫᱚ ᱵᱟᱡᱟᱨ ᱨᱮᱭᱟᱜ ᱰᱤᱡᱟᱭᱤᱱ ᱵᱮᱱᱟᱣ ᱨᱮ ᱢᱟᱦᱤᱨ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱰᱤᱡᱟᱭᱤᱱ ᱫᱚ ᱡᱟᱢ ᱥᱟᱦᱮᱵᱽ ᱥᱨᱤ ᱫᱤᱜᱽᱵᱤᱡᱚᱭ ᱥᱤᱝ ᱑᱙᱔᱐ ᱥᱟᱞ ᱨᱮ ᱵᱮᱱᱟᱣ ᱞᱮᱜᱼᱟ ᱾ ᱱᱚᱶᱟ ᱵᱟᱡᱟᱨ ᱫᱚ ᱠᱩᱪ ᱩᱯᱫᱚᱨᱭᱟ ᱨᱮᱭᱟᱜ ᱫᱷᱟᱨᱮ ᱨᱮ ᱢᱮᱱᱟᱜ ᱟ ᱾ ᱜᱟᱱᱫᱷᱤᱱᱚᱜᱚᱨ ᱠᱷᱚᱱᱟᱜ ᱱᱚᱣᱟ ᱵᱟᱡᱟᱨ ᱫᱚ ᱓᱓᱗ ᱠᱤᱞᱚᱢᱤᱴᱚᱨ ᱥᱟᱹᱝᱜᱤᱧ ᱨᱮ ᱢᱮᱱᱟᱜ-ᱟ ᱾
ᱵᱷᱟᱨᱚᱛ ᱨᱮᱭᱟᱜ ᱢᱟᱨᱟᱝ ᱯᱨᱟᱭᱵᱷᱮᱴ ᱠᱚᱢᱯᱟᱹᱱᱤ ᱨᱤᱞᱟᱭᱮᱱᱥ ᱤᱱᱰᱚᱥᱴᱨᱤᱡᱽ ᱱᱚᱰᱮ ᱡᱟᱢᱱᱚᱜᱚᱨ ᱨᱤᱯᱷᱟᱭᱱᱟᱨᱤ ᱫᱚ ᱡᱟᱢᱱᱚᱜᱚᱨ ᱦᱚᱱᱚᱛ ᱨᱮᱭᱟᱜ ᱢᱚᱛᱤ ᱠᱷᱟᱵᱽᱫᱤ ᱟᱹᱛᱩ ᱨᱮ ᱢᱮᱱᱟᱜ-ᱟ ᱾ ᱱᱟᱭᱟᱨᱟ ᱮᱱᱚᱨᱡᱤ ᱨᱤᱯᱷᱟᱭᱱᱟᱨᱤ ᱡᱟᱦᱟᱸ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱨᱤᱯᱷᱟᱭᱱᱟᱨᱤ ᱠᱟᱱᱟ ᱫᱚ ᱵᱦᱚᱫᱤᱱᱟᱨ ᱵᱟᱡᱟᱨ ᱨᱮᱭᱟᱜ ᱥᱩᱨ ᱵᱟᱡᱟᱨ ᱨᱮ ᱢᱮᱱᱟᱜ ᱟ ᱾
ᱱᱟᱜᱟᱢ
ᱱᱟᱣᱟᱱᱚᱜᱚᱨ ᱫᱚ ᱑᱕᱔᱐ ᱥᱟᱞ ᱨᱮ ᱡᱟᱢ ᱨᱟᱣᱟᱞ ᱮ ᱛᱷᱟᱯᱚᱱ ᱞᱮᱜ-ᱟ ᱾ ᱡᱟᱢᱱᱚᱜᱚᱨ ᱨᱮᱭᱟᱜ ᱢᱟᱨᱮ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱱᱟᱣᱟ ᱱᱚᱜᱚᱨ (the new town) ᱾ ᱥᱚᱣᱨᱟᱥᱴᱨᱚ ᱤᱞᱟᱹᱠᱟ ᱨᱮᱭᱟᱜ ᱱᱚᱣᱟ ᱫᱚ ᱢᱤᱫ ᱜᱩᱨᱩᱛᱯᱩᱨᱩᱱ ᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱢᱟᱨᱮ ᱥᱟᱶᱦᱮᱫ ᱚᱝᱥᱟᱨ ᱜᱚᱥᱟᱸᱭ ᱠᱨᱤᱥᱱᱚ ᱢᱚᱛᱷᱩᱨᱟ ᱠᱷᱚᱟᱱᱟᱜ ᱦᱮᱡ ᱮᱱ ᱛᱟᱭᱚᱢ ᱡᱟᱢᱱᱚᱜᱚᱨ ᱦᱚᱱᱚᱛ ᱨᱮᱭᱟᱜ ᱫᱣᱟᱨᱚᱠᱟ ᱨᱮ ᱟᱡᱟᱜ ᱨᱟᱡᱽ ᱮ ᱛᱷᱟᱯᱚᱱ ᱞᱮᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱡᱟᱢᱱᱚᱜᱚᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱔᱗᱙,᱙᱒᱐ ᱾ ᱡᱟᱢᱱᱚᱜᱚᱨ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱒ᱹ᱑᱔% ᱾ ᱠᱚᱲᱟ ᱠᱚᱣᱟᱜ ᱥᱩᱦᱤ ᱦᱟᱨ ᱫᱚ ᱦᱤᱭᱩᱜ ᱠᱟᱱᱟ ᱘᱖ᱹ᱙᱐% ᱟᱨ ᱛᱤᱨᱞᱟᱹ ᱠᱚᱣᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱗ᱹ᱐᱕% ᱾ ᱦᱚᱲ ᱮᱞ ᱨᱮᱭᱟᱜ ᱑᱐% ᱜᱤᱫᱽᱨᱟᱹ ᱫᱚ ᱖ ᱥᱟᱞ ᱩᱢᱮᱨ ᱠᱷᱚᱱ ᱠᱚ ᱦᱩᱰᱤᱧᱟ ᱾ ᱠᱚᱲᱟ ᱦᱟᱜ ᱮᱞ ᱫᱚ ᱕᱓% ᱟᱨ ᱠᱩᱲᱤᱭᱟᱜ ᱮᱞ ᱫᱚ ᱔᱗% ᱾ ᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱮᱞ ᱚᱝᱥᱟᱨ ᱑᱐᱐᱐ ᱠᱚᱲᱟ ᱨᱮ ᱙᱓᱙ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾
ᱵᱟᱨᱠᱟᱠᱟᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱵᱟᱨᱠᱟᱠᱟᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, (ᱥᱴᱮᱥᱚᱱ ᱠᱳᱰ BRKA), ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱢᱜᱚᱲ ᱦᱚᱱᱚᱛ ᱨᱮ ᱵᱟᱨᱠᱟᱠᱟᱱᱟ ᱟᱨ ᱥᱩᱨᱼᱥᱩᱯᱩᱨ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾
ᱱᱟᱜᱟᱢ
᱑᱙᱒᱗ ᱥᱟᱞ ᱨᱮ ᱥᱮᱱᱴᱨᱟᱞ ᱤᱱᱰᱤᱭᱟ ᱠᱚᱞᱯᱷᱤᱞᱰ ᱨᱮᱞᱣᱮ ᱫᱚ ᱜᱚᱢᱚᱦ-ᱵᱟᱨᱠᱟᱠᱟᱱᱟ ᱞᱟᱭᱤᱱ ᱡᱷᱤᱡ ᱮᱱᱟ ᱾ ᱑᱙᱒᱙ ᱥᱟᱞ ᱨᱮ ᱱᱤᱭᱟᱹ ᱰᱟᱞᱴᱮᱱᱜᱚᱸᱡᱽ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮᱫᱚ ᱱᱚᱣᱟ ᱞᱟᱭᱤᱱ ᱫᱚ ᱥᱟᱢᱟᱝ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱟᱶ ᱢᱮᱥᱟ ᱠᱟᱫᱟᱜᱼᱟ ᱾ ᱚᱱᱟ ᱥᱮᱨᱢᱟ ᱜᱮ (᱑᱙᱒᱗) ᱨᱮ, ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱫᱚ ᱑᱑᱖ ᱠᱤᱞᱚᱢᱤᱴᱚᱨ (᱗᱒ ᱢᱤᱞ) ᱢᱩᱨᱤ-ᱵᱟᱨᱠᱟᱠᱟᱱᱟ ᱠᱷᱚᱸᱰ ᱫᱚ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱮᱱᱟ ᱾ ᱕᱗ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱦᱟᱡᱟᱨᱤᱵᱟᱜᱽ-ᱵᱟᱨᱠᱟᱠᱟᱱᱟ ᱠᱷᱚᱸᱰ ᱫᱚ ᱗ ᱰᱤᱥᱮᱢᱵᱚᱨ ᱒᱐᱑᱖ ᱥᱟᱞ ᱨᱮ ᱨᱮᱞ ᱢᱚᱱᱛᱨᱤ ᱥᱩᱨᱮᱥ ᱯᱨᱚᱵᱷᱩ ᱫᱚ ᱥᱤᱨᱟᱹ ᱨᱟᱹᱜᱷᱩᱵᱚᱨ ᱫᱟᱥ ᱛᱟᱦᱮᱸᱱ ᱚᱠᱛᱚ ᱨᱮ ᱯᱟᱥᱮᱱᱡᱚᱨ ᱴᱨᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾
ᱵᱤᱡᱽᱞᱤ ᱞᱟᱜᱟᱣ
᱑᱙᱙᱖-᱙᱗ ᱥᱟᱞ ᱨᱮ ᱵᱟᱨᱠᱟᱠᱟᱱᱟ-ᱜᱟᱲᱣᱟ, ᱵᱟᱨᱠᱟᱠᱟᱱᱟ-ᱫᱟᱱᱤᱭᱟ ᱟᱨ ᱵᱟᱨᱠᱟᱠᱟᱱᱟ-ᱨᱟᱢᱜᱚᱲ ᱠᱷᱚᱸᱰ ᱨᱮᱱᱟᱜ ᱵᱤᱡᱽᱞᱤ ᱞᱟᱜᱟᱣ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱫᱤᱯᱩ ᱢᱚᱱᱤ
ᱫᱤᱯᱩ ᱢᱩᱱᱤ (ᱡᱟᱱᱟᱢ: ᱘ ᱰᱤᱥᱮᱢᱵᱚᱨ ᱑᱙᱖᱕) ᱩᱱᱤ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱛᱤᱨᱞᱟᱹ ᱨᱟᱡᱽᱱᱤᱛᱤᱵᱤᱫ ᱠᱟᱱᱟᱭ᱾ ᱛᱤᱱᱚᱝ ᱟᱱ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱢᱤᱫ ᱥᱤᱠᱠᱷᱟ ᱢᱚᱱᱛᱤᱨᱤ ᱠᱟᱱᱟᱭ, ᱚᱱᱚ ᱵᱮᱜᱚᱨ ᱦᱚᱸ ᱞᱟᱦᱟ ᱫᱚᱭ ᱛᱟᱦᱮ ᱠᱟᱱᱟ ᱯᱚᱨᱚᱨᱟᱥᱴᱨᱚ ᱢᱚᱱᱛᱤᱨᱤ᱾ ᱩᱱᱤ ᱜᱮ ᱯᱩᱭᱞᱩ ᱫᱤᱥᱟᱹᱢ ᱨᱮᱱ ᱯᱚᱨᱚᱨᱟᱥᱴᱨᱚ ᱢᱚᱱᱛᱤᱨᱤ ᱥᱟ ᱥᱤᱠᱠᱷᱟ ᱢᱚᱱᱛᱤᱨᱤ ᱞᱮᱠᱟᱛᱮ ᱪᱤᱱᱦᱟᱹ ᱫᱚ ᱧᱟᱢ ᱟᱠᱟᱫᱟ᱾
ᱡᱟᱱᱟᱢ
ᱫᱤᱯᱩ ᱢᱚᱱᱤ ᱫᱚ ᱑᱙᱖᱕ ᱥᱮᱨᱢᱟ ᱨᱮᱱᱟᱜ ᱘ ᱰᱤᱥᱮᱢᱵᱚᱨ ᱪᱟᱫᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱨᱮᱱᱟᱜ ᱠᱟᱢᱨᱟᱝᱜᱟ ᱟᱛᱚ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱵᱟᱝᱞᱟᱫᱮᱥ ᱟᱣᱟᱢᱤᱞᱤᱜᱽ ᱠᱚ ᱥᱟᱯᱲᱟᱣ ᱟᱠᱟᱫ ᱢᱤᱫ ᱥᱚᱫᱚᱥᱥᱚ ᱟᱨ ᱯᱟᱹᱨᱥᱤ ᱦᱩᱞ ᱨᱮᱱᱟᱜ ᱟᱹᱰᱤ ᱥᱚᱨᱮᱥ ᱠᱟᱹᱢᱤ ᱦᱚᱨᱟᱭ ᱫᱚᱦᱚᱣ ᱟᱠᱟᱫ ᱟᱨ ᱯᱩᱨᱩᱵᱽ ᱯᱟᱠᱤᱥᱛᱷᱟᱱ ᱨᱮᱱ ᱪᱷᱟᱛᱨᱚ ᱞᱤᱜᱽ ᱯᱩᱭᱞᱩ ᱠᱟᱣᱩᱱᱥᱤᱞᱚᱨ   ᱥᱟᱫᱷᱟᱨᱚᱱ ᱥᱚᱢᱯᱟᱫᱚᱠ ᱮᱢ.ᱮ ᱳᱵᱟᱭᱫᱩᱨ ᱨᱮᱱ ᱵᱟᱨᱮᱭᱟ ᱜᱤᱫᱨᱟᱹ ᱨᱮᱱ ᱢᱤᱫ ᱠᱩᱲᱤ ᱦᱚᱯᱚᱱᱮᱨᱟ ᱠᱟᱱ ᱛᱟᱭᱟᱭ ᱫᱤᱯᱩ ᱢᱚᱱᱤ ᱫᱚ᱾ ᱟᱨ ᱟᱡ ᱜᱚᱜᱚ ᱢᱤᱫ ᱢᱟᱪᱮᱫ ᱮᱭ ᱛᱟᱦᱮ ᱠᱟᱱᱟ᱾
ᱯᱟᱲᱦᱟᱣ
ᱫᱤᱯᱩ ᱢᱚᱱᱤ ᱫᱚ ᱦᱚᱞᱤ ᱠᱨᱚᱥ ᱤᱥᱠᱩᱞ ᱠᱷᱚᱱ ᱮᱭᱤᱪ ᱮᱥ ᱮᱥ ᱥᱤ (hssc) ᱮᱭ ᱯᱟᱥ ᱟᱠᱟᱫᱟ᱾ ᱟᱨᱦᱚᱸ ᱰᱷᱟᱠᱟ ᱢᱮᱰᱤᱠᱮᱞ ᱠᱚᱞᱮᱡᱽ ᱠᱷᱚᱱ ᱮᱢ ᱵᱤ ᱵᱤ ᱮᱥ (mbbs) ᱮᱭ ᱯᱟᱥ ᱟᱠᱟᱫᱟ᱾
ᱟᱯᱱᱟᱨ ᱡᱤᱭᱚᱱ
ᱵᱟᱝᱞᱟᱫᱮᱥ ᱥᱭᱯᱨᱤᱢ ᱠᱚᱨᱰ ᱨᱮᱱ ᱮᱰᱵᱷᱚᱠᱮᱴ ᱛᱳᱣᱯᱷᱤᱠ ᱱᱟᱣᱟᱡᱽ ᱫᱚ ᱫᱤᱯᱩ ᱢᱚᱱᱤ ᱨᱮᱱ ᱡᱟᱢᱟᱭ ᱠᱟᱱ ᱛᱟᱭᱟᱭ᱾ ᱩᱱᱤᱫᱚ ᱡᱮᱜᱮᱛᱟᱹᱨᱤ ᱨᱮᱱ ᱢᱤᱫ 'ᱞᱚ'ᱯᱷᱟᱨᱢ ᱨᱮᱱ ᱯᱨᱚᱫᱷᱟᱱ ᱠᱟᱱᱟᱭ᱾ ᱤᱱᱠᱤᱱ ᱨᱮᱱ ᱫᱚ ᱵᱟᱨᱮᱭᱟ ᱜᱤᱫᱨᱟᱹ ᱢᱮᱱᱟᱜ ᱠᱤᱱ ᱛᱟᱹᱠᱤᱱᱟ᱾
ᱵᱤᱫᱽᱭᱩᱛ ᱵᱚᱨᱚᱱ ᱢᱟᱦᱛᱚ
ᱵᱤᱫᱽᱭᱩᱛ ᱵᱚᱨᱚᱱ ᱢᱟᱦᱛᱚ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱟᱨ ᱡᱟᱢᱥᱮᱫᱽᱯᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ, ᱡᱷᱟᱨᱠᱷᱚᱸᱰ ᱠᱷᱚᱱ ᱑᱖ ᱟᱹᱱᱤᱡ ᱞᱳᱠᱥᱚᱵᱷᱟ ᱨᱤᱱᱤᱡ ᱥᱚᱸᱥᱚᱫᱽ ᱠᱟᱱᱟᱭ ᱾ ᱩᱱᱤᱫᱚ ᱒᱐᱑᱔ ᱥᱤᱧᱚᱛᱤᱭᱟᱹ ᱢᱟᱬᱛᱮ ᱵᱟᱪᱷᱱᱟᱣ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱡᱤᱛᱠᱟᱹᱨ ᱮᱱᱟᱭ ᱾ ᱩᱱᱤᱫᱚ ᱢᱮ ᱒᱐᱑᱙ ᱥᱟᱞ ᱨᱮ ᱦᱩᱭᱮᱱ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮᱦᱚᱸᱭ ᱡᱤᱛᱠᱟᱹᱨ ᱮᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱠᱚ ᱒᱐᱑᱔–᱒᱐᱑᱙ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱥᱚᱸᱥᱚᱫᱽ ᱠᱚ ᱛᱷᱚᱠ:᱑᱘᱖᱓ ᱡᱟᱱᱟᱢ ᱠᱚ
ᱟᱸᱫᱷᱟ ᱯᱟᱹᱛᱭᱟᱹᱣ
ᱟᱹᱫᱤᱢ ᱢᱟᱹᱱᱢᱤ ᱟᱭᱢᱟ ᱠᱟᱹᱢᱤ ᱟᱨ ᱜᱷᱟᱴᱚᱱ ᱠᱚ ᱠᱟᱨᱚᱱ ᱨᱮᱱᱟᱜ ᱵᱟᱝ ᱠᱚ ᱵᱟᱰᱟᱭ ᱧᱟᱢ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱱ ᱾ ᱩᱱ ᱚᱠᱛᱮ ᱩᱱᱟᱹᱜ ᱵᱟᱰᱟᱭᱟᱱ ᱦᱚᱲ ᱠᱚ ᱚᱱᱠᱟ ᱵᱟᱝ‌ ᱠᱚ ᱛᱟᱦᱮᱸᱜ ᱠᱟᱱᱟ ᱡᱮ ᱡᱟᱦᱟᱸᱭ ᱜᱮ ᱱᱟᱥᱮᱱᱟᱜ ᱛᱮᱜᱮ ᱠᱚ ᱯᱟᱹᱛᱭᱟᱹᱣ ᱜᱚᱫᱚᱜ ᱠᱟᱱ ᱛᱟᱦᱮᱱᱟ ᱡᱮ ᱡᱟᱦᱟᱸᱭ ᱦᱚᱲ ᱴᱷᱮᱱ ᱜᱮ ᱟᱹᱰᱤ ᱢᱟᱨᱟᱝ ᱫᱟᱲᱮᱭᱟᱱ ᱦᱚᱲ ᱠᱟᱱᱟᱭ ᱢᱮᱱᱛᱮ ᱾ ᱫᱟᱜ - ᱡᱟᱹᱯᱩᱫ, ᱵᱤᱡᱽᱞᱤ, ᱨᱚᱜᱽ, ᱫᱷᱟᱹᱨᱛᱤ ᱦᱤᱞᱟᱹᱣᱜ, ᱫᱟᱨᱮ ᱠᱚ ᱦᱚᱭ ᱟᱸᱫᱷᱤ ᱛᱮ ᱧᱩᱨᱩᱜ ᱵᱤᱯᱟᱹᱛ ᱮᱢᱟᱱ ᱵᱟᱝ ᱵᱟᱰᱟᱭᱟᱱ ᱟᱨ ᱵᱚᱝᱜᱟ, ᱵᱷᱟᱹᱜᱩᱛ ᱟᱨ ᱚᱱᱠᱟ ᱵᱚᱛᱚᱨᱚᱜ ᱡᱤᱱᱤᱥ ᱮᱢᱟᱱ ᱮᱢᱟᱱ ᱛᱮ ᱠᱚ ᱵᱟᱰᱟᱭ ᱮᱫ ᱛᱟᱦᱮᱱᱟ ᱾ ᱜᱮᱭᱟᱱ ᱧᱩᱛᱟᱹᱛ ᱠᱷᱚᱱ ᱢᱟᱨᱥᱟᱞ ᱨᱮ ᱦᱮᱡ ᱨᱮᱱ ᱨᱮᱦᱚᱸ ᱟᱸᱫᱷᱟ ᱯᱟᱹᱛᱭᱟᱹᱣ ᱫᱚ ᱵᱟᱝ ᱪᱟᱵᱟ ᱟᱠᱟᱱᱟ, ᱟᱨ ᱱᱤᱛ ᱦᱚᱸ ᱟᱸᱫᱷᱟ ᱯᱟᱹᱛᱭᱟᱹᱣ ᱫᱚ ᱢᱮᱱᱟᱜ ᱜᱮᱭᱟ, ᱯᱟᱹᱦᱤᱞ ᱦᱚᱸ ᱩᱱᱟᱹᱜ ᱟᱸᱫᱷᱟ ᱯᱟᱹᱛᱭᱟᱹᱣ ᱫᱚ ᱵᱟᱝ ᱛᱟᱦᱮᱸᱜ ᱠᱟᱱᱟ ᱡᱮ ᱞᱮᱠᱟ ᱵᱟᱹᱭ - ᱵᱟᱹᱭ ᱛᱮ ᱢᱟᱹᱱᱢᱤ ᱠᱚ ᱥᱟᱝᱜᱮ ᱤᱫᱤᱭᱮᱱᱟ ᱚᱱᱠᱟ ᱜᱮ ᱟᱸᱫᱷᱟ ᱯᱟᱹᱛᱭᱟᱹᱣ ᱫᱚ ᱞᱟᱹᱭ ᱥᱟᱶᱛᱮ ᱵᱟᱲᱦᱟᱣ ᱪᱟᱞᱟᱣ ᱦᱮᱡ ᱟᱠᱟᱱᱟ ᱟᱨ ᱚᱱᱟ ᱠᱷᱚᱱ ᱟᱭᱢᱟ ᱞᱮᱠᱟ ᱵᱷᱮᱯᱮᱫ ᱮᱢᱟᱱ ᱠᱚ ᱦᱩᱭ ᱤᱫᱤ ᱮᱱᱟ ᱾ ᱟᱸᱫᱷᱟ ᱯᱟᱹᱛᱭᱟᱹᱣ ᱫᱚ ᱥᱟᱨᱣᱫᱮᱥᱤᱠ ᱟᱨ ᱥᱟᱨᱣᱠᱟᱞᱤᱠ ᱠᱟᱱᱟ ᱾ ᱥᱟᱬᱮᱥ ᱨᱮᱱᱟᱜ ᱢᱟᱨᱥᱟᱞ ᱨᱮ ᱦᱚᱸ ᱱᱚᱶᱟ ᱩᱠᱩ ᱫᱚᱦᱚ ᱟᱠᱟᱱᱟ ᱾ ᱱᱤᱛ ᱦᱟᱹᱵᱤᱡ ᱱᱚᱶᱟ ᱨᱮᱱᱟᱜ ᱥᱚᱨᱣᱚᱛᱷᱟ ᱠᱚ ᱵᱟᱝ ᱪᱟᱵᱟ ᱟᱠᱟᱱᱟ ᱾ ᱟᱵᱚ ᱥᱤᱧᱚᱛ ᱫᱤᱥᱚᱢ ᱨᱮ ᱟᱸᱫᱷᱟ ᱯᱟᱹᱛᱭᱟᱹᱣ ᱫᱚ ᱟᱹᱰᱤ ᱜᱮ ᱜᱟᱹᱦᱤᱨ ᱵᱟᱹᱲᱛᱤ ᱤᱫᱤ ᱦᱮᱡ ᱟᱠᱟᱱᱟ, ᱫᱤᱠᱩ ᱥᱮ ᱦᱤᱸᱫᱩ ᱫᱷᱚᱨᱚᱢ ᱫᱤᱠᱩ ᱵᱽᱨᱚᱢᱚᱬᱰ ᱠᱚᱣᱟᱜ ᱥᱟᱶᱦᱮᱫ ᱨᱮ ᱟᱹᱰᱤ ᱜᱮ ᱫᱟᱣ ᱢᱮᱱᱟᱜ ᱛᱟᱠᱚᱣᱟ ᱾
ᱡᱟᱠᱟᱨᱛᱟ
ᱡᱟᱠᱟᱨᱛᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱡᱟᱠᱟᱨᱛᱟ ᱫᱚ ᱡᱟᱵᱷᱟ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱶᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱮᱨᱤᱭᱟ ᱦᱩᱭᱩᱜ ᱠᱟᱱᱟ ᱖᱖᱑ ᱠᱤᱞᱚᱢᱤᱴᱚᱨ ᱟᱨ ᱒᱐᱑᱐ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱙᱕,᱘᱐,᱐᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱡᱟᱠᱟᱨᱛᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ, ᱥᱟᱶᱛᱟ ᱟᱹᱨᱤ ᱟᱨ ᱨᱟᱡᱽᱟᱹᱨᱤ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱡᱟᱠᱟᱨᱛᱟ ᱫᱚ ᱦᱚᱲᱮᱞ ᱨᱮ ᱫᱚ ᱯᱩᱭᱞᱩ ᱟᱨ ᱡᱮᱜᱮᱛ ᱨᱮ ᱜᱮᱞ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱭᱟ᱾ ᱡᱟᱠᱟᱨᱛᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱯᱩᱱᱟᱜ ᱥᱟᱭᱟᱸᱫ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱱᱚᱸᱰᱮᱱᱟᱜ ᱢᱩᱬ ᱵᱮᱯᱟᱨ ᱛᱟᱞᱢᱟ ᱦᱩᱭᱮᱱᱟ᱾ ᱡᱟᱠᱟᱨᱛᱟ ᱫᱚ ᱰᱚᱪ ᱤᱥᱴ ᱤᱱᱰᱤᱡᱽ ᱠᱚᱣᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱑᱔᱕ ᱥᱟᱞᱮ ᱨᱮ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱦᱚᱸ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱮᱱᱟ᱾
ᱠᱟᱹᱣᱰᱤ ᱟᱹᱨᱤ
ᱡᱟᱠᱟᱨᱛᱟ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱵᱮᱵᱚᱥᱛᱟ ᱫᱚ ᱥᱮᱵᱟ, ᱵᱮᱯᱟᱨ ᱠᱷᱚᱨ ᱟᱨᱡᱟᱣᱜ ᱠᱟᱱᱟ ᱾ ᱱᱚᱸᱰᱮ ᱤᱞᱮᱠᱴᱨᱚᱱᱤᱠᱥ, ᱚᱴᱚᱢᱚᱴᱤᱵᱽ, ᱠᱮᱢᱤᱠᱟᱞ, ᱢᱮᱠᱟᱱᱤᱠᱟᱞ ᱟᱨ ᱨᱟᱱ ᱢᱩᱨᱜᱟᱹᱱ ᱠᱟᱹᱨᱜᱟᱲ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱒᱐᱐᱐᱙ ᱥᱟᱞᱮ ᱨᱮ ᱑᱓ % ᱦᱚᱲ ᱠᱚᱣᱟᱜ ᱟᱨᱡᱟᱣ ᱑᱐᱐᱐᱐ ᱰᱚᱞᱟᱨ ᱠᱷᱚᱱ ᱪᱮᱛᱟᱱ ᱛᱟᱦᱮᱸ ᱠᱟᱱᱟ ᱾ ᱒᱐᱐᱗ ᱥᱟᱞᱮ ᱨᱮ ᱠᱟᱹᱣᱰᱤᱭᱟᱹᱨᱤ ᱞᱟᱦᱟᱱᱛᱤ ᱫᱚᱨ ᱫᱚ ᱖ᱹ᱔᱔% ᱥᱮᱴᱮᱨ ᱞᱮᱱᱟ ᱡᱟᱦᱟᱸ ᱫᱚ ᱒᱐᱐᱖ ᱥᱟᱞᱮ ᱨᱮ ᱕ᱹ᱙᱕% ᱛᱟᱦᱮᱸ ᱠᱟᱱᱟ ᱾ ᱒᱐᱐᱗ ᱥᱟᱞᱮ ᱨᱮ ᱞᱮᱠᱷᱟᱜᱩᱴ ᱜᱷᱟᱨᱚᱡᱽ ᱟᱨᱡᱟᱣ ᱫᱚ ᱕᱖᱖ ᱴᱨᱤᱞᱤᱭᱚᱱ (᱕᱖ ᱵᱤᱞᱤᱭᱚᱱ ᱰᱚᱞᱟᱨ) ᱴᱟᱠᱟ ᱛᱟᱦᱮᱸ ᱠᱟᱱᱟ ᱾ ᱩᱱ ᱚᱠᱛᱚ ᱨᱮ ᱜᱷᱟᱨᱚᱡᱽ ᱟᱨᱡᱟᱣ ᱞᱮᱠᱟᱛᱮ ᱵᱮᱯᱟᱨ ᱥᱮᱵᱟ ᱠᱚ ᱒᱙%, ᱦᱚᱴᱮᱞ ᱟᱨ ᱨᱮᱥᱪᱩᱨᱮᱸᱴ ᱒᱐% ᱟᱨ ᱛᱮᱱᱮᱭᱟᱨ ᱠᱟᱹᱨᱜᱟᱲ ᱟᱨᱡᱟᱣ ᱑᱖% ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾
᱒᱐᱐᱗ ᱥᱟᱞᱮ ᱨᱮ ᱞᱟᱜᱟᱣᱮᱱ ᱠᱟᱹᱱᱩᱱ ᱫᱚ ᱠᱚᱭ ᱮᱢ, ᱜᱟᱰᱟ ᱟᱨ ᱦᱟᱭᱣᱮ ᱫᱷᱟᱨᱮ ᱨᱮ ᱵᱩᱥᱛᱤ ᱛᱮᱭᱟᱨ, ᱦᱚᱨᱰᱟᱦᱟᱨ ᱨᱮ ᱛᱷᱩ ᱟᱨ ᱱᱤᱥᱟᱹ ᱵᱮᱵᱷᱟᱨ ᱫᱚ ᱠᱚ ᱵᱚᱸᱫᱽ ᱞᱮᱫ ᱛᱟᱦᱮᱸᱫ ᱾
ᱥᱣᱚᱢᱤ
ᱥᱟᱚᱢᱤ ᱠᱚᱨᱯᱚᱨᱮᱥᱚᱱ (ᱫᱚ ᱪᱟᱭᱱᱤᱡ ᱤᱞᱮᱠᱨᱴᱤᱠ ᱠᱚᱢᱯᱟᱱᱤ ᱠᱟᱱᱟ, ᱚᱱᱟ ᱠᱚᱢᱯᱟᱱᱤ ᱫᱚ ᱵᱮᱡᱤᱝ ᱥᱚᱦᱚᱨ ᱨᱮ ᱢᱮᱱᱟᱜᱽᱟ ᱾ ᱥᱟᱚᱢᱤ ᱟᱜ ᱫᱚ ᱟᱹᱰᱤᱜᱟᱱ ᱡᱟᱭᱜᱟ ᱨᱮ ᱵᱤᱡᱱᱮᱥ ᱤᱱᱵᱷᱮᱥᱴ ᱮ ᱠᱚᱨᱟᱣᱮᱟᱭ ᱾ ᱩᱱᱤ ᱫᱚ ᱥᱢᱟᱨᱴᱯᱷᱚᱱ, ᱢᱚᱵᱟᱤᱞ ᱮᱞ, ᱞᱮᱯᱴᱚᱯ, ᱵᱮᱜ, ᱤᱭᱟᱹᱨᱯᱷᱚᱱ, ᱮᱢ ᱟᱤ ᱴᱤᱵᱷᱤ, ᱯᱷᱤᱴᱱᱮᱥ ᱵᱮᱸᱰ ᱨᱮ ᱤᱱᱵᱷᱮᱥᱴᱢᱮᱱᱸᱴ ᱮ ᱠᱚᱨᱟᱶ ᱮᱫ ᱟᱭ ᱾
ᱡᱟᱠᱟᱨᱛᱟ
ᱥᱮᱪᱮᱫ
ᱡᱟᱠᱟᱨᱛᱟ ᱨᱮ ᱟᱭᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱤᱱᱫᱳᱱᱮᱥᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱡᱚᱛᱚ ᱠᱷᱚᱱ ᱢᱟᱨᱟᱝᱟ ᱾ ᱤᱱᱫᱳᱱᱮᱥᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱚᱨᱠᱟᱨᱤ ᱢᱟᱱᱚᱛᱟᱱ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒ ᱯᱷᱮᱵᱽᱨᱩᱣᱟᱨᱤ ᱑᱙᱕᱐ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱜᱮᱞ ᱵᱟᱨ ᱜᱚᱴᱟᱝ ᱛᱷᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ ᱛᱤᱠᱪᱷᱟᱹ ᱛᱷᱚᱱᱚᱛ, ᱰᱟᱴᱟ ᱛᱤᱠᱪᱟᱦᱟᱹ ᱛᱷᱚᱱᱚᱛ, ᱮᱞᱠᱷᱟ ᱟᱨ ᱥᱟᱬᱮᱥ ᱛᱷᱚᱱᱚᱛ, ᱠᱟᱹᱱᱩᱱ ᱛᱷᱚᱱᱚᱛ, ᱢᱚᱱ ᱥᱟᱬᱮᱥ ᱛᱷᱚᱱᱚᱛ, ᱤᱧᱡᱤᱱᱤᱭᱟᱹᱨ ᱛᱷᱚᱱᱚᱛ, ᱠᱟᱹᱣᱰᱤ ᱟᱹᱨᱤ ᱛᱷᱚᱱᱚᱛ, ᱥᱟᱶᱛᱟ ᱟᱨ ᱨᱟᱡᱟᱹᱨᱤ ᱛᱷᱚᱱᱚᱛ, ᱢᱟᱹᱱᱢᱤ ᱥᱟᱬᱮᱥ ᱛᱷᱚᱱᱚᱛ, ᱠᱚᱢᱯᱩᱴᱚᱨ ᱥᱟᱬᱮᱥ ᱛᱷᱚᱱᱚᱛ ᱟᱨ ᱱᱚᱨᱥᱤᱝ ᱛᱷᱚᱱᱚᱛ ᱾ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽᱜᱟᱲ ᱠᱟᱱ ᱠᱷᱟᱹᱛᱤᱨ ᱡᱟᱠᱟᱨᱛᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱤᱱ ᱜᱚᱴᱟ ᱯᱟᱲᱟ ᱠᱷᱚᱱ ᱠᱚ ᱟᱪᱮᱫᱤᱭᱟᱹ ᱯᱟᱲᱦᱟᱣᱜ ᱞᱟᱹᱜᱤᱫ ᱠᱚ ᱦᱤᱡᱩᱜ ᱠᱟᱱᱟ ᱾ ᱱᱚᱸᱰᱮ ᱛᱤᱢᱤᱱ ᱜᱟᱱ ᱚᱛᱢᱚᱱ ᱟᱨ ᱛᱟᱱᱟᱞᱟ ᱟᱥᱲᱟ ᱦᱚᱸ ᱢᱮᱱᱟᱜᱼᱟ, ᱡᱟᱦᱟᱸ ᱠᱚ ᱫᱚ ᱫᱤᱥᱣᱟᱹ, ᱵᱮᱥᱚᱨᱠᱟᱨᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱟᱥᱲᱟ ᱞᱮᱠᱟᱛᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ ᱾
ᱥᱩᱨᱤᱱᱟᱢ
ᱥᱩᱨᱤᱱᱟᱢ (ᱰᱟᱪ; Republiek Suriname) ᱫᱚ ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱮᱛᱚᱢ-ᱥᱟᱢᱟᱝ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱨᱮᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱥᱮᱫ ᱯᱷᱨᱮᱸᱪ ᱜᱟᱭᱟᱱᱟ, ᱯᱟᱪᱮ ᱥᱮᱫ ᱜᱟᱭᱟᱱᱟ ᱟᱨ ᱠᱚᱧᱮ ᱥᱮᱫ ᱵᱨᱟᱡᱤᱞ ᱫᱤᱥᱚᱢ ᱢᱮᱱᱟᱜᱼᱟ ᱾ ᱑᱙᱗᱕ ᱥᱮᱨᱢᱟ ᱞᱟᱦᱟ ᱱᱚᱣᱟ ᱫᱤᱥᱚᱢ ᱱᱮᱫᱟᱨᱞᱮᱱᱰᱥ ᱨᱮᱭᱟᱜ ᱩᱯᱚᱱᱤᱵᱮᱥ ᱛᱟᱦᱮ ᱠᱟᱱᱟ᱾ ᱥᱩᱨᱤᱱᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱯᱟᱨᱟᱢᱟᱨᱤᱵᱳ ᱾ ᱥᱩᱨᱤᱱᱟᱢ ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱦᱩᱰᱤᱝ ᱩᱛᱟᱹᱨ ᱫᱤᱥᱚᱢ ᱠᱟᱱᱟ ᱱᱚᱣᱟ ᱨᱮᱭᱟᱜ ᱚᱛ ᱦᱟᱥᱟ ᱫᱚ ᱑,᱖᱕,᱐᱐᱐sq ᱠᱤᱞᱳᱢᱤᱴᱟᱨ ᱾
ᱥᱣᱚᱢᱤ
ᱥᱟᱣᱢᱤ ᱫᱚ ᱟᱜᱩᱥᱴ, ᱒᱐᱑᱑ ᱨᱮ ᱯᱨᱩᱛᱷᱩᱢ ᱥᱢᱟᱨᱴᱯᱷᱚᱱ ᱮ ᱟ.ᱠᱷᱨᱤᱧ ᱞᱮᱫᱟᱭ ᱾ ᱚᱱᱟ ᱥᱮᱨᱢᱟ ᱠᱷᱚᱱ ᱜᱮ ᱥᱟᱚᱢᱤ ᱨᱮᱭᱟᱜ ᱠᱨᱮᱡ ᱵᱚᱰᱷᱟᱶ ᱤᱫᱤ ᱮᱱᱟ ᱟᱨ ᱒᱐᱑᱔ ᱨᱮ ᱪᱟᱭᱱᱟ ᱨᱮᱭᱟᱜ ᱟᱹᱰᱤ ᱢᱟᱨᱟᱝ ᱥᱢᱟᱨᱴᱯᱷᱚᱱ ᱢᱮᱱᱩᱯᱷᱮᱠᱪᱚᱨᱤᱝ ᱠᱚᱢᱯᱟᱱᱤ ᱛᱮᱭᱟᱨ ᱮᱱᱟ ᱾ ᱒᱐᱑᱘ ᱨᱮ ᱥᱟᱚᱢᱤ ᱫᱚ ᱯᱩᱨᱟ ᱡᱟᱜᱟᱛ ᱨᱮ ᱢᱚᱬᱮᱜᱚᱴᱟᱝ ᱱᱚᱢᱵᱚᱨ ᱨᱮ ᱛᱟᱦᱮᱸᱮᱱᱟᱭ ᱾
ᱥᱩᱨᱤᱱᱟᱢ
ᱱᱟᱜᱟᱢ
᱑᱖᱐᱐ ᱥᱟᱭ ᱥᱮᱨᱢᱟ ᱮᱛᱚᱦᱚᱵ ᱨᱮ ᱤᱭᱩᱨᱳᱯ ᱨᱮᱱ ᱯᱷᱨᱮᱸᱪ, ᱥᱯᱮᱱᱤᱥ ᱟᱨ ᱤᱝᱨᱮᱡᱽ ᱫᱟᱨᱟᱱᱤᱭᱟᱹ ᱱᱚᱣᱟ ᱫᱤᱥᱚᱢ ᱠᱚ ᱥᱮᱫᱲᱟ ᱧᱟᱢ ᱞᱮᱫᱟ᱾ ᱚᱱᱟ ᱢᱤᱫ ᱥᱟᱭ ᱥᱮᱨᱢᱟ ᱛᱟᱭᱚᱢ ᱤᱝᱨᱮᱡᱽ ᱱᱚᱰᱮ ᱵᱮᱵᱥᱟ-ᱵᱟᱱᱤᱡᱽ ᱠᱚ ᱮᱛᱚᱦᱚᱵ ᱠᱮᱫᱟ᱾ ᱛᱟᱭᱚᱢ ᱛᱮ ᱰᱟᱪᱽ ᱱᱚᱣᱟ ᱚᱱᱪᱟᱞ ᱨᱮᱭᱟᱜ ᱨᱟᱡᱽ ᱠᱚ ᱥᱟᱢᱨᱟᱣ ᱞᱮᱫᱟ᱾ ᱑᱖᱖᱗ ᱥᱮᱨᱢᱟ ᱨᱮᱭᱟᱜ ᱰᱟᱪᱽ ᱟᱨ ᱤᱝᱨᱮᱡᱽ ᱢᱩᱫ ᱵᱨᱮᱰᱟᱨ ᱪᱩᱠᱛᱤ ᱞᱮᱠᱟᱛᱮ ᱰᱟᱪᱽ ᱥᱩᱨᱤᱱᱟᱢ ᱨᱮᱭᱟᱜ ᱨᱟᱡᱽ ᱠᱚ ᱥᱟᱢᱨᱟᱣ ᱞᱮᱫᱟ᱾ ᱑᱙᱗᱕ ᱥᱮᱨᱢᱟ ᱨᱮᱭᱟᱜ ᱒᱕ ᱱᱚᱵᱷᱮᱢᱵᱚᱨ ᱦᱤᱞᱳᱜ ᱥᱩᱨᱤᱱᱟᱢ ᱱᱮᱫᱟᱨᱞᱮᱱᱰᱥ ᱠᱷᱟᱱ ᱯᱷᱩᱱᱩᱨᱜᱟᱹᱞ ᱞᱮᱱᱟ᱾
ᱡᱟᱠᱟᱨᱛᱟ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱥᱩᱨᱤᱱᱟᱢ
ᱚᱛᱱᱚᱜ
ᱥᱩᱨᱤᱱᱟᱢ ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱠᱟᱹᱴᱤᱡᱽ ᱯᱷᱩᱱᱩᱨᱜᱟᱹᱞ ᱫᱤᱥᱚᱢ ᱠᱟᱱᱟ ᱾ ᱥᱩᱨᱤᱱᱟᱢ ᱫᱷᱟᱹᱨᱛᱤ ᱨᱮᱭᱟᱜ ᱑°N ᱠᱷᱚᱱ ᱖°N ᱟᱨ ᱕᱔°W ᱠᱷᱚᱱ ᱕᱘°W ᱨᱮ ᱢᱮᱱᱟᱜᱼᱟ ᱾ ᱥᱩᱨᱤᱱᱟᱢ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ, ᱥᱟᱢᱟᱝ ᱥᱮᱫ ᱯᱷᱨᱮᱸᱪ ᱜᱟᱭᱟᱱᱟ, ᱠᱚᱧᱮ ᱥᱮᱫ ᱵᱨᱟᱡᱤᱞ ᱟᱨ ᱯᱟᱪᱮ ᱥᱮᱫ ᱜᱟᱭᱟᱱᱟ ᱫᱤᱥᱚᱢ ᱢᱮᱱᱟᱜᱼᱟ ᱾ ᱥᱩᱨᱤᱱᱟᱢ ᱫᱤᱥᱚᱢ ᱵᱟᱨᱭᱟ ᱚᱛᱱᱚᱜ ᱦᱟᱹᱴᱤᱝ ᱛᱮ ᱦᱟᱹᱴᱤᱝ ᱟᱠᱟᱱᱟ ᱾ ᱮᱛᱚᱢ ᱥᱮᱫ ᱥᱟᱹᱢᱩᱝ ᱚᱱᱪᱚᱞ ᱡᱟᱦᱟ ᱨᱮ ᱫᱤᱥᱚᱢ ᱨᱮᱱ ᱡᱟᱹᱥᱛᱤ ᱦᱚᱲ ᱠᱚ ᱛᱟᱦᱮᱱᱟ ᱾ ᱟᱨ ᱢᱤᱫ ᱫᱚ ᱠᱚᱧᱮ ᱥᱮᱱᱟᱜ ᱥᱟᱵᱷᱟᱱᱟ ᱵᱤᱨ ᱚᱱᱪᱚᱞ ᱱᱚᱣᱟ ᱫᱚ ᱥᱩᱨᱤᱱᱟᱢ ᱨᱮᱭᱟᱜ ᱘᱐% ᱚᱛᱦᱟᱥᱟ ᱮ ᱟᱴᱮᱫ ᱯᱚᱴᱚᱢ ᱟᱠᱟᱫᱟ᱾ ᱡᱩᱞᱤᱭᱟᱱᱟᱴᱚᱞ ᱑᱒᱘᱖ ᱢᱤᱴᱟᱨ(᱔᱒᱑᱙ ᱯᱷᱩᱴ) ᱦᱩᱭᱩᱜ ᱠᱟᱱᱟ ᱥᱩᱨᱤᱱᱟᱢ ᱨᱮᱭᱟᱜ ᱩᱥᱩᱞ ᱵᱩᱨᱩ ᱾
ᱯᱨᱚᱥᱟᱥᱚᱱᱤᱠ ᱚᱱᱪᱚᱞ
ᱥᱩᱨᱤᱱᱟᱢ ᱑᱐ ᱜᱚᱴᱟᱱ ᱦᱚᱱᱚᱛ ᱨᱮ ᱦᱟᱹᱴᱤᱝ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱮᱛᱚᱢ ᱟᱢᱮᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ:ᱠᱮᱨᱤᱵᱤᱭᱟᱱ ᱫᱤᱥᱚᱢ
ᱥᱣᱚᱢᱤ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱚᱢᱤ
ᱦᱚᱥᱤᱭᱟᱨᱯᱩᱨ
ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱩᱥᱩᱞ ᱒᱙᱖ ᱢᱤᱴᱚᱨ (᱙᱗᱑ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱞᱚᱱᱫᱷᱚᱨ ᱨᱟᱡᱽᱥᱣᱟ ᱠᱷᱚᱸᱰ ᱨᱮ ᱦᱤᱡᱩᱜᱼᱟ ᱟᱨ ᱫᱚᱣᱟᱵᱟ ᱴᱚᱴᱷᱟ ᱨᱮᱱᱟᱜ ᱵᱤᱥᱴ ᱫᱚᱣᱟᱵᱽ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱠᱚᱧᱮᱼᱯᱟᱪᱮ ᱨᱮ, ᱱᱚᱣᱟ ᱥᱚᱦᱤᱫᱽ ᱵᱷᱚᱜᱚᱛ ᱥᱤᱝ ᱱᱚᱜᱚᱨ ᱦᱚᱱᱚᱛ, ᱡᱚᱞᱚᱱᱫᱷᱚᱨ ᱦᱚᱱᱚᱛ, ᱟᱨ ᱠᱚᱯᱩᱨᱛᱷᱟᱞᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱟᱨ ᱠᱚᱧᱮᱼᱯᱟᱪᱮ ᱨᱮ ᱱᱚᱣᱟ ᱜᱩᱨᱫᱟᱥᱯᱩᱨ ᱦᱚᱱᱚᱛ ᱥᱤᱢᱟᱹ ᱨᱮ ᱦᱤᱡᱩᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱥᱤᱭᱟᱨᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱖᱘,᱔᱔᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱘᱘,᱒᱙᱐ ᱠᱚᱲᱟ ᱟᱨ ᱘᱐,᱑᱕᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱘᱙.᱑᱑ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱥᱤᱭᱟᱨᱯᱩᱨ ᱨᱤᱱ ᱦᱚᱲ ᱮᱞ ᱑᱗᱙,᱓᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱐.᱙% ᱟᱨ ᱛᱤᱨᱞᱟᱹ ᱟᱜ ᱔᱙.᱑% ᱢᱮᱱᱟᱜᱼᱟ ᱾ ᱒᱐᱐᱑ ᱨᱮᱱᱟᱜ ᱘᱑.᱐᱐% ᱨᱮᱱᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕.᱔᱙% ᱢᱮᱱᱟᱜᱼᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱙.᱙᱐% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐.᱘᱐% ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱨᱮ, ᱑᱐% ᱦᱚᱲ ᱮᱞ ᱑᱑ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱱᱤᱭᱟᱹ ᱦᱚᱱᱚᱛ ᱨᱮ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱮᱞ ᱓᱔.᱓% ᱢᱮᱱᱟᱜᱼᱟ
ᱥᱚᱲᱚᱠ
ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱵᱟᱥ ᱥᱴᱮᱸᱰ ᱵᱷᱚᱜᱽᱣᱚᱱ ᱣᱟᱞᱢᱤᱠᱤ ᱤᱱᱴᱟᱨᱯᱚᱱᱚᱛ ᱵᱟᱥ ᱴᱟᱨᱢᱤᱱᱟᱥ ᱠᱟᱱᱟ, ᱚᱠᱟᱨᱮ ᱯᱚᱧᱡᱟᱵᱽ ᱥᱚᱲᱚᱠ ᱰᱟᱦᱟᱨ, ᱦᱤᱢᱟᱪᱚᱞ ᱥᱚᱲᱚᱠ ᱰᱟᱦᱟᱨ, ᱫᱤᱞᱞᱤ, ᱦᱚᱨᱤᱭᱟᱱᱟ ᱥᱚᱲᱚᱠ ᱰᱟᱦᱟᱨ, P.R.T.C, ᱟᱜ ᱵᱟᱥ ᱥᱮᱵᱟ ᱟᱜ ᱢᱤᱫᱴᱟᱝ ᱢᱟᱨᱟᱝ ᱰᱟᱦᱟᱨ ᱢᱮᱱᱟᱜᱼᱟ ᱾ ᱪᱚᱱᱰᱤᱜᱚᱲ ᱯᱚᱨᱤᱣᱚᱦᱚᱱ ᱵᱮᱯᱟᱨ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱥᱚᱲᱚᱠ ᱰᱟᱦᱟᱨ, ᱨᱟᱡᱚᱥᱛᱷᱟᱱ ᱯᱚᱱᱚᱛ ᱥᱚᱲᱚᱠ ᱰᱟᱦᱟᱨ, ᱯᱨᱟᱵᱷᱮᱴ ᱚᱯᱨᱮᱴᱟᱨ ᱥᱟᱶᱛᱮ ᱾
ᱨᱮᱞ
ᱦᱚᱥᱤᱭᱟᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱦᱚᱥᱤᱭᱟᱨᱯᱩᱨ ᱥᱮᱵᱟ ᱟᱜ ᱢᱤᱫᱴᱟᱝ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱠᱳᱰ HSX ᱠᱟᱱᱟ ᱾ ᱱᱚᱣᱟ ᱦᱚᱥᱤᱭᱟᱨᱯᱩᱨ ᱥᱚᱦᱚᱨ ᱨᱮ ᱠᱟᱹᱢᱤᱭᱟ ᱾ ᱥᱴᱮᱥᱚᱱ ᱨᱮ ᱢᱤᱫᱴᱟᱝ ᱯᱞᱮᱴᱯᱷᱚᱨᱚᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱚᱢ ᱱᱟᱯᱟᱭ ᱛᱮ ᱟᱥᱨᱟᱭ ᱵᱟᱱᱩᱜᱼᱟ ᱾ ᱥᱴᱮᱥᱚᱱ ᱑᱙᱐᱕ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱤᱭᱟᱹ ᱥᱴᱮᱥᱚᱱ ᱫᱤᱞᱞᱤ, ᱟᱢᱨᱤᱛᱥᱚᱨ, ᱡᱚᱲᱚᱱᱫᱷᱚᱨ ᱟᱨ ᱯᱷᱤᱨᱚᱡᱽᱯᱩᱨ ᱞᱟᱹᱜᱤᱫ ᱛᱮ ᱥᱚᱡᱷᱮ ᱨᱮᱞᱣᱮ ᱡᱚᱲᱟᱣ ᱟᱠᱟᱱᱟ ᱾
ᱩᱰᱟᱹᱱ
ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱥᱩᱨ ᱩᱰᱟᱹᱵ ᱜᱟᱹᱰᱤ ᱟᱫᱚᱢᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱤᱭᱟᱹ ᱥᱚᱦᱚᱨ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱟᱫᱚᱢᱯᱩᱨ ᱩᱰᱟᱹᱱ ᱰᱟᱹᱦᱤ, ᱢᱤᱫᱴᱟᱝ ᱴᱚᱴᱷᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱤᱥᱯᱟᱭᱤᱥ ᱤᱫᱤ ᱛᱮ ᱫᱤᱞᱞᱤ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜ ᱜᱟᱹᱰᱤ ᱥᱮᱵᱟ ᱠᱟᱱᱟ ᱾ ᱟᱹᱰᱤ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱢᱨᱤᱛᱥᱚᱨ ᱨᱮ ᱥᱨᱤ ᱜᱩᱨᱩ ᱨᱟᱢ ᱫᱟᱥ ᱡᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱨᱮ ᱑᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱡᱷᱤᱯᱟᱵᱚᱱᱫᱷᱚ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱡᱷᱤᱯᱟᱵᱚᱱᱫᱷᱚ (Jhipabandha) ᱵᱟᱝᱢᱟ ᱡᱤᱯᱟᱹᱵᱚᱸᱫᱽ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱔᱒᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱙᱔᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱙᱑᱓ ᱜᱚᱴᱟᱝ ᱠᱚᱲᱟ ᱟᱨ ᱑᱐᱒᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱙᱔᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱒᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱖ᱹ᱙᱔% ᱠᱚ ᱦᱩᱭᱩᱜ ᱠᱟᱱᱟ ᱾ ref ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱙᱑᱓ ᱜᱚᱴᱟᱝ ᱠᱚᱲᱟ ᱟᱨ ᱑᱐᱒᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱒᱗, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱑᱖᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱑ᱹ᱑᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱗ᱹ᱐᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱒᱗ᱹ᱐᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱤᱯᱟᱹᱵᱚᱸᱫᱽ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱠᱟᱴᱷᱚᱵᱷᱟᱨᱤᱭᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱘ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱰᱩᱢᱨᱤ, ᱜᱤᱨᱤᱰᱤᱦ
ᱰᱩᱢᱨᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱰᱩᱢᱨᱤ ᱥᱟᱵᱽᱰᱤᱵᱤᱡᱚᱱ ᱨᱮ ᱰᱩᱢᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱰᱩᱢᱨᱤ ᱨᱤᱱ ᱜᱩᱴ ᱦᱚᱲ ᱮᱞ ᱕,᱖᱓᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒,᱘᱓᱕ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒,᱗᱐᱔ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱥᱟᱞ ᱠᱷᱚᱱ ᱠᱚᱢ ᱦᱚᱲ ᱮᱞ ᱘᱙᱖ ᱛᱟᱦᱮᱸ ᱠᱟᱱᱟ ᱾ ᱰᱩᱢᱨᱤ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱮᱞ ᱓,᱓᱐᱕ (᱖ ᱥᱟᱞ ᱞᱟᱹᱜᱤᱫ ᱦᱚᱲ ᱮᱞ ᱨᱮᱱᱟᱜ ᱖᱙.᱖᱘%) ᱛᱟᱦᱮᱸ ᱠᱟᱱᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱰᱩᱢᱨᱤ ᱯᱩᱞᱤᱥ ᱥᱴᱮᱥᱚᱱ ᱥᱩᱨ ᱰᱩᱢᱨᱤ ᱥᱤᱰᱤ ᱵᱞᱚᱠ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱟᱹᱢᱟᱹᱞᱮᱛ ᱴᱚᱴᱷᱟ ᱠᱟᱱᱟ ᱾ ᱢᱟᱨᱮ ᱵᱨᱤᱴᱤᱥ ᱨᱤᱠᱳᱨᱰ ᱞᱮᱠᱟᱛᱮ, ᱑᱘᱗᱐ ᱨᱮ ᱜᱤᱨᱤᱰᱤᱦ ᱥᱟᱵᱰᱤᱵᱤᱡᱚᱱ ᱜᱚᱴᱷᱚᱱ ᱛᱟᱭᱚᱢ ᱰᱩᱢᱨᱤ ᱯᱩᱞᱤᱥ ᱥᱴᱮᱥᱚᱱ ᱚᱸᱰᱮ ᱛᱟᱦᱮᱸ ᱠᱟᱱᱟ ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱰᱩᱢᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱰᱩᱢᱨᱤ ᱨᱮ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨ
NH19 (ᱢᱟᱨᱮ ᱱᱟᱜ ᱮᱞ NH2)/ ᱜᱨᱮᱸᱰ ᱴᱨᱟᱸᱠ ᱰᱟᱦᱟᱨ ᱰᱩᱢᱨᱤ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱥᱚᱱᱡᱤᱵᱽ ᱥᱚᱨᱫᱟᱨ
ᱥᱚᱱᱡᱤᱵᱽ ᱥᱚᱨᱫᱟᱨ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱥᱚᱨᱫᱟᱨ ᱫᱚ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱯᱚᱴᱠᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾
ᱵᱤᱥᱱᱩᱯᱩᱨ ᱞᱟᱯᱷᱟᱝ ᱟᱥᱲᱟ
ᱵᱤᱥᱱᱩᱯᱩᱨ ᱞᱟᱯᱷᱟᱝ ᱟᱥᱲᱟ ᱫᱚ ᱢᱤᱫ ᱚᱞ ᱤᱛᱩᱱ ᱟᱥᱲᱟ ᱠᱟᱱᱟ ᱾ ᱱᱚᱶᱟ ᱨᱮ ᱫᱚ ᱡᱷᱚᱛᱚ ᱠᱚᱲᱟ ᱟᱨ ᱠᱩᱲᱤ ᱠᱚ ᱯᱟᱲᱦᱟᱣ ᱫᱟᱲᱮᱭᱟᱜᱼᱟ ᱾ ᱱᱚᱶᱟ ᱫᱚ ᱳᱰᱤᱥᱟ, ᱵᱟᱞᱮᱥᱚᱨ ᱡᱤᱞᱞᱟᱹ ᱨᱮᱭᱟᱜ ᱵᱟᱦᱟᱱᱚᱜᱟ ᱵᱽᱞᱚᱠ ᱨᱮ ᱢᱮᱱᱟᱜᱼᱟ ᱾ ᱟᱹᱰᱤ ᱥᱮᱫᱟᱭ ᱠᱷᱚᱱ ᱛᱤᱝᱜᱩ ᱟᱠᱟᱱ ᱱᱚᱶᱟ ᱟᱥᱲᱟ ᱫᱚ ᱵᱟᱦᱟᱱᱚᱜᱟ ᱟᱨ ᱵᱟᱝ ᱵᱟᱞᱮᱥᱚᱨ ᱨᱮ ᱦᱚᱸ ᱢᱤ-ᱢᱤᱫ ᱡᱮᱠᱷᱟ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱᱟ ᱾
ᱥᱚᱱᱡᱤᱵᱽ ᱥᱚᱨᱫᱟᱨ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱤᱱ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱭᱚᱠ ᱠᱚ ᱒᱐᱑᱙–᱒᱐᱒᱔ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱ ᱥᱚᱦᱮᱫ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱵᱷᱩᱢᱤᱡᱽ ᱦᱚᱲ ᱛᱷᱚᱠ:ᱟᱹᱫᱤᱵᱟᱹᱥᱤ ᱨᱟᱡᱽᱟᱹᱨᱤᱭᱟᱹ ᱠᱚ
ᱵᱤᱥᱱᱩᱯᱩᱨ ᱞᱟᱯᱷᱟᱝ ᱟᱥᱲᱟ
ᱱᱟᱜᱟᱢ
ᱵᱤᱥᱱᱩᱯᱩᱨ ᱞᱟᱯᱷᱟᱝ ᱟᱥᱲᱟ ᱫᱚ ᱵᱟᱦᱟᱱᱚᱜᱟ ᱵᱽᱞᱚᱠ ᱨᱮᱭᱟᱜ ᱯᱩᱭᱞᱩ ᱟᱥᱲᱟ ᱠᱟᱱᱟ ᱾ ᱒᱓ ᱢᱟᱨᱪ ᱑᱙᱗᱑ ᱨᱮ, ᱢᱟᱱᱚᱛᱟᱱ ᱯᱚᱸᱰᱟ ᱜᱚᱢᱠᱮ ᱛᱤᱠᱤᱱᱟᱜ ᱠᱩᱨᱩᱢᱩᱴᱩ ᱛᱮ ᱱᱚᱶᱟ ᱟᱥᱲᱟ ᱫᱚ ᱵᱮᱨᱮᱫ ᱞᱮᱱᱟ ᱾ ᱯᱩᱭᱞᱩ ᱫᱚ ᱤᱨᱟᱹᱞ ᱜᱚᱴᱟᱝ ᱪᱮᱫᱮᱛ ᱤᱫᱤᱛᱮ ᱠᱚ ᱮᱛᱦᱚᱵ ᱞᱮᱭᱟ ᱾ ᱯᱩᱭᱞᱩ ᱫᱚ "ᱵᱚᱬᱤᱦᱟ ᱩᱪᱪᱚ ᱵᱤᱫᱭᱟᱲᱚᱭᱟ" ᱠᱚ ᱢᱮᱛᱟᱜ ᱛᱟᱦᱮᱸᱱ ᱾ ᱑᱙᱗᱑ ᱨᱮ ᱡᱚᱠᱷᱚᱱ ᱳᱰᱤᱥᱟ ᱥᱟᱨᱠᱟᱨᱟᱜ ᱦᱚᱛᱮᱛᱮ ᱟᱥᱲᱟ ᱜᱚᱲᱚ ᱠᱚᱭ ᱧᱟᱢ ᱠᱮᱭᱟ, ᱛᱚᱠᱷᱟᱱ ᱱᱚᱶᱟ ᱧᱩᱛᱩᱢ ᱵᱟᱫᱚᱞ ᱞᱮᱱᱟ ᱾ ᱵᱤᱥᱱᱩᱯᱩᱨ ᱢᱟᱨᱠᱮᱴ ᱟᱨ ᱢᱮᱰᱤᱠᱟᱞ ᱯᱤᱪᱷᱞᱟᱹ ᱯᱟᱦᱴᱟ ᱨᱮ ᱱᱚᱶᱟ ᱫᱚ ᱢᱮᱱᱟᱜᱼᱟ ᱾
ᱵᱚᱨᱛᱤᱠᱟ ᱮ-ᱟᱢ ᱨᱟᱭ
'ᱵᱚᱨᱛᱤᱠᱟ ᱮ-ᱟᱢ ᱨᱟᱭ  ᱱᱮᱯᱟᱞᱤ ᱥᱮᱨᱮᱧ ᱚᱱᱚᱞᱤᱭᱟᱹ, ᱥᱮᱨᱮᱧᱤᱡ, ᱟᱨ ᱚᱱᱦᱚᱬᱤᱭᱟ ᱠᱟᱱᱟᱭ ᱾ ᱱᱤᱛᱚᱜ ᱫᱚ ᱟᱡ ᱭᱩ ᱮᱥ ᱨᱮᱱᱟᱜ ᱱᱤᱭᱩ ᱭᱳᱨᱠ ᱥᱤᱴᱤ ᱨᱮ ᱵᱟᱥᱟ ᱢᱮᱱᱟᱭᱟ ᱾ ᱒᱐᱑᱖ ᱨᱮ ᱟᱡ ᱟᱡᱟᱜ ᱥᱳᱞᱳ ᱢᱭᱩᱡᱤᱠ ᱨᱮᱱᱟᱜ ᱠᱮᱨᱤᱭᱚᱨ ᱵᱤᱢᱵᱟᱠᱥ ᱨᱮᱭᱟᱜ ᱨᱤᱞᱤᱡ ᱥᱟᱶ ᱦᱩᱭ ᱞᱮᱱᱟ ᱾ ᱚᱱᱟ ᱴᱟᱭᱚᱢ ᱟᱡ ᱛᱚᱨᱟᱲ ᱟᱞᱵᱚᱢ ᱮ ᱨᱤᱞᱤᱡ ᱠᱮᱫᱟ ᱾ ᱨᱟᱭ ᱢᱤᱫ ᱨᱩᱥᱤᱠᱟ ᱜᱦᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱟᱡ ᱪᱮᱴᱟᱱ ᱨᱮᱦᱚᱸ ᱥᱮᱨᱮᱧ ᱨᱮᱱᱟᱜ ᱵᱟᱹᱲᱛᱤ ᱚᱨᱥᱚᱝ ᱯᱟᱲᱟᱣ ᱞᱮᱱᱟ ᱾
ᱟᱢᱜᱟᱛ ᱡᱤᱭᱚᱱ
ᱵᱚᱨᱛᱤᱠᱟ ᱱᱮᱯᱟᱞ ᱨᱮᱱᱟᱜ ᱠᱟᱴᱦᱢᱟᱱᱩ ᱨᱮ ᱦᱟᱨᱟ ᱞᱮᱱᱟᱭ ᱟᱨ ᱟᱬᱜᱟᱛ ᱤᱥᱤ ᱜᱮᱞᱟᱝ ᱚᱠᱛᱚ ᱨᱮ ᱭᱩ ᱮᱥ ᱮ ᱩᱪᱟᱹᱲ ᱮᱱᱟ ᱾ ᱱᱤᱛᱚᱜ ᱫᱚ ᱟᱡ ᱱᱤᱭᱩ ᱭᱚᱨᱠ ᱥᱤᱴᱤ ᱨᱮ ᱵᱟᱥᱟ ᱢᱮᱱᱟᱭᱟ ᱾ ᱚᱱᱰᱮ ᱟᱡ ᱮᱠᱟᱶᱴᱟᱱᱴ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱟᱡ ᱱᱮᱯᱟᱞ ᱨᱮ ᱯᱩᱭᱞᱩ ᱥᱮᱨᱮᱧ ᱴᱩᱨ ᱒᱐᱑᱘ ᱨᱮ ᱠᱚᱨᱟᱣ ᱞᱮᱫᱟᱭ ᱾
ᱥᱮᱨᱮᱧ ᱠᱟᱹᱢᱤ ᱠᱚᱨᱟ
᱒᱐᱑᱐ ᱢᱩᱪᱟᱹᱫ ᱠᱚᱥᱮᱫ ᱨᱟᱭ ᱚᱱᱰᱚᱨᱜᱟᱨᱶᱰ ᱢᱮᱴᱟᱞ ᱵᱭᱟᱱᱰ ᱜᱳᱛᱷᱤᱠᱟ ᱞᱟᱹᱜᱤᱫ ᱥᱮᱨᱮᱧ ᱠᱮᱫᱟᱭ ᱟᱨ ᱚᱱᱟ ᱵᱭᱟᱱᱰ ᱥᱟᱞᱟᱜ ᱢᱤᱫ ᱥᱮᱨᱢᱟ ᱟᱠᱚ ᱥᱟᱶ ᱮ ᱥᱮᱨᱮᱧ ᱠᱮᱫᱟ ᱾ ᱱᱚᱣᱟ ᱚᱠᱛᱚ ᱨᱮ ᱨᱟᱭ ᱟᱹᱰᱩ ᱜᱮ ᱧᱩᱛᱩᱢ ᱮ ᱟᱨᱡᱟᱣ ᱟᱱᱟ, ᱱᱮᱯᱟᱞ ᱨᱮᱱᱟᱜ ᱟᱹᱰᱤ ᱠᱚᱢ ᱜᱮ ᱠᱩᱲᱤ ᱦᱚᱯᱚᱱ ᱠᱚ ᱧᱮᱞᱚᱜ -ᱟ, ᱚᱱᱟ ᱛᱮ ᱦᱚᱲ ᱟᱨ ᱦᱚᱸ ᱛᱟᱹᱦᱩ ᱢᱟᱱ ᱠᱚ ᱮᱢ ᱠᱮᱫᱟ ᱾ᱨᱟᱭ ᱒᱐᱐᱗ ᱟᱨ ᱒᱐᱑᱑ ᱨᱮ ᱮᱠᱞᱟᱭ ᱨᱤᱞᱤᱡ ᱠᱮᱫᱟ ᱾ ᱚᱠᱴᱚᱵᱚᱨ ᱒᱐᱑᱕ ᱨᱮ ᱫᱤᱣᱟᱥ ᱜᱩᱨᱩᱝ -ᱟ ᱥᱟᱯᱲᱟᱣ ᱨᱮ ᱵᱮᱱᱟᱜ ᱠᱟᱱ ᱤᱯᱤ ᱰᱤᱞ ᱴᱷᱟᱣᱠᱟᱹ ᱮᱱᱟ ᱾ ᱤᱯ ᱴᱟᱭᱴᱮᱞ ᱨᱮᱱᱟᱜ ᱵᱤᱢᱵᱟᱠᱟᱣ ᱢᱟᱨᱪ ᱒᱐᱑ ᱨᱮ ᱨᱤᱞᱤᱡ ᱮᱱᱟ ᱟᱨ ᱭᱩ ᱴᱭᱩᱵ ᱥᱩᱢᱩᱝ ᱨᱮ ᱵᱟᱨ ᱢᱤᱞᱤᱭᱚᱱ ᱦᱚᱲ ᱚᱱᱟ ᱟᱞᱵᱚᱢ ᱠᱚ ᱧᱮᱞ ᱞᱮᱫᱟ ᱾ ᱟᱡᱟᱜ ᱯᱩᱭᱞᱩ ᱜᱚᱴᱟᱞ ᱟᱞᱵᱚᱢ ᱛᱚᱨᱚᱞ ᱡᱩᱱ ᱒᱐᱑᱘ ᱨᱮ ᱨᱤᱞᱤᱡ ᱞᱮᱱᱟ ᱾ ᱨᱟᱭ ᱰᱤ ᱟᱭᱤ ᱣᱟᱭ ᱴᱩᱨ ᱟᱡᱟᱜ ᱚᱞᱟᱵᱚᱢ ᱯᱨᱤ ᱨᱤᱞᱤᱡ ᱞᱟᱹᱜᱤᱫ ᱮ ᱥᱟᱹᱛ ᱠᱮᱫᱟ ᱾ ᱱᱚᱣᱟ ᱫᱚ ᱚᱱᱠᱟ ᱯᱩᱭᱞᱩ ᱫᱷᱟᱣ ᱦᱩᱭ ᱮᱱᱟ ᱡᱚᱠᱷᱚᱱ ᱢᱤᱫ ᱱᱮᱯᱟᱞᱤ ᱵᱟᱰᱚᱦᱤ ᱟᱡ ᱜᱮ ᱥᱟᱯᱲᱟᱣ ᱦᱩᱭ ᱟᱫᱮᱭᱟ ᱟᱡ ᱜᱮ ᱱᱮᱣᱛᱟ ᱦᱩᱭ ᱟᱫᱮᱭᱟ ᱟᱨ ᱟᱡᱜᱮ ᱥᱮᱨᱮᱧ ᱦᱩᱭ ᱟᱫᱮᱭᱟ ᱾
ᱪᱚᱱᱫᱽᱨᱚ ᱯᱨᱚᱵᱷᱟ ᱥᱚᱭᱠᱤᱭᱟᱱᱤ
thumb|ᱪᱚᱱᱫᱽᱨᱚ ᱯᱨᱚᱵᱷᱟ ᱥᱚᱭᱠᱤᱭᱟᱱᱤ ᱪᱚᱱᱫᱽᱨᱚ ᱯᱨᱚᱵᱷᱟ ᱥᱚᱭᱠᱤᱭᱟᱱᱤ (ᱤᱝᱨᱟᱹᱡᱤᱺ Chandraprabha Saikiani) (ᱡᱟᱱᱟᱢ: ᱑᱙᱐᱑ - ᱜᱩᱨ: ᱑᱖ ᱢᱟᱨᱪ, ᱑᱙᱗᱒) ᱫᱚ ᱟᱥᱟᱢ ᱨᱮᱱ ᱢᱤᱫᱴᱮᱱ ᱥᱤᱧᱚᱛ ᱯᱷᱩᱜᱟᱹᱞ ᱟᱱᱫᱚᱲᱤᱭᱟᱹᱭ, ᱥᱟᱶᱛᱟ ᱥᱩᱥᱟᱹᱨᱤᱭᱟ ᱟᱨ ᱥᱟᱶᱦᱮᱫ ᱥᱮᱣᱤᱭᱮ ᱛᱟᱦᱮᱸ ᱠᱟᱱᱟ᱾ ᱟᱥᱟᱢᱤᱥ ᱥᱟᱶᱛᱟ ᱨᱮ ᱢᱟᱭᱡᱤᱣ ᱠᱚᱣᱟᱜ ᱢᱟᱱ ᱥᱚᱱᱢᱟᱱ ᱛᱟᱦᱟᱸ ᱢᱚᱨᱡᱟᱫᱟ ᱵᱟᱧᱪᱟᱣ ᱫᱚᱦᱚᱭ ᱞᱟᱹᱜᱤᱫ ᱟᱥᱚᱞ ᱦᱤᱸᱥᱮ ᱫᱚᱦᱚ ᱞᱮᱫᱟ᱾ "ᱟᱥᱟᱢ ᱢᱚᱦᱤᱞᱟ ᱥᱚᱢᱤᱛᱤ" ᱨᱮᱱ ᱢᱤᱫᱴᱮᱱ ᱵᱟᱵᱟᱱᱫᱷᱟᱣᱤ-ᱮ ᱛᱟᱦᱮᱸ ᱠᱟᱱᱟ ᱟᱨ ᱯᱚᱫᱽᱢᱚ ᱥᱨᱤ ᱡᱤᱛᱠᱟᱹᱨᱤᱭᱟ᱾
ᱦᱩᱰᱤᱧ ᱡᱤᱭᱚᱱᱤ
ᱱᱟᱦᱟᱜ ᱩᱱᱤ ᱫᱚ ᱵᱚᱨᱯᱮᱴᱟ ᱦᱚᱱᱳᱴ ᱨᱮᱭᱟᱜ ᱵᱚᱡᱟᱞᱤ ᱴᱚᱴᱷᱟ ᱨᱮᱭᱟᱜ ᱫᱚᱭᱥᱤᱝᱨᱤ ᱟᱹᱛᱩ ᱨᱮ ᱪᱚᱱᱫᱽᱨᱚ ᱯᱨᱚᱵᱷᱟ ᱥᱚᱭᱠᱤᱭᱟᱱᱤ ᱫᱚᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱱᱟᱛᱤᱨᱟᱢ ᱛᱟᱦᱮᱸ ᱠᱟᱱ ᱛᱟᱭᱟ ᱟᱴ ᱮᱝᱴᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱜᱚᱝᱜᱟᱯᱩᱨᱤᱭᱟ ᱛᱟᱦᱮᱸ ᱠᱟᱱ ᱛᱭᱟ᱾ ᱡᱟᱱᱟᱢ ᱛᱟᱭᱚᱢ ᱩᱱᱤᱭᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱛᱟᱭᱟ ᱪᱚᱱᱫᱽᱨᱚ ᱯᱨᱤᱭᱟ᱾ ᱨᱟᱢᱮᱥᱚᱨᱤ ᱫᱚᱭ ᱛᱟᱦᱮᱸ ᱠᱟᱱᱟ ᱪᱚᱱᱫᱽᱨᱚ ᱯᱨᱤᱭᱟ ᱨᱮᱱ ᱢᱤᱥᱨᱟ᱾
ᱥᱮᱪᱮᱫ
ᱵᱟᱱᱟᱨ ᱢᱤᱥᱨᱟ ᱜᱮ ᱵᱷᱟᱞᱩᱠᱤ ᱟᱹᱛᱩ ᱨᱮ ᱛᱟᱦᱮᱸ ᱠᱟᱛᱮ ᱟᱡ ᱦᱚᱯᱚᱱ ᱜᱚᱣᱟᱜ ᱚᱲᱟᱜ ᱯᱟᱹᱦᱤᱞ ᱥᱠᱩᱞ ᱫᱚ ᱠᱤᱱ ᱥᱮᱱ ᱞᱮᱱᱟ᱾ ᱑᱑ ᱥᱮᱨᱢᱟ ᱩᱢᱮᱨ ᱨᱮ ᱮᱜ ᱪᱚᱱᱫᱽᱨᱚ ᱯᱨᱚᱵᱷᱟ ᱨᱩᱯᱟᱹ ᱢᱮᱰᱮᱞ ᱛᱮᱠᱚ ᱢᱟᱱᱚᱛ ᱞᱮᱫ ᱠᱤᱱᱟᱹ᱾ ᱱᱤᱭᱟᱹ ᱛᱟᱭᱱᱚᱢ ᱢᱤᱰᱮᱞ ᱥᱠᱩᱞ ᱯᱟᱲᱦᱟᱣᱚᱜ ᱞᱟᱹᱜᱤᱫ ᱠᱚᱴᱷᱟᱞ ᱢᱟᱨᱤ ᱮᱢ. ᱵᱷᱤ ᱮᱥᱠᱩᱞ ᱨᱮ ᱧᱩᱛᱩᱢ ᱠᱤᱱ ᱚᱞ ᱚᱪᱚ ᱞᱮᱫᱟ᱾ ᱟᱹᱰᱤ ᱡᱷᱟᱹᱞ ᱛᱟᱲᱟᱢ ᱛᱟᱲᱟᱢ ᱛᱮ ᱥᱠᱩᱞ ᱪᱟᱞᱟᱜ ᱦᱚᱭᱚᱜ ᱠᱟᱱ ᱛᱟᱠᱤᱱ ᱛᱟᱟᱦᱮᱸᱱᱟ᱾ ᱩᱱ ᱚᱠᱛᱮ ᱨᱮ ᱥᱠᱩᱞ ᱡᱚᱜᱚ ᱧᱮᱞ ᱛᱚᱫᱟᱨᱚᱛᱤᱡ ᱱᱤᱞ ᱵᱚᱨᱩᱣᱟ ᱟᱨ ᱨᱟᱢᱮᱥᱚᱨᱤ ᱛᱟᱠᱤᱱᱟᱜ ᱯᱟᱲᱟᱦᱟᱣ ᱨᱮᱭᱟᱜ ᱜᱚᱨᱚᱡᱽ ᱧᱮᱞ ᱛᱮ ᱱᱚᱜᱟᱶ ᱢᱤᱥᱚᱱ ᱥᱠᱩᱞ ᱨᱮ ᱯᱟᱲᱦᱟᱣᱚᱜ ᱨᱮᱭᱟᱜ-ᱮ ᱵᱮᱵᱚᱥᱛᱷᱟᱣᱟᱜ ᱠᱤᱱᱟᱹ᱾
ᱱᱚᱜᱟᱶ ᱢᱤᱥᱚᱱ ᱥᱠᱩᱞ ᱨᱮ ᱜᱮ ᱪᱚᱱᱫᱽᱨᱚ ᱯᱨᱤᱭᱟ ᱟᱨ ᱨᱟᱢᱮᱥᱚᱨᱤ ᱫᱚ ᱧᱩᱛᱩᱢ ᱠᱤᱱ ᱯᱷᱮᱨᱟᱣ ᱠᱮᱫᱟ ᱪᱚᱱᱫᱽᱨᱚ ᱯᱨᱚᱵᱷᱟ ᱟᱨ ᱨᱚᱡᱽᱱᱤ ᱯᱨᱚᱵᱷᱟ᱾
ᱠᱟᱹᱢᱤ ᱡᱤᱭᱚᱱ
ᱛᱮᱡᱽᱯᱩᱨ ᱨᱮ ᱛᱟᱦᱮᱱ ᱚᱠᱛᱮ ᱨᱮ ᱜᱮ ᱜᱚᱱᱫᱷᱚᱨᱵᱷᱚ ᱥᱮᱨᱣᱟ ᱞᱮᱠᱟ ᱛᱮ ᱪᱚᱱᱫᱽᱨᱚ ᱯᱨᱚᱵᱷᱟ ᱫᱚᱭ ᱵᱟᱯᱞᱟ ᱞᱮᱱᱟ ᱥᱟᱶᱦᱮᱛᱤᱭᱟᱹ ᱰᱚᱱᱰᱤᱱᱟᱛᱷ ᱠᱚᱞᱤᱛᱟ ᱛᱩᱞᱩᱡ᱾ ᱢᱮᱱᱠᱷᱟᱱ ᱥᱚᱢᱟᱡᱽ ᱫᱚ ᱱᱚᱣᱟ ᱵᱟᱯᱞᱟ ᱵᱟᱠᱚ ᱢᱟᱱᱟᱣ ᱵᱟᱛᱟᱣ ᱞᱮᱫᱟ᱾ ᱢᱤᱫᱴᱮᱱ ᱦᱚᱯᱚᱱ ᱚᱛᱩᱞ ᱟᱜ ᱡᱟᱱᱟᱢ ᱛᱟᱭᱚᱢ ᱥᱚᱝᱥᱟᱨ ᱵᱟᱹᱜᱤ ᱠᱟᱛᱮ ᱚᱲᱟᱜ ᱛᱮᱭᱮ ᱨᱩᱣᱟᱹᱲ ᱦᱮᱡ ᱮᱱᱟ ᱟᱨ ᱚᱲᱟᱜ ᱠᱷᱚᱱ ᱯᱚᱱ ᱢᱟᱭᱤᱞ ᱥᱟᱝᱜᱤᱧ ᱠᱟᱞᱡᱤᱨᱟ ᱯᱟᱨᱟ ᱛᱤᱨᱞᱟᱹ ᱯᱨᱟᱭᱢᱟᱨᱤ ᱥᱠᱩᱞ ᱨᱮ ᱠᱟᱹᱢᱤᱭᱮ ᱮᱦᱚᱵ ᱮᱱᱟ᱾ ᱟᱹᱰᱤ ᱥᱟᱝᱜᱤᱧ ᱜᱮ ᱛᱟᱦᱮᱸ ᱠᱟᱱ ᱛᱮ ᱪᱚᱱᱫᱽᱨᱚ ᱯᱨᱚᱵᱷᱟ ᱰᱚ ᱥᱟᱭᱠᱤᱞ ᱛᱮᱭᱮ ᱦᱤᱡᱩᱜ ᱥᱮᱱᱚᱜ ᱠᱟᱱ ᱛᱟᱦᱮᱸ ᱠᱟᱱᱟ᱾ ᱪᱚᱱᱫᱽᱨᱚ ᱯᱨᱚᱵᱷᱟ ᱥᱚᱭᱠᱤᱭᱟᱱᱤ ᱫᱚ ᱥᱟᱭᱠᱤᱞ ᱪᱟᱞᱟᱣᱤᱡ ᱯᱟᱹᱦᱤᱞ ᱟᱥᱟᱢᱤᱥ ᱢᱟᱭᱡᱤᱣᱮ ᱛᱟᱦᱮᱸ ᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱵᱤᱥᱱᱩ ᱨᱟᱢ ᱢᱮᱫᱷᱤ
ᱵᱤᱥᱱᱩ ᱨᱟᱢ ᱢᱮᱫᱷᱤ (ᱤᱝᱨᱟᱹᱡᱤᱺ Bishnuram Medhi, ᱡᱟᱱᱟᱢᱺ ᱑᱘᱘᱘ - ᱜᱩᱨ ᱑᱙᱘᱑) ᱫᱚ ᱥᱤᱧᱚᱛ ᱫᱤᱥᱚᱢ ᱟᱥᱟᱢ ᱯᱚᱱᱚᱛ ᱨᱮᱱ ᱫᱚᱥᱟᱨ ᱢᱩᱠᱷᱭᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱥᱤᱧᱚᱛ ᱯᱷᱩᱨᱜᱟᱹᱞ ᱟᱱᱫᱚᱲᱤᱭᱟᱹᱭ ᱛᱟᱦᱮᱸ ᱠᱟᱱᱟ| ᱑᱙᱙᱕᱗ ᱥᱮᱨᱢᱟ ᱨᱮᱭᱟᱜ ᱒᱘ ᱰᱤᱥᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱠᱦᱚᱱ ᱑᱙᱖᱔ ᱥᱮᱨᱢᱟ ᱨᱮᱭᱟᱜ ᱔ ᱮᱯᱨᱤᱞ ᱢᱟᱹᱦᱤᱛ ᱦᱦᱟᱹᱵᱤᱡ ᱩᱱᱤ ᱫᱚ ᱢᱟᱫᱽᱨᱟᱥ ᱯᱚᱱᱚᱛ (ᱱᱟᱦᱟᱜ ᱛᱟᱢᱤᱞ ᱱᱟᱰᱩ) ᱨᱮᱱ ᱯᱚᱱᱚᱛ ᱜᱚᱢᱠᱮ ᱦᱚᱭ ᱞᱮᱱᱟ|
ᱮᱛᱚᱦᱚᱵ ᱡᱤᱭᱚᱢ
᱑᱘᱘᱘ ᱥᱮᱨᱢᱟ ᱨᱮᱭᱟᱜ ᱒᱘ ᱮᱯᱨᱤᱞ ᱢᱟᱹᱦᱤᱛ ᱦᱤᱞᱚᱜ ᱜᱩᱣᱟᱦᱟᱴᱤ ᱥᱩᱨ ᱨᱮᱭᱟᱜ ᱦᱟᱡᱚ ᱨᱮ ᱢᱤᱫᱴᱮᱱ ᱨᱮᱝᱜᱮᱡ ᱜᱷᱟᱨᱚᱧᱡᱽ ᱨᱮ ᱵᱤᱥᱱᱩ ᱨᱟᱢ ᱢᱮᱫᱷᱤᱫᱚᱭ ᱡᱟᱱᱟᱢ ᱞᱮᱱᱟ| ᱑᱙᱐᱕ ᱥᱮᱨᱢᱟ ᱨᱮ ᱜᱩᱣᱟᱦᱟᱴᱤ ᱥᱚᱨᱠᱟᱨᱤ ᱪᱮᱛᱟᱱ ᱤᱝᱨᱟᱹᱡᱤ ᱥᱠᱩᱞ (ᱱᱟᱦᱟᱜ ᱠᱚᱴᱚᱱ ᱡᱮᱜᱮᱫ ᱵᱤᱨᱫᱟᱹ ᱜᱟᱲ) ᱠᱷᱚᱱ ᱢᱮᱴᱨᱤᱠᱩᱞᱮᱥᱚᱱ ᱵᱤᱱᱮᱰᱮ ᱯᱟᱥ ᱞᱮᱫᱟ| ᱚᱱᱟ ᱛᱟᱭᱱᱚᱢ ᱚᱠᱥᱯᱷᱚᱮᱰ ᱢᱤᱥᱚᱱ ᱦᱚᱥᱴᱮᱞ ᱨᱮ ᱛᱟᱦᱮᱸ ᱠᱟᱴᱮ ᱯᱨᱮᱥᱤᱰᱮᱱᱰ ᱠᱚᱞᱮᱡᱽ ᱨᱮ ᱧᱩᱛᱩᱢᱮ ᱚᱞ ᱠᱮᱫᱟ| ᱑᱙᱑᱑ ᱥᱮᱨᱢᱟ ᱨᱮ ᱨᱟᱥᱟᱭᱚᱱ ᱥᱟᱢᱮᱥ ᱨᱮ ᱚᱱᱟᱨᱥ ᱟᱛᱮ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ ᱠᱷᱚᱱ ᱥᱱᱟᱛᱚᱠᱮ ᱯᱩᱨᱟᱹᱣ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱰᱷᱟᱠᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱪᱮᱛᱟᱱ ᱫᱷᱟᱯ ᱨᱮᱭᱟᱜ ᱫᱚᱥᱟᱨ ᱰᱤᱵᱷᱤᱡᱚᱱ ᱛᱮ ᱨᱟᱥᱟᱭᱚᱱᱮ ᱯᱟᱥ ᱞᱮᱱᱟ|
ᱯᱷᱩᱨᱜᱟᱹᱞ ᱟᱱᱫᱚᱲ ᱨᱮ ᱮᱱᱮᱢ
᱑᱙᱒᱐ ᱜᱮᱞ ᱥᱮᱨᱢᱟ ᱠᱚ ᱨᱮ ᱵᱤᱥᱱᱱᱩ  ᱨᱟᱢ ᱢᱮᱫᱷᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱨᱤᱭᱟᱹ ᱠᱚᱝᱜᱽᱨᱮᱥ ᱨᱮ ᱥᱮᱞᱮᱫ ᱞᱮᱱᱟ| ᱑᱙᱒᱑ ᱥᱮᱨᱢᱟ ᱨᱮᱭᱟᱜ ᱵᱤᱱ ᱜᱚᱲᱚᱜ ᱟᱱᱫᱚᱲ ᱨᱮ ᱦᱤᱸᱥᱮ ᱦᱟᱛᱟᱣ ᱞᱮᱫᱟ| ᱑᱙᱒᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱤᱧᱚᱛ ᱡᱟᱹᱛᱨᱤᱭᱟᱹ ᱠᱚᱝᱜᱽᱨᱮᱥ ᱨᱮᱭᱟᱜ ᱡᱟᱨᱣᱟᱜ ᱦᱚᱮ ᱞᱮᱱᱟ| ᱚᱱᱰᱮ ᱩᱱᱤ ᱰᱚᱚ ᱩᱯᱮᱱᱱᱫᱽᱨᱚ ᱥᱮᱱ ᱟᱨ ᱠᱚᱞᱞᱫᱷᱚᱨ ᱥᱚᱞᱤᱦᱟ  ᱥᱟᱶᱛᱮ ᱠᱟᱹᱣᱰᱤ ᱥᱩᱛᱨᱮᱛ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ| ᱑᱙᱓᱐ ᱥᱮᱨᱢᱟ ᱨᱮ ᱟᱥᱟᱢ ᱯᱚᱱᱚᱴ ᱠᱚᱝᱜᱽᱨᱮᱥ ᱨᱮᱱ ᱯᱟᱨᱥᱮᱛ ᱞᱮᱠᱟ ᱛᱮᱭᱮ ᱵᱟᱪᱷᱱᱟᱣ ᱚᱪᱚ ᱞᱮᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱵᱮᱵᱤ ᱦᱟᱞᱫᱟᱨ
ᱵᱮᱵᱤ ᱦᱟᱞᱫᱟᱨ ᱵᱮᱵᱤ ᱦᱟᱞᱫᱟᱨ (ᱡᱟᱱᱟᱢ ᱑᱙᱗᱓)ᱥᱤᱧᱚᱛ ᱨᱤᱱᱤᱡ ᱢᱤᱫ ᱚᱲᱟᱜ ᱠᱟ.ᱲᱢᱤ ᱟᱨ ᱚᱱᱚᱞᱤᱭᱟ᱾᱒᱐᱐᱒ ᱥᱟᱞ ᱨᱮ ᱦᱤᱱᱫᱤ ᱯᱟᱹᱨᱥᱤ ᱛᱮ ᱯᱟᱨᱥᱟᱞ ᱞᱮᱱ ᱛᱟᱭᱟ ᱯᱩᱛᱷᱤ ᱟᱞᱳ ᱟᱸᱫᱷᱟᱨᱤ᱾ ᱚᱱᱟ ᱟᱡᱟᱜ ᱦᱟᱨᱠᱮᱛ ᱛᱟᱞᱟᱛᱮ ᱦᱟᱨᱟ ᱵᱩᱨᱩ ᱚᱲᱟᱜ ᱠᱟ.ᱭᱢᱤ ᱞᱮᱠᱟᱛᱮ ᱫᱤᱱ ᱠᱚ ᱵᱤᱛᱟ.ᱣ ᱨᱮᱱᱟᱜᱜᱮᱭ ᱚᱞ ᱥᱚᱫᱚᱨ ᱟᱠᱟᱫᱟ᱾ ᱯᱩᱛᱷᱤ ᱫᱚ ᱑᱓ ᱜᱚᱴᱟᱝ ᱯᱟ.ᱨᱥᱤ ᱟᱨ ᱡᱚᱛᱚ ᱠᱚᱛᱮ ᱒᱑ ᱜᱚᱴᱟᱝ ᱯᱟ.ᱨᱥᱤ ᱛᱮ ᱯᱟᱨᱥᱟᱞ ᱟᱠᱟᱱ ᱛᱟᱭᱟ᱾
ᱵᱮᱵᱤ ᱦᱟᱞᱫᱟᱨ ᱫᱚ ᱠᱟᱥᱢᱤᱨ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱯᱩᱱ ᱥᱮᱨᱢᱟ ᱩᱢᱮᱨ ᱡᱚᱦᱚᱜ ᱢᱩᱨᱥᱤᱫᱟᱵᱟᱫ ᱨᱮ ᱛᱟᱦᱮᱱ ᱚᱠᱛᱚ ᱟᱯᱟᱛ ᱛᱮᱫ ᱯᱟ.ᱣᱟ.ᱧᱩ ᱠᱷᱟ.ᱛᱤᱨ ᱟᱡ ᱮᱜᱟᱸᱛ ᱛᱮᱫ ᱫᱚ ᱟᱠᱚ ᱵᱟ.ᱜᱤ ᱠᱟᱛᱮ ᱚᱲᱟᱜ ᱠᱷᱚᱱ ᱮ ᱩᱰᱩᱠ ᱥᱮᱱ ᱮᱱᱟ᱾ ᱥᱟᱥᱟᱛᱮᱛᱤᱭᱟ ᱟᱯᱟᱛ ᱟᱨ ᱪᱷᱩᱴᱠᱤ ᱮᱜᱟᱸᱛ ᱟᱜ ᱱᱟᱦᱟᱪᱟᱨ ᱛᱮ ᱛᱮᱜᱮᱭ ᱦᱟᱨᱟᱭᱮᱱᱟ᱾ ᱠᱟᱥᱢᱤᱨ ᱠᱷᱚᱱ ᱢᱩᱨᱥᱤᱫᱟᱵᱟᱫ ᱤᱱᱟ. ᱛᱟᱭᱚᱢ ᱫᱩᱨᱜᱟ.ᱯᱩᱨ ᱨᱮᱠᱚ ᱦᱮᱡᱽ ᱮᱱᱟ᱾ ᱱᱚᱸᱰᱮ ᱜᱮᱭ ᱦᱟᱨᱟᱭᱮᱱᱟ ᱗ ᱠᱮᱞᱟᱥ ᱫᱷᱟ.ᱵᱤᱡ ᱡᱟᱦᱟᱸ ᱛᱤᱥ ᱠᱚᱨᱮ ᱤᱛᱩᱱ ᱟᱥᱲᱟ ᱥᱮᱱ ᱠᱟᱛᱮᱭ ᱚᱞᱚᱜ ᱠᱟᱱ ᱛᱟᱦᱮᱸᱱ᱾ ᱑᱒ ᱩᱢᱮᱨ ᱨᱮ ᱵᱟᱯᱞᱟ ᱦᱩᱭ ᱮᱱ ᱛᱟᱭᱟ᱾ ᱑᱔ ᱵᱚᱪᱷᱚᱨ ᱟᱢ ᱠᱷᱚᱱ ᱢᱟᱨᱟᱝ ᱟᱭ ᱚᱱᱠᱟᱱ ᱡᱟᱸᱣᱟᱭ ᱨᱮᱠᱚ ᱴᱷᱟᱶ ᱠᱮᱫᱮᱭᱟ᱾ ᱑᱓ ᱩᱢᱮᱨ ᱨᱮᱭ ᱜᱤᱫᱽᱨᱟ. ᱟᱭᱳ ᱮᱱᱟᱭ᱾ ᱤᱱᱟ.ᱛᱟᱭᱚᱢ ᱟᱨ ᱦᱚᱸ ᱵᱟᱨᱭᱟ ᱜᱤᱫᱽᱨᱟ. ᱱᱚᱝᱠᱟ ᱠᱟᱛᱮ ᱜᱮ ᱥᱚᱝᱥᱟᱨ ᱮᱫ ᱛᱟᱦᱮᱸᱱ᱾ ᱚᱱᱠᱟ ᱜᱮ ᱜᱟᱨᱚᱸᱡᱽ ᱨᱮ ᱦᱚᱞᱚ ᱠᱚᱪᱚ ᱟᱥᱟᱱᱛᱤ ᱛᱮ ᱑᱙᱙᱙ ᱥᱟᱞ ᱨᱮ ᱒᱕ ᱩᱢᱮᱨ ᱨᱮ ᱥᱩᱵᱳᱫᱽ ᱛᱟᱯᱚᱥ ᱟᱨ ᱯᱤᱭᱟ ᱾ᱱᱩᱠᱩ ᱟᱡ ᱨᱤᱱ ᱜᱤᱫᱽᱨᱟ.ᱟᱛᱮ ᱱᱟᱣᱟᱫᱤᱞᱞᱤ ᱠᱚ ᱧᱤᱨ ᱮᱱᱟ᱾ᱜᱤᱫᱽᱨᱟ ᱠᱚ ᱚᱞ ᱯᱟᱲᱦᱟᱣ ᱥᱟᱶᱛᱮ ᱚᱲᱟᱜ ᱠᱟ.ᱬᱢᱤ ᱠᱟ.ᱢᱤ ᱠᱟᱛᱮ ᱜᱤᱫᱽᱨᱟ ᱠᱚᱭ ᱚᱞ ᱯᱟᱲᱦᱟᱣ ᱚᱪᱚ ᱠᱮᱫ ᱠᱚᱣᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱷᱚᱭᱨᱚᱵᱽ ᱜᱟᱰᱟ
ᱵᱷᱚᱭᱨᱚᱵᱽ ᱜᱟᱰᱟ (ভৈরব নদী) ᱫᱚ ᱮᱛᱚᱢᱼᱯᱟᱪᱮ ᱨᱮᱭᱟᱜ ᱢᱤᱫᱴᱟᱝ ᱜᱟᱰᱟ ᱠᱟᱱᱟ, ᱡᱟᱦᱟᱸ ᱫᱚ ᱜᱟᱝᱜᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱟᱝ ᱥᱟᱵᱟ ᱱᱟᱹᱭ ᱠᱟᱱᱟ᱾ ᱱᱚᱶᱟ ᱫᱚ ᱠᱷᱩᱞᱱᱟᱣᱟ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱥᱟᱦᱟᱨ ᱫᱚ ᱵᱟᱨᱭᱟ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱵᱷᱚᱭᱨᱚᱵᱽ ᱜᱟᱰᱟ ᱫᱚ ᱢᱮᱦᱮᱨᱯᱩᱨ ᱦᱚᱱᱚᱛ ᱨᱮᱭᱟᱜ ᱛᱮᱝᱜᱟᱢᱟᱨᱤ ᱥᱤᱢᱟᱹ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱡᱮᱥᱳᱨ ᱥᱟᱦᱟᱨ ᱛᱟᱞᱟᱛᱮ ᱯᱟᱨᱚᱢ ᱟᱠᱟᱱᱟ ᱾ ᱱᱟᱹᱭ ᱫᱚ ᱑᱖᱐ ᱠᱤᱞᱳᱢᱤᱴᱟᱨ (᱑᱐᱐ ᱢᱟᱭᱤᱞ) ᱜᱟᱱ ᱡᱮᱞᱮᱧ ᱟᱨ ᱙᱑ ᱢᱤᱴᱟᱨ (᱓᱐᱐ ᱯᱷᱩᱴ ) ᱚᱥᱟᱨᱟ ᱾ ᱱᱚᱶᱟ ᱨᱮᱭᱟᱜ ᱜᱷᱩᱴ ᱠᱷᱟᱹᱫᱽᱨᱤ ᱫᱚ ᱑ᱹ᱒ ᱠᱷᱚᱱ ᱑ᱹ᱕ ᱢᱤᱴᱟᱨ (᱔ ᱠᱷᱚᱱ ᱕ ᱯᱷᱩᱴ ) ᱟᱨ ᱱᱚᱣᱟ ᱨᱮ ᱡᱟᱣᱜᱮ ᱫᱟᱜ ᱞᱤᱸᱜᱤᱱ ᱜᱮᱭᱟ ᱟᱨ ᱜᱟᱰᱟ ᱞᱟᱛᱟᱨ ᱨᱮ ᱯᱩᱞᱤ ᱢᱮᱱᱟᱜᱼᱟ᱾
ᱮᱛᱚᱦᱚᱵ ᱱᱟᱜᱟᱢ
ᱵᱷᱚᱭᱨᱚᱵᱽ ᱜᱟᱰᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱭᱟᱜ ᱢᱟᱨᱮ ᱱᱟᱹᱭ ᱡᱚᱞᱚᱝᱜᱤ ᱠᱷᱚᱱ ᱦᱚᱸ ᱢᱟᱨᱮᱭᱟ ᱢᱮᱱᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ, ᱚᱱᱟ ᱱᱟᱹᱭ ᱠᱷᱚᱱ ᱢᱤᱫ ᱚᱠᱛᱚ ᱨᱮ ᱮᱛᱚᱦᱚᱵ ᱞᱮᱱᱟ, ᱠᱚᱨᱤᱢᱯᱩᱨ ᱠᱷᱚᱱ ᱛᱷᱚᱨᱟ ᱢᱟᱭᱤᱞ ᱠᱚᱧᱮ ᱨᱮ ᱟᱠᱷᱮᱨᱤᱜᱚᱸᱡᱽ ᱴᱷᱮᱱ ᱵᱟᱜᱣᱟᱱᱜᱳᱞᱟ (ᱢᱩᱨᱥᱤᱫᱟᱵᱟᱫ ᱦᱚᱱᱚᱛ ᱨᱮᱭᱟᱜ ᱵᱤᱫᱷᱚᱱ ᱥᱚᱵᱷᱟ ᱛᱟᱞᱢᱟ) ᱨᱮ ᱥᱤᱨᱡᱟᱹᱣ ᱟᱠᱟᱱᱟ᱾ ᱮᱛᱚᱢ ᱥᱮᱫ ᱢᱤᱫᱴᱟᱝ ᱟᱱᱟᱴ ᱰᱟᱦᱟᱨ ᱛᱟᱭᱚᱢ ᱱᱚᱶᱟ ᱫᱚ ᱥᱟᱢᱟᱝ ᱥᱮᱫ ᱪᱟᱞᱟᱣ ᱠᱟᱛᱮ ᱢᱮᱦᱮᱨᱯᱩᱨ ᱯᱤ.ᱮᱥ (ᱵᱟᱝᱞᱟᱫᱮᱥ) ᱟᱨ ᱠᱚᱨᱤᱢᱯᱩᱨ (ᱵᱷᱟᱨᱚᱛ) ᱢᱩᱫᱨᱮ ᱥᱤᱢᱟᱹ ᱰᱟᱦᱟᱨ ᱵᱮᱱᱟᱣ ᱠᱟᱛᱮ ᱠᱚᱢ ᱥᱟᱺᱜᱤᱧ ᱞᱟᱹᱜᱤᱫ ᱟᱨ ᱚᱱᱟ ᱛᱟᱭᱚᱢ ᱮᱛᱚᱢ ᱥᱮᱫ ᱪᱟᱞᱟᱣ ᱠᱟᱛᱮ ᱢᱮᱦᱮᱨᱯᱩᱨ ᱯᱤ.ᱮᱥ ᱨᱮ ᱥᱮᱞᱮᱫ ᱟᱠᱟᱱᱟ ᱟᱨ ᱮᱛᱚᱢ ᱨᱮ ᱢᱮᱦᱮᱨᱯᱩᱨ ᱥᱟᱦᱟᱨ ᱯᱟᱨᱚᱢ ᱠᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱠᱟᱯᱟᱥᱰᱟᱝᱜᱟ ᱨᱮᱭᱟᱜ ᱥᱟᱢᱟᱝ ᱥᱮᱫ ᱥᱳᱨᱥᱳᱯᱳᱨ ᱢᱟᱛᱷᱟᱵᱷᱟᱝᱜᱟ ᱨᱮ ᱢᱮᱥᱟᱞ ᱟᱠᱟᱱᱟ᱾ ᱡᱟᱞᱚᱝᱜᱤ ᱠᱷᱚᱱ ᱱᱚᱶᱟ ᱱᱟᱹᱭ ᱨᱮ ᱥᱤᱞᱤᱯ ᱨᱮᱭᱟᱜ ᱚᱡᱮᱛᱮ ᱱᱚᱶᱟ ᱜᱟᱰᱟ ᱫᱚ ᱟᱹᱰᱤ ᱫᱤᱱ ᱠᱷᱚᱱ ᱜᱚᱡ ᱟᱠᱟᱱᱟ ᱾ ᱢᱮᱦᱮᱨᱯᱩᱨ ᱨᱮᱭᱟᱜ ᱫᱟᱜ ᱨᱮᱭᱟᱜ ᱜᱟᱹᱰᱭᱟᱹᱣ ᱚᱡᱮ ᱫᱚ ᱱᱚᱶᱟ ᱨᱮᱭᱟᱜ ᱫᱷᱟᱨᱮ ᱨᱮ ᱢᱮᱱᱟᱜ ᱢᱮᱦᱮᱨᱯᱩᱨ ᱨᱮᱱᱟᱜ ᱦᱚᱭᱼᱦᱤᱸᱥᱤᱫ ᱵᱟᱹᱲᱤᱡ ᱟᱠᱟᱱᱟ᱾
ᱚᱛᱱᱚᱜ
ᱦᱤᱱᱫᱩ ᱠᱚ ᱱᱚᱶᱟ ᱫᱚ ᱯᱚᱵᱤᱛᱨᱚ ᱞᱮᱠᱟᱛᱮ ᱠᱚ ᱢᱟᱱᱟᱣᱟ᱾ ᱢᱮᱦᱚᱨᱯᱩᱨ, ᱪᱩᱣᱟᱰᱟᱝᱜᱟ, ᱵᱚᱨᱳᱵᱟᱡᱟᱨ, ᱠᱳᱪᱚᱱᱫᱽᱯᱩᱨ, ᱪᱚᱣᱜᱟᱪᱷᱟ, ᱡᱮᱥᱳᱨ, ᱫᱟᱣᱚᱞᱚᱛᱯᱩᱨ, ᱵᱟᱜᱮᱨᱦᱟᱴ ᱟᱨ ᱠᱷᱩᱞᱱᱟ ᱵᱷᱚᱭᱨᱚᱵᱽ ᱫᱷᱟᱨᱮ ᱨᱮ ᱢᱮᱱᱟᱜ ᱠᱤᱪᱷᱩ ᱢᱩᱬ ᱴᱷᱟᱶ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱱᱟᱜ ᱜᱟᱰᱟ ᱛᱷᱚᱠ: ᱜᱟᱰᱟ
ᱡᱚᱭᱯᱩᱨ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱡᱚᱭᱯᱩᱨ (Joypur) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱘᱑ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱐᱓᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱕᱑᱖ ᱜᱚᱴᱟᱝ ᱠᱚᱲᱟ ᱟᱨ ᱑᱕᱑᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓᱐᱓᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱙᱖ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓ᱹ᱐᱖% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱕᱑᱖ ᱜᱚᱴᱟᱝ ᱠᱚᱲᱟ ᱟᱨ ᱑᱕᱑᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱒᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱖ᱹ᱕᱘ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱘ᱹ᱔᱘ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱔ᱹ᱖᱔ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱘ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱟᱲᱢᱮᱨ ᱦᱚᱱᱚᱛ
ᱵᱟᱲᱢᱮᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱱᱚᱣᱟ ᱛᱷᱟᱨ ᱡᱤᱛᱤᱞᱛᱷᱟᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱵᱟᱲᱢᱮᱨ ᱫᱚ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱒᱘,᱓᱘᱗ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱟᱢᱮᱴ ᱟᱠᱟᱫᱟ ᱾ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱤᱫᱤ ᱛᱮ ᱱᱚᱸᱰᱮ ᱛᱷᱟᱨ ᱡᱤᱛᱤᱞᱛᱷᱟᱱ ᱨᱮᱱᱟᱜ ᱢᱤᱫ ᱥᱮᱦᱮᱫ ᱢᱮᱥᱟ ᱟᱠᱟᱱᱟ ᱾ ᱡᱮᱭᱥᱟᱞᱢᱮᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱢᱮᱱᱟᱜᱼᱟ ᱟᱨ ᱡᱟᱞᱳᱨ ᱫᱚ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱵᱟᱲᱢᱮᱨ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱡᱤᱞᱤᱧ ᱜᱟᱰᱟ ᱫᱚ ᱞᱩᱱᱤ ᱠᱟᱱᱟ ᱾